Достук, улуттар аралык ынтымак жана толеранттуулук борборлорунда дискуссиялык программаларды жана дебат клубдарын уюштуруу жана өткөрүү боюнча Колдонмо

# УДК

# ББК

**Рецензенттер:**

Тогусаков О.А. – философия илимдеринин доктору, профессор, КР УИА академиги, КР УИА вице-президенти, КР илимине эмгек сиңирген ишмер; Кыргызстан

Смутко А.Н. – философия илимдеринин кандидаты, КР УИАнын Философия укуктары жана социалдык – саясий илимдер институтунун улуу илимий кызматкери; Кыргызстан

**Алиева Г.М., Калантарова Н., Марченко Л.Ю., Ногойбаев К., Шамырканова Н., Коротенко В., Уметов У.Т.**

Достук, этностор аралык ынтымак жана толеранттуулук борборлорунда дискуссиялык программаларды жана дебат клубдарын уюштуруу жана өткөрүү боюнча колдонмо /Жооптуу редактор **Н. Калантарова** - Б., 2022

## ISBN

“Достук, этностор аралык ынтымак жана толеранттуулук борборлорунда дискуссиялык программаларды жана дебат клубдарын уюштуруу жана өткөрүү боюнча колдонмо” басылмасы дискуссиялык программалардын жана дебаттык клубдардын жыйындарын уюштуруу менен өткөрүүгө компетенттүүлүктүн негизинде тематикалык планды, дебаттык сессиялардын моделдерин жана дискуссиялык программаларды, маалыматтык – тактама жана дидактикалык материалдарды камтыйт. Колдонмо ЖОЖдун студенттерине кошумча билим берүү процессинде, ошондой эле негизги жана жогорку мектептердин окуучуларын социалдык билим берүү багыттарынын алкагында окутууда, мындан тышкары формалдуу эмес билим берүү иш чараларын, ийримдик иштерди уюштурууда колдонулушу мүмкүн. Басылма жаштардын студенттик жамааттарынын, кыймылдарынын жана уюмдарынын лидерлерине, усулчуларга, окутуучуларга, мугалимдерге, квалификацияны жогорулатуу системасынын окутуучуларына, проректорлорго, окуу тарбия иштери боюнча бөлүм башчыларга жана бардык кызыкдар тараптарга арналган.

“Достук, этностор аралык ынтымак жана толеранттуулук борборлорунда дискуссиялык программаларды жана дебат клубдарын уюштуруу жана өткөрүү боюнча колдонмосу” Европа Биримдиги тарабынан каржыланып жаткан “Борбордук Азиядагы тынчтык жана толеранттуулук үчүн чек аралардагы көп тараптуу диалог” долбоорунун алкагында басылып чыкты.

Долбоор Конрад Аденауэр атындагы фонддун жетекчилигиндеги консорциум менен улуттук өнөктөштөр: Кыргыз Республикасындагы (КР) “БИОМ” экологиялык кыймылы, Өзбекстан Республикасынын (ӨР) жалпы улуттук кыймылы “Юксалиш” (“Өркүндөтүү”), Тажикстан Республикасынын (ТР) бейөкмөт уюму “Гендер жана өнүгүү” менен биргеликте ишке ашырылууда.

Бул окуу китеби Европа Биримдигинин колдоосу менен басылып чыкты. Анын мазмуну Европа Биримдигинин көз карашын чагылдырбашы мүмкүн.

### УДК

**ISBN ББК**

#### **ДОЛБООР ЖӨНҮНДӨ**

#### 

Европа Биримдиги тарабынан каржыланган **“Борбордук Азиядагы толеранттуулук жана тынчтык үчүн чек аралардагы көп тараптуу диалог”** долбоору сабырдуулукту сактоого жана өз ара түшүнүшүүгө жардам берип, радикалдашуунун алдын алуу, зордук-зомбулук экстремизмдин тамыры тууралуу коомчулуктун маалымат алуусун жогорулатуу жана бири-бирин жакшы түшүнүшүүнүн маанилүү экендигин колдоо максатында, Кыргызстан, Өзбекстан жана Тажикстандын ортосундагы чек аралардагы көп тараптуу диалогго жана кызматташууга көмөктөшүүгө, ошондой эле үч өлкөнүн чек ара аймактарында жергиликтүү жарандык коомдун потенциалын жогорулатууга багытталган.

***Долбоор Конрад Аденауэр атындагы фонддун жетекчилигиндеги консорциум жана үч улуттук өнөктөштөр: “БИОМ” экологиялык кыймылы (Кыргызтан), “Юксалиш” жалпы улуттук кыймылы (Өзбекстан), “Гендер жана өнүгүү” коомдук уюму (Тажикстан) менен биргеликте 2020-2023-жылдар аралыгында ишке ашырылууда.***

#### **Долбоордун негизги миссиясы**

Толеранттуулукка, өз ара түшүнүшүүгө жардам берүү менен радикалдашуунун алдын алуу максатында Кыргызстан, Өзбекстан жана Тажикстандын ортосундагы көп тараптуу жана чек аралардагы пикир алышуулар менен кызматташууга көмөктөшүү.

#### **Долбоордун максаты**

Долбоор Кыргызстандын, Өзбекстандын жана Тажикстандын чек ара аймактарындагы жаштардын жана жергиликтүү жарандык коомчулуктун зордук-зомбулук экстремизмдин тамыры тууралуу маалыматтуулугун жогорулатууга жана тынчтык орнотуу потенциалын жакшыртууга, ошондой эле сабырдуулукка көмөктөшүү, зордук-зомбулук экстремизмдин алдын алуу, чек аралардагы жамааттардын, жарандык коомчулуктун жана жергиликтүү бийликтин ортосундагы кызматташтыкты жакшыртуу үчүн, чек аралардагы жана секторлор аралык ар кандай форматтардагы пикир алышууларды демилгелөө менен институционалдаштырууга багытталган.



ДОЛБООРДУН ИШИНДЕГИ НЕГИЗГИ БАГЫТТАРДЫН БИРИ БОЛУП ЭСЕПТЕЛЕТ:

**Диалог программаларын иштеп чыгуу аркылуу - жаштардын топторунун жана жарандык коом уюмдарынын потенциалын чыңдоо, алар чек ара аймактарындагы пикир алышууларда активдүү ортомчулар боло алышат. Ар кандай дебаттардын жана дискуссиялардын негизинде салттуу жана социалдык тармактар үчүн медиа контент жасалып, жарыяланат.**

Борбордук Азиядагы толеранттуулук жана тынчтык үчүн чек аралардагы көп тараптуу диалог

QR код <https://site.peace4centralasia.org/wp-content/uploads/2022/04/kg-prospekt-sajt.pdfи> сайтындагы долбоордун проспектине коюлат


Долбоордун промо ролиги <https://site.peace4centralasia.org/wp-content/themes/peace4centralasia/assets/images/playbutton.svg>

## **Бул окуу куралынын максаты**

Заман талабына ылайык формалдуу эмес билим берүү демилгелерин ишке ашырууда билим берүү тармагынын кызматкерлерине, жаштар уюмдарынын лидерлерине жардам берүү, ошондой эле жаштар чөйрөсүндө “Дискуссия жана дебат клубдарын” интеграциялоо менен, чечүүчү жана предметтик компетенттүүлүктөрдүн негизинде жаштарга толеранттуу, боорукердик дүйнө таанымын калыптандырууга жардам берүү.

Бул **колдонмонун негизги максаты** Борбордук Азиядагы радикалдашуунун негизги факторлорун, атап айтканда: иденттүүлүк жана таандык болууларды, социалдык түзүлүштүн алсыроо, жаштар өз көйгөйлөрүн айта турган/тиешелүү жооп ала турган аянтчалардын жоктугунун жана чечим кабыл алуу процессинен четтетилиш проблемаларын төмөндөтүү/жеңүү болуп саналат.

Бул окуу куралында сүрөттөлгөн иш чаралар/демилгелер стереотиптер менен натыйжалуу күрөшүү үчүн жана жарандык коомдун, атап айтканда жаштардын, билим берүү мекемелерин сабырдуулукка, улуттар аралык жакшы мамилелерге көмөктөшүү, ошону менен зордук-зомбулук экстремизмдин жайылышына каршы туруу потенциалын чыңдоонун туруктуу форматтарын түзүүгө өбөлгө түзөт; Колдонмонун максаты – билим берүү мейкиндигин түптөө, анын катышуучуларынын пикир алмашуу механизмдери жана жаш адамдардын ич ара жана өлкөлөр арасындагы көз караштары аркылуу, ошондой эле жаштардын уюмдары, мамлекеттик органдар менен коомдун башка мүчөлөрүнүн карым-катышы аркылуу жаңы маани – маңызды түзүүгө багытталган.

1

Коомдогу/үй-бүлөдөгү/мээдеги зөөкүрлүк/авторитаризм

Жеке инсандын кризиси

Бардык жактан жазалоо (демотивация) маданияты

Системдүү басынтуу

Курмандык психологиясы/өксүгү

“Кастык тили” маданияты (агрессивдүү кеп) плюрализм маданиятынын жетишсиздиги же түзүүнүн мүмкүн эместиги

Негизги себептери

Сынчыл ой жүгүртүүнүн жетишсиздиги

Сапаттуу билимдин жетишсиздиги

Кутумчулук теориясынын таралышы

Катуу ата/эненин модели

Сектанттык ой жүгүртүү, өзүн жок кылган (гумандуулукка каршы) салттуулук

ТРИГГЕРЛЕР – ЧАГЫМ САЛГАН ФАКТОРЛОР (психологиялык жабыркоолор, өзүнөн-өзү обочолонуу, алсыздык сезими, фрустрация, үмүтсүздүк, оройлоно баштоо

Этникалык негиздеги зордук-зомбулук

Диний радикалдашуу

Зордук-зомбулук

Террорчулук

Аль-Каида, ИМИЛ

# **Киришүү**

Бүт дүйнө жүзү Туруктуу өнүгүүгө багыт алган. Борбор Азия өлкөлөрүнүн өнүгүүлөрүнүн Улуттук стратегияларында бекитилген анын принциптери, экономикалык өсүштү коомдук өнүгүү призмасы аркылуу кароону, жаратылыш ресурстарын сарамжалдуу пайдалануу менен ар бир адамдын кызыкчылыгын колдоону көздөйт. Туруктуу өнүгүүгө ылайык коомдун иштешинин маанилүү шарттарынын жана түзүмдөрүнүн бири билим берүү системасы болуп саналат. Дал ошол билим берүү азыркы дүйнөдө жашоого жөндөмдүү гана эмес, аны түзүүгө да мүмкүндүк берген адамдын калыптанышын камсыз кылат. Сапаттуу билим алуу адамдардын жашоо шартын жакшыртуунун жана туруктуу өнүгүүнү камсыз кылуунун негизин түзөт. Ошол эле учурда, чачыранды маалымат агымдары ааламдашып жаткан дүйнөдө формалдуу билим берүү системалары жаңы жаш муунду тарбиялоодо өз функциясын дайыма эле аткара бербейт.

Борбор Азия калкынын жарымынан көбүн 30 жашка чейинкилер түзөт жана анын эмгек рыногуна жыл сайын бир миллионго жакын жаштар кошулаары айтылууда. Бул жаштар энергиялуу, жаңы идеяларга, мүмкүнчүлүктөргө ачык жана өз жамааттары жана коомчулуктун өнүгүүсү менен бакубаттуулугу үчүн салым кошууга дилгир. Алар БА чөлкөмүнүн келечегинин негизи болуп саналат.

Борбордук Азия өлкөлөрүнүн өкмөттөрү жаштарга инвестиция салуунун, алардын билим алууга мүмкүнчүлүктөрү болуусунун, жаштардын социалдык потенциалын ишке ашырууну жана чыңдоону камсыз кылуунун маанилүүлүгүн түшүнүшөт. Башкача айтканда, өнүгүү үчүн мындай мүмкүнчүлүктөрү жок адамдар ар кандай жагдайлардан улам өздөрүн обочолонгон, четте калгандай сезиши мүмкүн жана ар кандай терс таасирлерге азгырылып, анын ичинде радикалдашуу коркунучуна, экстремисттик топторго кошулууга же башка опурталдуу жүрүм-турум формаларына дуушар болушу мүмкүн.

Айрым жаштар өз өлкөлөрүндө потенциалдарын ишке ашыра албай жана көңүл сыртында калгандыктан, миграцияга кетүүгө аргасыз болушуп, натыйжада кошумча тобокелчиликтерге дуушар болушат. Ошол эле учурда жаштар тынчтыкты орнотууда чоң роль ойношот, бирок чечим кабыл алуу процессинде алар унутулуп калат.

Борбор Азияда көптөгөн жаштар, өзгөчө кыздар өздөрүн тынчтык жана коомдук коопсуздук боюнча маселелерди талкуулоолордон четте калгандай көрүшөт. Жаштардын позициясы жана көз караштары көбүнчө экинчи планга калтырылып, алар өздөрү маселени чечүүнүн эмес, маселенин бир бөлүгү катары кабыл алынат. Мындай мамиле жаштардын жамааттарда позитивдүү өзгөрүүлөрдү алып келүүчү потенциалына көңүл бурбай эле койбостон, аларды четке кагып, жаштар тынчтыкты жана коопсуздукту бекемдөө үчүн сунуш кыла ала турган чечимдерди жокко чыгарат. Жаш аялдар зордук-зомбулуктун жана басмырлоонун айрым түрлөрүнө өзгөчө алсыз келишет.

Ошол эле учурда жаштар эгер тиешелүү билимге ээ болушса, укуктарды ишке ашырууга жетише алса, ошондой эле көндүмдөрү өнүккөндүктөн, кесиптик даярдыгы боюнча мүмкүнчүлүктөргө ээ болушса, анда социалдык катышуунун жаңы формалары аркылуу позитивдүү өзгөрүүлөрдүн маанилүү фактору катары аракеттене алат. Борбор Азияда радикалдашуунун төрт негизги фактору бөлүнүп турат:

Иденттүүлүк жана таандык болуу проблемалары;

Социалдык түзүлүштүн начарлашы;

Жаштар өздөрүнүн арыз-муңун айтып, аларга жооп бере ала турган аянтчалардын жоктугу;

Чечим кабыл алуу процесстеринен четтетилиши.

Сапаттуу билимге, анын ичинде бейформал билимге жетүү, жаш муундун көндүмдөрүн жана компетенттүүлүгүн калыптандырууда жана алардын жалпы туруштук берүүсүн жана проблемаларды чечүү менен өзгөрүүлөргө алып келүү жөндөмдүүлүгүн жогорулатууда абдан маанилүү ролду ойнойт.

Дал ушул себептен бул Колдонмо жаштардын өздөрү, анын ичинде бардык четтетилип калган топтор, өнөктөш өлкөлөрдүн бардык демилгелеринде борбордук ролду ойной турган жакшы коңшулук, тынчтыкты куруу үчүн инструменттерди жана платформаларды түзүү үчүн чоң мааниге ээ.

Жаштар өздөрүнүн алдында турган жана алардын жамааттары туш болгон кыйынчылыктар тууралуу көп нерселерди айта алышат. Алар билимге байланыштуу, этникалык жана диний таандык болуу проблемаларынан баштап, саясатка жана гендер боюнча маселелерге чейин жаштар келечек муундар үчүн коопсуз жана тынч коомду курууга өз салымын кошууну каалашат.

Билим берүү жаңы иш аракеттерди, ой жүгүртүү ыкмаларын жана жалпысынан жаңы жашоо ыкмаларын үйрөнүүнүн жолу катары дүйнөнү өзгөртүү үчүн зор потенциалга ээ.

Ошентип, билим берүү системасынын алдында турган жалпы маселе – келечектеги дүйнөнүн божомолдоно турган өзгөчөлүктөрүн эске алуу менен, балдарды социалдаштырууга, эффективдүү иш чараларды уюштура билүү менен тобокелчилик коомунда коопсуз жашоого үйрөтүү. Ошого жараша ар бир өлкөнүн билим берүү системасы бул маселелерге өз алдынча жооп издейт, бирок бардык жерде заманбап жана суроо-талапка ээ болгон адам ресурстарын калыптандырууда негизги маселе, билим берүүнүн сапаты болуп саналат. Анын негизги элементи - билим берүүнүн мазмуну.

Борбордук Азиянын бардык өлкөлөрү ар кандай терс таасирлердин алдын алууда билим берүүнүн маанилүүлүгүн түшүнүшөт, ошондуктан өз өлкөлөрүндө туруктуу өнүгүүгө жетишүүгө багытталган өздөрүнүн улуттук стратегияларын, анын ичинде радикалдашуу менен күрөшүүдө макулдашылган ыкмаларды иштеп чыгышты, ошондой эле жаштарды коомдук турмуштагы өзгөрүүлөрдүн лидерлери жана алып жүрүүчүлөрү катары катыштыруу менен тартылуусуна стимул беришти.

Бул Колдонмонун уникалдуулугу жаштардын өздөрү үйрөнүү үчүн программаларга жана аянтчаларды түзүүгө катышаарында жана программалардан өтүү процессинде анын катышуучулары Тынчтык Муунунун Жарчылары болуп калышат.

# Долбоордун (борбордун) дебаттык жана дискуссиялык программаларынан өткөн угуучулардын компетенттүүлүк модели

(Тынчтык муунунун жарчысы)



“Манас дебат клубунун дебатчысы

Студент же мектеп окуучусу

(сөзсүз эле КТУ “Манас” эмес)

Сапаттары

өжөрлүк 35%

дымактуулук 7%

билими 18%

эрктүүлүгү 15 %

достукка берилгендик 25%

Ушундай ассертивдүү адам болгуң келеби?

Ушул сөздүн маанисин билүүнү каалайсыңбы?

24-сентябрь 10:00

Өзүн өнүктүрүү жана эрудиция ал үчүн артыкчылыкка ээ. Дүйнөдөгү акыркы жаңылыктардан кабардар.

Анын сумкасында

А4 барагы көп, ручка, дептери бар

Ал ойлонот...

жумуш жөнүндө 13%

дебаттар жөнүндө 44%

окуу жөнүндө 32%

башка көңүл ачуулар жөнүндө 19%

уйку жана эс алуу жөнүндө эч качан

Долбоордун алкагында жүргүзүлгөн изилдөөлөрдүн: “Кыргызстандын, Тажикстандын, Өзбекстандын жаштарынын радикалдашуу менен экстремизмге азгырылуусу жана туруштук берүүсүнүн мүмкүнчүлүктөрү: Изилдөөлөрдүн баяндамасынын жыйынтыгы боюнча талдоочулук отчет”2, “Борбордук Азиянын массалык маалымат каражаттарында жана социалдык тармактарында радикализм жана экстремизм идеяларынын жайылуу тобокелдигин талдоо” жыйынтыктарынын негизинде, коомдук турмуш чөйрөсүндө компетенцияларды калыптандыруу жана билим аркылуу өз позициясын коргоо жөндөмдүүлүгүн калыптандыруу, Борбордук Азиянын жаштарына тышкы жагдайлардан келип чыккан жана калыптанган ишеним менен стереотиптерге негизделген радикалдашууга каршы туруштук берүүгө мүмкүндүк берет деп ишеним менен белгилөөгө болот.

###### **Компетенттүүлүк модели**

Билим берүү - жаңы иш аракеттерди, ой жүгүртүү ыкмаларын жана жалпысынан жаңы жашоо ыкмаларын үйрөтүүнүн жолу катары дүйнөнү өзгөртүүчү чоң потенциалга ээ. 1970-жылдардан баштап дүйнөдөгү, ал эми 1990-жылдардан тарта Борбордук Азия өлкөлөрүндө билим берүү тармагындагы реформалар билим берүүнүн бардык баскычтарында бүтүрүүчүнүн компетенттүүлүгүнүн моделин калыптандырууга багытталган.

Алар ЮНЕСКОнун алкагында «дүйнө жүзүндөгү бардык балдар жана жаштар өздөштүрүүгө умтулушу керек болгон, ар биринде ар кандай көндүмдөргө ээ болгон изилдөө багыттарын аныктаган. Булар – физикалык бакубатчылык, социалдык жана эмоционалдык чөйрө, маданият жана искусство, сабаттуулук жана коммуникация, таанып билүү жана окуп үйрөнүү, математика жана эсептөө, илим жана техника” катары турат.

Өз кезегинде ЮНЕСКОнун бул талаптары XXI кылым үчүн Билим берүү боюнча эл аралык комиссия тарабынан белгиленген кеңири алкактарга киргизилип, биздин мезгил үчүн 4 компетенттүүлүк аныкталган:

* билүүгө үйрөнүү бул окуучу күн сайын ички жана тышкы элементтерди айкалыштыруу менен өз билимин түзүүнү, талдоо, жалпылоо көндүмдөрүн өнүктүрүү менен тыянак чыгаруу, аргументтерди табуу ж.б. билдирет;
* жасоону үйрөнүү окуп үйрөнгөндөрдү иш жүзүндө колдонууга, өз ишин пландаштырууга жана уюштурууга жөндөмдүү болууга, белгилүү бир натыйжага жетүү үчүн эмнеден баштоону жана кантип алдыга жылуу керектигин түшүнүүгө көңүл бурат;
* бирге жашоого үйрөнүү ар бир адам өзүн, үй-бүлөсүн жана жамаатын өнүктүрүүгө бирдей мүмкүнчүлүккө ээ болгондо, ар кандай басмырлоодон баш тартууга жөндөмдүү болууну актуалдуу кылат. Мындай ыктуулук ошондой эле көп маданияттуу (маданияттар аралык) жана көп тилдүү компетенттүүлүк менен, маданияттар аралык коммуникация көндүмдөрү, сөздүн кеңири маанисинде өз ара аракеттенүүгө - башкаларды урматтоого, чыр-чатактарды болтурбоого, жалпы кызыкчылыктарды табууга жана бири-бирине жардам берүү ыкмаларына байланышкан;
* болууну үйрөнүү бул адамдын өз дараметин өнүктүрүү үчүн зарыл болгон көндүмдөргө, өзүнүн жеке инсан экендигин аңдоого, түшүнүү жана кабыл алууга, өзүнүн сезимдерин жана жасаган ишин талдоого, ар кандай моралдык принциптерди тандоого, эркиндик жана жоопкерчилик сыяктуу маанилүү категорияларды айкалыштырууга, аң-сезимдүү тандоо жасоого даяр жөндөмдөргө басым жасайт.

Ошентип, эл аралык документтер ар бир адамдын өзүнүн иденттүүлүгүн/иденттүүлүктөрүн (болууну үйрөнүү), адам укуктарын урматтоону сактоо менен жана ар бир адам өзүнүн көз карашынын негизинде башка адамдар менен өзүнүн билими жана иш көндүмдөрүнө жараша баарлаша ала турган коопсуз, жагымдуу жана чыгармачыл чөйрөнү түзүү зарылдыгына башкы көңүлдү бурат.

Бардык деңгээлдеги билим берүү системасы билим берүү процессинде да, кошумча билим берүү тармагында да, анын ичинде дискуссиялык клубдар жана дебат программалары студенттерди даярдап жана жамааттардан жаштарды алардын социалдык жана эмоционалдык чөйрөсүн өнүктүрүү, аларды маданият жана искусство менен тааныштыруу үчүн, ар кандай кырдаалдарда баарлашуу жөндөмүн өнүктүрүү үчүн тартууга тийиш, бул аларга туруштук берүүгө жардам берип жана социалдык байланыштын ар кандай кырдаалдарында тобокелдиктерге жана кыйратуучу таасирлерге каршы турууга мүмкүнчүлүк берет.

* [Компетенция деген эмне?](https://youtu.be/8v-RJpsLmtg)

Терминди азыркы түшүнүү боюнча компетенттүүлүк (лат. шайкештик, туура келүүчүлүк) - адамдын белгилүү бир кырдаалда (билим берүүдө, жекече, кесиптик) билимдин, көндүмдөрдүн жана иш ыкмалардын ар кандай элементтерин өз алдынча колдонуунун бириккен жөндөмү катары аныкталат.

Компетенттүүлүктөргө ээ болуу студенттерге жана жаштарга буларды берет:

* өз алдынча жана рефлекстүү аракет кылуу;
* ар кандай каражаттарды интерактивдүү колдонуу,
* социалдык ар түрдүү топторго кирүүгө жана аларда аракет кылуу.

Зимняя И.А. Билим берүүдөгү компетенттүүлүк ыкмасы

[21-кылымдагы мугалим: эмнени кармап, эмнени кое берүү керек?](https://youtu.be/Aq6cPIA19iI)

[Митио Каку КЕЛЕЧЕКТИН БИЛИМИ!](https://youtu.be/WWUiokDdv0o)

Компетенттүүлүк адамдын сапатынын компоненти катары, анын белгилүү бир иш аракеттерди аткарууга жөндөмдүүлүгүн (мүмкүнчүлүгүн, ийкемдүүлүгүн, ылайыктуулугун) же ишмердүүлүктүн тигил же бул түрүнүн милдеттеринин жыйындысын аныктоочу касиеттеринин белгилүү бир тобу катары пайда болот. В.Хутмахер белгилегендей, “компетенттүүлүк” түшүнүгү “эмне экенин билем” дегенге караганда “кандай жасоону билем” түшүнүгүнө жакыныраак.

[Митио Каку КЕЛЕЧЕКТИН БИЛИМИ!](https://youtu.be/WWUiokDdv0o)

Акыркы жылдарда компетенттүүлүккө негизделген моделдин алкагында, көндүмдөрдүн эки түрү боюнча көрүнүш калыптанды - «hard skills» (катуу көндүмдөр) жана «soft skills» (жумшак / ийкемдүү көндүмдөр)3.

“Катуу көндүмдөр” студенттердин/жаштардын келечектеги кесиптик ишмердүүлүгүнө байланышкан, ал эми “жумшак көндүмдөр” – ар кандай ишмердүүлүктүн ийгилигин жана натыйжалуулугун камсыз кылуучу адистештирилбеген социалдык-психологиялык жөндөмдөрдүн жыйындысы болуп эсептелет4.

“Жумшак көндүмдөрдүн” ичинен 4 көндүм, “4К” өзгөчөлөнүп турат:

* сынчыл ой жүгүртүү – маалымат агымынан жол таба билүү, себеп - натыйжа байланыштарын көрө билүү, керексиз нерсени калтырып, тыянак чыгара билүү;
* коммуникация - сүйлөшүүлөрдү жүргүзүү жана байланыштарды түзүүгө жөндөмдүүлүк, маектешинин пикирин уга билүү жана өз көз карашын жеткире алуусу;
* креативдүүлүк - кырдаалга ар кандай өңүттөн баа берүү, стандарттуу эмес чечимдерди кабыл алуу жана өзгөргөн шарттарда өзүн ишенимдүү сезүү;
* командадалык иш – жалпы максатты жана ага жетүү жолдорун аныктоо, ролдорду бөлүштүрүү жана натыйжаны баалоо жөндөмдүүлүгү.

Келечектүү өнүгүү проблемаларын профессионалдуу изилдөөчү Геогес Т. Росс белгилегендей: «... Компетенттүүлүк талап кылынат. [Адам] ар тараптуу жумушчу (“компетенттүүлүктөрдун топтомуна” ээ кызматкер, portfolio worker) болушу керек: ал өзүнүн талантына негизделген жана иш жүзүндөгү тажрыйбасы менен оригиналдуу айкалышкан ар тараптуу жөндөмдүүлүктөргө ээ болушу керек. Жумушту бүтүрүүнүн ордуна, проблемаларды чече билүүсү талап кылынат».

Демек, дискуссиялык клубдардын/дебат программаларынын алкагында студенттер менен жаштардын мектепте, ЖОЖдордо окуп жүргөндө жана/же турмуштук же кесиптик кырдаалдарда алган “жумшак көндүмдөрдүн” деңгээлине таянуу зарыл. Экинчи жагынан, дискуссия/дебат программалары темаларды жана компетенцияларды өнүктүрүүнү камсыз кылуучу иштердин интерактивдүү формаларын сунуштоо менен “жумшак көндүмдөрдүн” деңгээлин жогорулатууга тийиш.

Ошол эле учурда студенттердин жана жаштардын мектеп предметтеринен же университеттин коом таанучулук/гуманитардык курстарынан (философия, тарых, саясат таануу, маданият таануу ж. б.) коомдун өткөн жана азыркы абалы жөнүндө түшүнүк берип, студенттерди жана жаштарды коомдун өнүгүү мыйзам ченемдүүлүктөрү жана анын социалдык, саясий, маданий, диний жана башка тутумдарынын өзгөрүшү жөнүндө билим менен камсыз кылган алардын коом жөнүндөгү түшүнүгүнө таянуу да абдан зарыл.

«soft skills» болушу студенттерге/жаштарга коомдогу өсүп бараткан белгисиз кырдаалга ыңгайлашууга жана тобокелдиктердин ар кандай – экономикалык, саясий, социалдык түрлөрүн аңдай билүүгө жардам берет. Немис социологу У. Бектин пикири боюнча, тобокелчилик – алдын ала сезүү, катастрофаны аңдап билүү дегенди билдирет. Тобокелдик кырдаалда болуу менен, биз азыркы учурда келечектеги варианттардан утушта болобуз, бирок ошол эле учурда келечектеги катастрофалардын чыныгы келечеги таптакыр белгисиз бойдон кала берет5.

Мисалы, “Тынчтыкты сактоонун келечеги элдин көзү менен6” долбоорунун алкагында жаштар арасында жүргүзүлгөн сурамжылоонун жыйынтыгында, “Көптөгөн респонденттер диний радикализмди чөлкөмгө коркунуч туудурган эң олуттуу, а балким бирден-бир коркунуч катары атап, фундаментализмдин принциптерин карманган курбулары менен баарлашуунун көндүмдөрү жоктугун көрсөтүшкөн.

Албетте, фундаменталисттерди айыптаган жана аларга боор тарткан жаштардын психологиясында чоң айырма бар – биринчилери көбүнчө экинчисинин мотивдерин изилдөөдөн баш тартып, теңтуштары жөн эле акыл тегеретип ой жүгүртүү жөндөмүнөн ажырап калган деп ойлогонду артык көрүшөт. Бул топтордун бири-бирине болгон жек көрүүлөрүн азайтуу үчүн пикир алышууларды жүргүзүү зарыл, бирок муну ишке ашыруу кыйын болот».

«Тобокелчилик коому» «өнүккөн заманбап доордун» чындыгына айланып баратканын эске алганда, профессор У. Бек анын негизги идеалы жана баалуулугу коопсуздук деп эсептейт.

Бул өзгөчө маанилүү, анткени, биринчиден, глобалдык техносфераны жана экономиканы өнүктүрүүдөгү массалык инновациялык ачылыштар менен, экинчиден, адамзаттын глобалдык чөйрөсүндө аракет кылган көптөгөн макросубьекттердин саясий жана башкаруучулук координациясынын төмөн деңгээли менен айкалышкан глобалдык ресурстарды пайдаланууга, адамзаттын массалык жана кеңири өтүүсү жүрүп жатат. Бул экономикалык, саясий, техникалык жана технологиялык, социалдык-маданий, педагогикалык өнүгүүнүн жаңы концепцияларын иштеп чыгууну гана эмес, аларды дисциплиналар аралык жана дүйнө таанымдык чечмелөө маселесин да курч коюп жатат7.

Дебат/дискуссия программаларын камтыган компетенттүүлүккө негизделген мамиленин алкагында “жумшак көндүмдөрдү” өнүктүрүү менен, биз жаштарга “тобокелдик коомуна” ыңгайлашууга жардам бере алабыз.

Жогоруда белгиленгендей, олуттуу тобокелдиктердин бири болуп, анын ичинде Фергана өрөөнүндө жана үч өлкөнүн (Кыргызстан, Тажикстан, Өзбекстан) чектеш аймактарында радикалдашуу коркунучунун күчөшү саналат.

И. П. Добаев тарабынан берилген ислам радикализминин аныктамасы боюнча, бул «чыныгы ислам» дүйнөсүнүн сырттагы “каапырлар” менен исламдын ичиндеги “чыныгы эмес ишеним” дүйнөсүнө карата абсолюттук коомдук көзөмөлдү жана өз тарапкерлерин мобилизациялоону (идеяга кызмат кылууну) талап кылган идеологиялык, саясий дүйнө таанымдык жана ал тургай куралдуу каршылыгынын ченемдик баалуулугун бекемдөө менен мүнөздөлгөн идеологиялык доктрина жана ага негизделген коомдук саясий практика”8.

Жаштар радикализмге үгүттөгөндөрдүн негизги бутасы болуп, көбүнчө экстремисттик уюмдарга тартылып жатканын эске алып, радикализмдин жана зордук-зомбулук экстремизмдин тамыры, ар кандай көз караштагы жана ишенимдеги адамдардын бири-бирин жакшы түшүнүүcүнүн маанилүүлүгүн жеткирүү үчүн аларга түшүндүрүү иштерин жүргүзүү, ошондой эле чек аралардагы кызматташуу үчүн жарандык коомдун потенциалын жогорулатууну камсыздоо зарыл.

Иштеп жатканда дебат/дискуссия программаларынын катышуучуларынын гендердик өзгөчөлүктөрүн эске алуу маанилүү: БУУнун Коопсуздук Кеңешинин 2242 (2015) резолюциясына жана башка бир катар эл аралык документтерге ылайык, «Аялдар [радикалдашуу күчөгөн кырдаалда] курмандыктар жана колдоочулар, эскертүүчүлөр жана кылмышкерлер болушу ыктымал». Ошондуктан, программаларга кыздарды/аялдарды активдүү тартуу зарыл9.

Долбоордун дебаттарынын/дискуссияларынын темалары радикалдашуу менен экстремизмдин күчөшүнө көмөктөшүүчү факторлордун негизги топторун талдоого жана түшүнүүгө багытталган. Алар - адамдын адамдык жекече өзгөчөлүктөрү, социалдык-экономикалык факторлор, анын ичинде дискриминацияга кабылуусу жана оор жашоо шарттары, диний идеологиялык факторлор, гендердик жана гендердик теңсиздик фактору, дин тармагындагы саясат, укук коргоо органдарынын иштери жана иш жүзүндөгү катаал аракеттери, калктын диний жана дүйнөбий сабаттуулугунун деңгээли, коррупция ж.б.10.

«Борбордук Азиядагы толеранттуулук жана тынчтык үчүн чек аралардагы көп тараптуу диалог» долбоорунун дебат/дискуссиялык программаларына катышуу менен студенттер/студенткалар менен жаштар үч өлкөдөгү эркектер/аялдардын радикалдашуусуна байланышкан кырдаалды түшүнүүнү камсыз кылган компетенциялардын топтомун жана алардын алдын алуу үчүн зордук-зомбулуксуз ыкмалар менен аракет кылуу мүмкүнчүлүгүн түзө алышат.

Алардын арасында:

* социалдык аң-сезимдүүлүк – башкалардын сезимдерин так түшүнүү жана алардын жүрүм-турумуна тийгизген таасирин баалоо жөндөмдүүлүгү. Ал ошондой эле адамдын ички деңгээлде коомдун түзүлүшүн жана башкаруунун моделин бөлүп түшүнүүсү, ушул моделдеги адамдын ордун жана ролун, моделдин адамдарга таасир тийгизе турган ыкмаларын, анын алдыга койгон максаттарын жана алар менен өз ара аракеттенүү механизмдерин түшүнүү жөндөмүн камтыйт11.
* лидерлик - стандарттарды белгилөө жана адамдар узак мөөнөттүү, конструктивдүү максаттарга жетүү үчүн багытталган чыгармачыл климатты башкаруу жөндөмдүүлүгү; бул жеке баалуулуктарга шайкеш келген өз ара урматтоо атмосферасы12. Дебат/дискуссия программаларына катышкан студенттер жана жаштар көйгөйлөрдү аныктап, аларды чечүү үчүн биргелешкен аракеттерге коомчулуктун өкүлдөрүн тарта ала турган моралдык жана этикалык баалуулуктарды көрсөтүшөт.
* жарандык активдүүлүк - адамдын жеке жана коомдук кызыкчылыктарынын акылга сыярлык шайкеш келүүсү менен коомдун абалын жакшыртууга багытталган анын аң-сезимдүү реалдуу социалдык маанилүү аракеттерин чагылдырган коомдун турмушуна аң-сезимдүү катышуусу13. Жарандык активдүүлүк дебаттык/дискуссиялык программалардын катышуучулары - студенттерге/жаштарга коомдун, массалык маалымат каражаттарынын, бийлик түзүмдөрүнүн көңүлүн, өсүп жаткан радикалдашуу көйгөйлөрүнө, коомдо толеранттуулукту тарбиялоо зарылдыгына ж.б. бурууга, аларды чечүүнүн өз алдынча жолдорун сунуштоого, аларды чечүүдө лидерликти колго алууга мүмкүндүк берет.
* өзүңдү жана башкаларды позитивдүү кабыл алуу - кыйынчылыктарга жана турмуштан жол болбогон учурларга карабастан, өзүнүн терс ойлоруна бастырып жибербей, аларды позитивдүү маанайга айландыруу. Дебат/дискуссия программаларынын катышуучулары позитивдүү ой жүгүртүүнү колдонуу аркылуу “Башкалар” – менен, коом жана бүтүндөй дүйнө жөнүндө ар кандай башкача ой пикирлерге, ишенимдерге ээ адамдар менен өз ара аракеттенүүнү калыптандыруу үчүн коопсуз жана толеранттуу чөйрөнү түзө алышат.
* ар түрдүүлүктү аңдай билүү жана урматтоо – адамга да, коомго да пайда алып келе турган жекече өзгөчөлүктөрдү түшүнүү жана бирдей мүмкүнчүлүктөрдүн маданиятын түзүү. Бирдей мүмкүнчүлүктөрдү түзүү - бул түшүнүү, урматтоо, баалуулукту аңдай билүүнү колдоо жана социомаданий көп түрдүүлүктү эффективдүү колдоно билүү мүнөздүү болгон маданияттын калыптануусун билдирет, анда ар түрдүү көз караштагы, ар кандай тажрыйбага жана билимге ээ адамдардын биргелешип майнаптуу иштөөсүнө мүмкүнчүлүк берилет. Ар түрдүүлүктү түшүнүү жана урматтоо БУУнун резолюциясына ылайык, «бардык жерде көбүрөөк эркиндикке жана прогресске жетишүүнүн, ошондой эле ар түрдүү маданияттардын, цивилизациялардын жана элдердин ортосундагы сабырдуулукту, сыйлоону, пикир алышууну жана кызматташтыкты илгерилетүүнүн маанилүү элементтери” болуп саналган маданий практикалардын бир бөлүгү болуп саналат14.
* чыр-чатактарды чечүү жана медиация – чыр-чатак - аны чечүү процессинде карама-каршылык кармалган ишмердүүлүктүн спецификалык уюшкандыгы. Конфликттик компетенттүүлүк чыр-чатак кырдаалды башкаруунун стратегияларын эркин билүүнү, өзүн өзү жөнгө салуунун жогорку деңгээлин жана адамдын өзүнө ишенимдүү сапаттарын, конфликттерге туруштук берүүнү, кызматташууга жана бирге аракет кылууга биригүүнү, коммуникациялык ыкмаларды жана инсандын рефлексивдүү маданиятын өнүктүрүүнү билдирет15. Медиация - талаш-тартыштарды ага бейтарап, калыс, бул конфликтке кызыкдар эмес үчүнчү тараптын – медиатордун катышуусу менен чечүүнүн альтернативалуу формасы болуп саналат. Медиация – бул талаш-тартыш боюнча үчүнчү тарап чечим чыгарбаган медиациянын өзгөчө түрү. Демек, медиатордун башкы милдети тараптарга өз ара алгылыктуу жана ишке аша турган чечимге келүүгө көмөк көрсөтүү болуп саналат.

Дебаттык/дискуссиялык программалардын катышуучулары радикалдашуунун алдын алуу маселелери боюнча медиаторлук көндүмдөргө ээ болушуп, чыр-чатактардан чыгуу/чечүүнүн стратегияларын үйрөнө алышат.

* өзүн идентификациялоо жана жамаатты идентификациялоо - адамдын өзүнүн өзгөчөлүгү жөнүндө бардык негизги ыкмаларда - психофизиологиялык, социалдык жана инсандык элестеринин жыйындысын калыптандыруу. Ал салттарга, идеалдарга, адаттарга, жүрүм-турумдун социалдык маанилүү моделдерине жана ченемдерине, сөздүк байланышка ж.б. сергек мамиле кылууга негизделген. Дебат/талкуу программаларынын катышуучусу иденттүүлүк түшүнүгүн түзө алат, өзүнүн жана өз жамаатындагы адамдардын иденттүүлүгүн талдай алат, жамааттын мүчөлөрүнүн түшүнүүсү жана жашоо стратегияларын түзүү үчүн алардын иденттүүлүгүн/иденттүүлүктөрүн калыптандыруу боюнча иш аракеттердин программасын иштеп чыга алат.

Жалпысынан дебат/дискуссия программалары зордук-зомбулуктун, радикалдашуунун жана чыр-чатактардын алдын алуу, толеранттуулукка, этностор аралык жакшы мамилелерге көмөктөшүү максатында стереотиптерге каршы натыйжалуу күрөшүү, ошону менен зордук-зомбулук экстремизмдин идеяларынын таралышына каршы туруу боюнча адамдар жана коомчулук менен өз ара аракеттенүү чөйрөсүндө компетенттүүлүктөрдү калыптандыруу аркылуу жаштардын потенциалын бекемдөө үчүн туруктуу аянтчаларды/форматтарды түзөт.

###### **Дебаттар жана дискуссиялар жөнүндө**

Дискуссиялар менен дебаттарды өркүндөтүүнүн эффективдүү каражаты кылган эмнелер? Бул «жанрлар» негизинен сүйлөө маданиятынын көз карашынан алганда өтө маанилүү болгон өз позициясын так айтып берүүнү билүүдө жана аны далилдеп эле тим болбостон, өзүнүн тууралыгына ынандыруу, логикалык жактан төп келген аргументтүү тексттерди курууда, сүйлөп жаткан адам утушта болгудай кылып жеткирүүдө, сөздүн арналган аудиторияга (дарекке) карата күчтүү болушун эске алууда, аргументтерди ар кандай мисалдар менен көркөмдөп, текстке дагы көбүрөөк ишенич жарата турган жана аны көрсөтө билүүнүн ар кандай каражаттарын колдоно билүүдө баа жеткис жардам беришет.

Дискуссияга же дебатка даярданууда, аларды өткөрүүдө жана натыйжаларды талдоодо катышуучулар баарлашуунун бардык ченемдерин ишке ашыруу менен илимий жана адабий тилди өнүктүрүү үчүн, сабаттуу сүйлөө ишмердүүлүгүнө мүнөздүү болгон бардык негизги аракеттерди жана операцияларды иштеп чыгышат. Сүйлөө ишмердүүлүгүнүн ар кандай этаптарында талаш-тартыштын катышуучулары сүйлөө ишинин жазуу түрүндөгү түрлөрүн (сүйлөй турган сөздөрүн даярдоодо, материалды тандоодо ж.б.) жана талаш-тартыштарда оозеки түрлөрүн да пайдалануу зарыл. Ошол эле учурда талаш-тартыштын же талкуунун башка катышуучуларынын сүйлөгөн сөздөрүнө токтоосуз түрдө жооп берүү милдети, ички жана тышкы кепте импровизациялык аргументтик билдирүүлөрдү жигердүү түзүү көндүмдөрүн өнүктүрүүнү шарттайт, анын оозеки болушунун деңгээлинин, анын ичинде вербалдык эмес компоненттерди колдонуунун жогорулашын аныктайт. Ошондой эле сөздүн эл алдында болушу жана ушундай кырдаалдарга мүнөздүү болгон сүйлөө жоопкерчилигинин жогорулашы, сөздүн бардык компоненттерин мүмкүн болушунча эң жогорку көзөмөлдөөнү өнүктүрүүсү менен маанилүү.

Бул көндүмдөрдүн бардыгы азыркы дүйнөдө өтө зарыл экендиги жана дискуссияларды жана дебаттарды негизги жалпы маданий компетенциялардын тизмесине киргизүү, алардын маанилүүлүгүн гана баса белгилей тургандыгы айдан ачык. Көптөгөн европалык билим берүү системаларында дискуссия окутуунун алдыңкы ыкмаларынын бири катары таанылганы бекеринен эмес.


Дебаттар – талаштуу темада эл алдындагы талкуунун жанры катары бир катар артыкчылыктарга ээ. Дебатта катышуучулар чындыкка жетүү үчүн талкууларды жүргүзүшкөндүктөн, бул анын коммуникативдик багытын жана коммуникациянын башка катышуучуларына – оппоненттерге, жактоочуларга, калыстарга жана көрүүчүлөргө көңүл бурууну олуттуу түрдө өнүктүрөт. Аргументтүү текстти түзүүнү талап кылган башка форматтарга караганда дебаттардын олуттуу артыкчылыгы, албетте, бардык катышуучулардын максималдуу аргументтүү даярдыкта болууга жана кунт коюуга умтулуусу, бул үчүн алар изденүүнүн жана системалаштыруунун, маалыматты жеткирүүнүн болгон чоң деңгээлинде ар кандай варианттарын колдонушат.

****

ДЕБАТТАР

Дебаттар – эки тараптын ортосундагы актуалдуу темалар боюнча так түзүмдөштүрүлгөн жана атайын ачык уюштурулган ой пикир алмашуусу. Бул ачык дискуссиянын бир түрү – анын катышуучулары өздөрүнүн туура экендиктерине бири-бирин эмес, үчүнчү тарапты ынандырууга багытталган.

Дискуссия өз кезегинде билим берүү процессин өркүндөтүүдөгү бир катар өзгөчөлүктөргө жана артыкчылыктарга ээ. Билим берүү технологияларынын көптөгөн түрлөрүнүн ичинен эң эффективдүүсү – алдыда турган көйгөйдү мүмкүн болушунча терең жана ар тараптуу талкуулоону максат кылгандары. «Талкуулоонун» максаты өз ара аракеттенүүнүн мүнөзүн да, талкуунун жыйынтыгын да аныктайт. Талкуудагы ажырымдар талкууланып жаткан маселе боюнча түздөн-түз карама-каршы позициялар эмес, ажырымдар же бардык пункттарда эмес, же кээ бир аспектилерде гана пайда болгон учурлар. Натыйжада катышуучулар карама-каршылыктарга эмес, талкуунун тигил же бул аспектиси боюнча ойлорду толуктоого же оңдоого, акырында маселени чечүүнүн эң жакшы жолун табууга басым жасашат. Катышуучулар эреже катары, бири-бирин өнөктөш катары кабыл алган талкуулардын жүрүшүндө, ой пикирлер катуу болбой жумшарып, башында карама-каршы позициялардын жакындоосу болуп өтөт16.



ДИСКУССИЯЛЫК КЛУБДАР

Дискуссия – формалдуу эмес билим берүү мейкиндиги, анын катышуучуларында “жаңы мазмун” пайда болот. Коммуникациянын эң маанилүү формаларынын бири, проблемаларды чечүү ыкмасы реалдуулукту сүрөттөө жана таанып билүүнүн бөтөнчө жолу, толук түшүнүктүү болбогон жана ынанымдуу негиздемеси жок нерсени мыктылап түшүндүрүп берет. Ал субьективдүүлүктү азайтуу менен бир адамдын же адамдар тобунун ишенимине жалпы колдоону камсыз кылгандыгы менен пайдалуу.


Дискуссиялык жана дебаттык программалардын жүрүшүндө башка көз караштарды эске алуу жана аларды өз көз карашы менен координациялоо боюнча тажрыйба топтолуп, социалдык таанымдын мейкиндиги кеңейет.

Жаштар арасында позитивдүү өзгөрүүлөргө өбөлгө түзгөн компетенцияларды калыптандыруунун кошумча шарты, дебаттык жана дискуссиялык иш чараларга катышуу процессинде – сынчыл ой жүгүртүү, пикир алмашууну жүргүзө билүү, өзүнүн жана башкалардын көз карашын талдоо, бул катышуучуларга тигиндей же мындай пикирлердин негиздүүлүгүн жана ишенимдүүлүгүн баалоону үйрөнүүгө, макулдашууга жана компромисстик чечимди табууга, башка маданияттар менен жолугушууларда активдүү катышуучу болууга, көйгөйлүү кырдаалдарды чечүүгө мүмкүндүк берет.

Жогорку окуу жайларында дебаттык жана дискуссиялык клубдарды түзүү жана өнүктүрүү төмөнкүлөргө өбөлгө түзөт:

● билим берүү уюмунун окуучуларынан жана студенттеринин арасынан чыккан жаштар, ошондой эле жакынкы аймактардан келген жаштар жана башка кызыкдар адамдар өздөрүнүн коомунун жана дүйнөнүн актуалдуу көйгөйлөрүн талкуулоо үчүн бириге турган аянтчаны түзүү;

* жаштар арасында талдоочулук жана сынчыл ой жүгүртүү, жалпылоо, коомдук маанилүү кубулуштарды жана процесстерди илимий талдоо, эффективдүү коммуникацияларды жүргүзүү, эл алдында сүйлөй билүү, медиа сабаттуулук сыяктуу кошумча көндүмдөрдү өнүктүрүү;
* дебат жана дискуссиялык программалар чөйрөсүндө катышуучулардын потенциалын калыптандыруу жана чыңдоо үчүн негиздерди түзүү;
* жаштардын башкалардын пикирине толеранттуу болушун өнүктүрөт, топтун ичинде өз ара аракеттенүүнү, топтук чечимдерди кабыл алууга катышууну, анткени дебаттар жана дискуссиялар жаштардын ар башка пикирлерди сыйлай билүүсүн өстүрөт.
* активдүү турмуштук позициясы жана гуманисттик дүйнө таанымы, укуктук жана саясий маданияты.
* катышуучулардын өз алдынча билим алуусу жана дүйнө таанымын өнүктүрүүсү, мында жакшы кошуналык, өз ара урматташып жанаша жашоонун баалуулуктары ажырагыс негизги багыт катары таанылат;
* катышуучулардын арасында «жумшак көндүмдөрдү» калыптандыруу, мисалы, коомдо жашоонун көндүмдөрү, ар кандай көз караштарга сабырдуу болуу жана сыйлоо; коммуникативдик компетенттүүлүк, маалыматтык - тактама адабияттарды издөө жана талдоо үчүн инновациялык технологияларды колдонуу көндүмдөрү.
* Борбордук Азиядагы радикалдашуу факторлорун азайтуу (жеңүү)



XXI КЫЛЫМДЫН КӨНДҮМДӨРҮН ОКУП ҮЙРӨНҮҮ

Эске тутууну өөрчүтүү (мнемотехника) Психорегуляция Сторителлинг Тайм-менеджмент Заманбап риторика Өзүн өзү таануу Адамдын ден соолугу Тилдерди үйрөнүү техникасы Коммуникациялар техникасы Ойлоп табуучулук Тез окуу Үзгүлтүксүз окуу

Дебаттык жана дискуссиялык программаларды ийгиликтүү уюштуруу үчүн булар зарыл:

* ушул Колдонмону окуп үйрөнүү;
* дебат жана дискуссия аянттарын уюштурууга даяр болгон активдүү жаш лидерлерди/университеттин өкүлдөрүн аныктоо;
* таанытым күнүн уюштуруу, ага бардык каалоочулар келишет, сиз аларга дебаттар жана талкуулар эмне экенин айтып бере аласыз;
* катышуучулардын каалоосуна жараша окуулардын санын көбөйтүү;
* негизги координациялык топ жана катышуучулар тобу түзүлгөндөн кийин бир айдан өткөн мезгилде жаңы катышуучулар арасында биринчи дебаттык турнирди жана талкууну өткөрүү;
* айына бир жолудан кем эмес дебаттык турнирлерди жана көбүрөөк адамдардын катышуусу менен дискуссиялык программаларды үзгүлтүксүз өткөрүү;
* дебаттарды жана талкууларды уюштуруу үчүн заманбап онлайн платформаларды колдонуу;
* дебаттык турнирлерге калыстар катары башка шаарлардан жана өлкөлөрдөн эксперттерди чакыруу;
* катышуучулардын билим деңгээлин жогорулатуу үчүн эки жумада бир жолу маалымат сессияларын өткөрүү;
* дебаттык клубдардын мүчөлөрүн дискуссиялардын аянттарына тартуу.

***Дискуссиялык программалар жана дебаттык клубдардын жыйындары үчүн темаларды түзүү***

«Кемени кандай атасаң – так ошондой сүзөт».

Дискуссиялык программалардын темасы болобу, дебат клубунун жыйыны болобу, илимий макала же башка иш чара болобу, теманы тандоо бардык иштерди даярдоодо маанилүү этап болуп саналат.

Ар бир адам тема тандоо жана анын үстүндө иштөө маселесине дуушар болот. Бирок көп учурда жигит же кыз эмнеден баштоону, негизги нерсени өткөрүп жибербөө жана баарын ирээти менен айтып берүү үчүн бүтүндөй процессти кантип сабаттуу түзө билүүнү билбейт. Көптөгөн ар кандай варианттар мээде айлана берет, бардыгын бир учурда дароо жазуу ойго келет, бирок, адатта иш план түзбөй туруп, теманы ой келгендей түзүү дээрлик мүмкүн эмес. Ошондуктан, илимий изилдөөлөрүн бир нече жолу жарыялаган өз тармагынын кесипкөйлөрү да талдоо жана даярдык иштерине кылдат мамиле кылышат. Ошондуктан бул басылмада мен темаларды тандоо менен иштин этаптарынын тартибин тизмектеп чыктым17.

Тема сизге жакын жана кызыктуу болгон тармакка туура келиши керек. Ошондуктан, теманы тандап жатканда, жеке кесиптик тажрыйбага таянуу туура болот.

Идеалдуу тема төмөнкү сүрөткө окшош:



Темаларды түзүү үчүн абдан ыңгайлуу инструментти “Бадыраң ыкмасын” колдонсо болот. Бул ыкма А4 баракка кызыктырган тема боюнча бир дагы сөздү четте калтырбай бардык сөздөрдү сүйрү формага (ошондуктан бул ыкма “Бадыраң” деп аталат) жазып чыгуудан турат.

Андан ары сиз сөздөрдү жебелер менен туташтырып чыгасыз, муну менен сөздөр байланышат, ошентип сөздөрдөн түзүлгөн бир нече сүйлөмдөр пайда болот.

**Ошентип, тема тандоо үчүн 6 кадам:**

0-кадам. Темаларда өзүңүздү чектебеңиз, оюңузга келген темалардын баарын жазыңыз.

1-кадам. Сизди кызыктырган теманы акыл калчоого (мозговой штурм) салып тандайсыз. Бир нерсе жөнүндө сөз кылганда көзүңүздө шыктануу оту күйсө, ал от угуучуларга да жайылаарына ишене берсеңиз болот. Башкача айтканда, кырдаал бардык тараптан пайдалуу: сизге сүйлөө жеңил болот, көрүүчүлөргө сизди угуу кызыктуураак болот.

Эгер тандоо чектелүү болсо, сиз үчүн чындап кызык боло турган эч нерсени тандай албасаңыз, жок дегенде жактырган же сизди тартып турган нерсени тандаңыз. Мындайда сөздү даярдап, сүйлөө оңой болот, ишенип коюңуз18.

2-кадам. Өзүңүз жетиштүү билген теманы тандаңыз. Эгер сиз кандайдыр бир кесиптик иш чарада сүйлөп жатсаңыз, анда сиз жок дегенде адис болбосоңуз да абдан “жакшы билген колдонуучу” катары билген теманы тандап алганыңыз туура, ошондо сиздин сүйлөгөн сөзүңүз тийиштүү деңгээлде болот. Бирок, “кесиптик” эмес иш чараларга катышкан учурда да, өзүңүз түшүнгөн нерселер жөнүндө сүйлөшүңүз керек. Өзүңүз үчүн мындай темалардын тизмесин түзүп алсаңыз да болот.

* Албетте, кандайдыр бир темада эффективдүү сүйлөө үчүн эл аралык деңгээлде таанылган авторитет жана көрүнүктүү болуу зарыл эмес. Сиз жөн эле тааныш теманы алып, андан кийин бир аз изилдөө жүргүзүп, бул теманы алынган жыйынтыктар менен толуктасаңыз болот.
* Сизге анча тааныш эмес теманы тандоодо, аны андан ары изилдөө өтө кыйынга турбасына ишениңиз. Сиз билгендей, кээде маалымат издөө абдан кыйын, бирок абдан кызыктуу болушу мүмкүн.

3-кадам. Өзүңүздүн кызыкчылыктар менен төп келген теманы тандаңыз. Адабият, спорт, чет тилдер жана ал тургай жыныстык мамилелер - баары жарайт. Чоң темалар, кичине темалар, алардан кичине темачалар, эгер сиз чындап эле ушуларга кызыксаңыз, анда маселе жок. Өзүңүз кызыккан нерселердин бардыгынын тизмесин түзсөңүз, аларды кандайча кызыктуу сөзгө айлантууга болорун көрөсүз19.

* Балким сизди кызыктырган нерсе менен өзүңүз билген нерселердин арасынан көптөгөн окшоштуктарды таба аласыз.

4-кадам. Актуалдуу нерсени тандаңыз. Эгерде “кечки жаңылыктарда” бир тема кайра-кайра чыгып жатса, анда сүйлөй турган сөзүңүздү ошого арнаганыңыз туура болот. Эгер ыңгайлуу учур болсо, сиз угуучуларыңызга проблемага жаңы көз карашты сунуштап, талаштуу темалар жөнүндө да сүйлөшө аласыз.

* Изилдөөлөрдү, макалаларды, илимий-популярдуу журналдарды окуңуз, подкасттарды угуңуз, Youtubeдан видеолорду көрүңүз - азыр дүйнө кандай жашап жатат, адамдарды эмне кызыктырат?
* Албетте, сиз жергиликтүү масштабдагы теманы тандай аласыз – айталы, жергиликтүү жаңылыктар менен журналдардын негизинде.
* Мындан тышкары, сөздүн темасы угуучулар үчүн актуалдуу болушу керек.


5-кадам. Жеке тажрыйбаңызга тиешелүү теманы тандаңыз. Эгер мүмкүнчүлүк болсо, анда өзүңүздүн жашооңуздан тигил же бул эсте каларлык учурга байланыштуу окуяны айтып берсеңиз болот. Эң негизгиси, угармандар өздөрүн ыңгайсыз сезе турган эч нерсе айтпаңыз жана өтө эмоционалдуу сүйлөбөш үчүн өзүңүздү колго алып туруңуз20.

* Эсиңде болсун, такыр кызыксыз көрүнгөн темага да жекече нерсени кошо аласыз. Мисалы, өзүңүздүн карьераңыз тууралуу айтып жатып, турмуштан кандайдыр бир күлкүлүү окуяны келтирсе болот.

6-кадам. Сиз сүйлөй ала турган теманы тандаңыз. Кептин темасы так, ачык жана ынанымдуу сүйлөй ала тургандай болушу керек. Тема менен өзүңүз ишенгендей иштешиңиз керек, ошондо гана максаттарыңызга жете аласыз. Мындан тышкары, угуучулар сизге эксперт катары, сөздүн темасы тиешелүү болгон маселе боюнча авторитет катары ишенгендей болушу зарыл. Орой айтканда, “үй-бүлөдө жалгыз бала экениңизди баары билсе, бирок бир туугандар, эже-карындаштарыңыз болсо кандай жакшы болмоктугу тууралуу сиздин маанилүү сөзүңүзгө тиешелүү деңгээлде ынангандар аз болушу” мүмкүн.

* Кандай гана тема болбосун, сиз угуучулардын аң-сезимин ээлеп алышыңыз керек. Муну кандай жасаш керек? Сүйлөп жаткан сөздөр аркылуу гана жасоого болот. Сиз айткан сөздөр угуучулар залдан чыгып баратканда проблемага жаңыча көз карашты, жаңы ойлорду, жаңы пикирлерди ала тургандай болушу керек. Эгер тандалган темада сүйлөп, бирок мындай эффектке жетише албасаңыз, анда башка нерсени тандап алганыңыз туура болот.

Ошентип, теманы тандоону ар кандай булактардан маалымат агымы бир кооз оюуга чырмалып токулуп бараткан «токуучу станоктун» метафорасы катары элестетүүгө болот.



ДЕБАТТЫК КЛУБДАР ЖАНА ДИСКУССИЯЛЫК ПРОГРАММАЛАРДЫН ТЕМАТИКАЛАРЫН ДОЛБООРЛОО

Долбоордун материалдарын изилдөө (А) (В) (С)... Эксперттердин тажрыйбасы Билим берүү уюмдарынын муктаждыктары Өнөктөштүк программалар Эксперттер жаштарга сунуштаган нерселер...

Андан ары «Натыйжалуулук жана ишке ашыруу матрицасы» түзүлөт. Бул инструмент 7 адамдан ашпаган кичинекей аудиторияда колдонулганда бир топ натыйжалуу болот. Бул этапта чечим кабыл алууда анын ишке ашаары керек болот.

Альтернативалардын түзүлгөн тизмеси – мүмкүн болгон темалар тартипке салынат: тактага же ватман кагазына диаграмма чийилип, анын бир огу “Натыйжалуулук”, экинчиси “Ишке ашуучулук” деп белгиленет. Диаграмманын октору 1ден 5-10го чейин белгиленген.

Бул диаграмма билим берүү иш чаралары үчүн мүмкүн болгон бардык темаларды камтыйт. Ар бир альтернативанын эки огуна тең сандык маани ыйгарылган жана диаграммада өз ордун ээлейт.

Эффективность

Реализуемость

Реализуемость

Эффективность

Натыйжалуулук Ишке ашуучулук

Диаграмманын эки огу тең ортосунан сызыктар менен бөлүнүп, төрт бөлүктү түзөт. Жогорку оң квадратка түшкөн чечимдер эң эффективдүү жана ишке аша тургандар. Алар менен иштешүүнү улантыш керек.

***Дискуссиялык программалар жана дебат клубдарынын жыйындары үчүн тематикалык багыттар***

Долбоордун ишинин алкагында үч изилдөө жүргүзүлүп, анын жыйынтыктары боюнча эксперттер радикалдашуунун терс факторлорун аныктап, топтошту.



РАДИКАЛДАШУУ ФАКТОРЛОРУ


**Сырткы жагдайлардын таасири**

* Өлкөлөрдөгү системдүү бузулуулар (башкаруу, экономика, социалдык интеграция)
* Позитивдүү социалдык турмуштан четте калуу
* Социалдык байланыштардын айрылышы(өлкө ичинде, өлкөлөр арасында)
* Жеке адамдын айланасындагы социалдык система маанисиз боло баштайт

**Дүйнө таанымдык негиздер**

* Иденттүүлүк кризиси
* Идеалдар бузулат (кайда, эмнеге баруу керек, күн тартибин ким, кантип түзөт)
* Жеке психологиялык багыттар
* Иденттүүлүк негиздери жана маани жаратуу жашоонун маңызы катары жана адамдын турмуштук стратегиясы катары бузулат.

Ошондой эле жаштардын потенциалын жогорулатууга жана бекемдөөгө салым кошуу, стереотиптерге каршы натыйжалуу күрөшүү үчүн туруктуу форматтарды түзүү, тынчтыкты, сабырдуулукту, улуттар аралык жакшы мамилелерди бекемдөөгө, ошону менен зордук-зомбулук экстремизмдин жайылышына каршы турууга көмөктөшүү менен жаштардын аларды жеңүүсүнө арналган тематикалык бир катар багыттар бар.



ЭКСПЕРТТЕР ЖАШТАРГА СУНУШ КЫЛГАНДАР...

* Социалдык байланыштуулукту куруу
* Сынчыл ой жүгүртүү
* Иденттүүлүк маселелери
* Диндер тууралуу
* Терс маалымат агымынын пропагандасына кантип каршы туруу керек
* Өзүн өнүктүрүү
* Үй-бүлө күтүү
* Келечектин кесиптери
* Жаңылар жөнүндө билүү
* Түшүнүү


Ыңгайлуу болуу үчүн изилдөөлөрдүн бардык жыйынтыктары тематикалык блокторго бөлүнүп жана үч бөлүктөн туруп, төмөндөгү схемада берилген:



КОЛДОНМОНУН ТЕМАТИКАЛЫК БЛОКТОРУ ИЗИЛДӨӨЛӨРДҮН НЕГИЗИНДЕ ИШТЕЛИП ЧЫККАН

**Ички дүйнө Социалдык дүйнө Глобалдык дискурстар**

* Эмоциялар Социалдык байлан-к Азыркы дүйнө чакырыктары
* Ой жүгүртүү Келечектин кесиптери Туруктуу өнүгүү
* Эс тутум Диндер жөнүндө Келечекти долбоорлоо
* Көңүл буруу Фандрайзинг Радикалдашууга каршы туруу
* Иденттүүлүк Социалдык долбоорлоо
* Медиация
* Коммуникация



# **«ДҮЙНӨ МУУНУ» КООРДИНАЦИЯЛЫК ТОБУН ДАЯРДОО БОЮНЧА ТРЕНИНГ**

Дебаттарды, дискуссияларды жана башка билим берүүчү иш чараларды уюштурууну баштоодон мурда координациялык топту түзүү зарыл. Бул үчүн “Дүйнө мууну” жаштар координациялык тобун даярдоо боюнча окутуу тренингин уюштуруу жана өткөрүү сунушталууда. Тренингден кийин “Дүйнө мууну” координациялык тобу өз алдынча, билим берүү уюмунун администрациясынын колдоосу менен ЖОЖдордо да, өздөрү жашаган жердеги башка билим берүү уюмдарында да билим берүүчү иш чараларды уюштуруп өткөрө алат, муну менен жаштар арасында тынчтыкты куруунун, жакшы коңшулуктун позитивдүү баяндарын жайылта алат, ошону менен жаштарды маанилүү чечимдерди кабыл алууга катышуу процессине тартууга дем беришет.

“Дүйнө мууну” тренингинде дебат технологияларынын негиздери жана дискуссия программалары жана башка заманбап форматтагы билим берүү иш чаралары менен таанышууга болот.

(QR - код) типтүү программасы

<https://docs.google.com/document/d/1_xO9mH3GUyX5MkPlt6lxPBvri7OyQHIR/edit?usp=sharing&ouid=103712273264914423231&rtpof=true&sd=true>

*Достук, улуттар аралык ынтымак жана толеранттуулук борборлорундагы «Дүйнө мууну» координациялык тобунун типтүү модели*



ДЕБАТ КЛУБДАРЫНЫН, ДИСКУССИЯЛЫК ПРОГРАММАЛАРДЫН КООРДИНАЦИЯЛЫК ТОПТОРУНУН УЮШТУРУУЧУЛУК МОДЕЛИ

Жетектөөчү топ

Дебат - дискуссия аянтчаларынын лидери

Координаторлор (жаштардын өкүлдөрү)

Жаштардын топтору

1х өлкө

Жаштар лидери

4х өлкөлөр

Жаштар өкүлдөрү

260-300 х өлкөлөр

Жакынкы райондордун/аймактардын/өлкөлөр аралык системалардын жаштарынын жана ЖОЖдорунун кеңири топтору

Уюштуруу комитетинин ишине эмне кирет:

* клубдун жыйындарын үзгүлтүксүз өткөрүү;
* кызыктырган маселелер боюнча түшүндүрмө берүүгө жөндөмдүү адистерди жана эксперттерди жолугушууга чакыруу;
* түшүндүрүү иштерин жүргүзүү жана катышуучуларды борбордун ишмердүүлүгүнө тартуу;
* катышуучулардын топторунун кызыкчылыктарын талдоо жана анын негизинде жүгүртмө түзүү;
* ар бир жыйынды даярдоо үчүн жумушчу жолугушууларды аныктоо;
* клубдун жыйындарын өткөргөндөн кийин алардын жыйынтыктарын студенттердин/магистранттардын/аспиранттардын/окутуучулардын жеке пландарында чагылдыруу.
* «Дүйнө мууну» тобунун уюштуруу комитетинин окуу жылындагы иши жөнүндө жыйынтыктоочу отчетун даярдоодо жалпылоочу корутундулар жана сунуштар менен бирге эң активдүү жана өзгөчөлөнгөн студенттердин/магистранттардын/аспиранттардын/окутуучулардын талапкерлигин сыйлоого сунуш кылуу.
* жыйынга материалдарды табууда жана даярдоодо клубдун мүчөлөрүнө маалыматтык жардам көрсөтүү;
* клубдун жыйындарын жана дебаттык турнирлерди өткөрүү үчүн жайларды издөө жана даярдоо.

## ТРЕНИНГДИН МАКСАТТАРЫ ЖАНА МИЛДЕТТЕРИ:

Тренингдин максаты – жаштардын, жаш мугалимдердин, башка кызыкдар тараптардын арасынан «Дүйнө мууну» координациялык тобун түзүү жана аларды дискуссиялык программаларды даярдоо жана өткөрүү менен алектенген билим берүү уюмдарында туруктуу жаштар платформасын уюштурууга аларды окутуу, дебат клубдарын жана башка заманбап билим берүү иш чараларын түзүү жана өнүктүрүү.

Тренингдин жыйынтыгында катышуучулар:

* Талкуу программаларын жана дебат клубдарын даярдоо жана өткөрүү максатында «Борбордук Азиядагы толеранттуулук жана тынчтык үчүн чек аралардагы көп тараптуу диалог» Долбоорунун материалдары жана иштелип чыккан Колдонмо менен тааныша алышат;
* Билим берүү уюмдарында формалдуу эмес билим берүү ишмердүүлүгүн жакшыртуу максатында дискуссиялык программалардын жана дебат клубдарынын концепциясы менен таанышышат;
* Борбордук Азия чөлкөмүндө жакшы коңшулуктун, өз ара түшүнүшүүнүн жана тынчтыкты сактоонун кызыкчылыгы үчүн өзүн-өзү өнүктүрүүгө, социалдаштырууга жана радикалдашуу тобокелдиктерине жана коркунучтарына каршы турууга көмөктөшүүчү компетенттүүлүктөрдү калыптандырат;
* Билим берүү мекемелеринде талкуу программаларын жана дебат клубдарын жана башка билим берүүчү иш чараларды уюштурууну үйрөнүшөт.
* Дискуссия программаларын жана дебат клубун (колдон келишинче майда-чүйдөсүнө чейин) жайылтуу планын түзүшөт. План түзүү сизди жана сиздин командаңызды максаттар жана аларга кантип жетээриңиз жөнүндө ойлонууга мажбурлайт. Бул башкы нерселерге көңүл бурууга жана иштин көлөмүн баалоого жардам берет. План сизге команда катары ага жетүүгө максат коёт жана команда мүчөлөрүнө тапшырмаларды бөлүштүрүүгө жардам берет. (ТИПТҮҮ ПЛАНДЫ КОЮУ)
* “Дүйнө мууну” активдүү координациялык тобун түзүшөт.

#### **Тренерге баштапкы талаптар**

Тренер төмөнкү билимге жана көндүмгө ээ болушу керек:

● дебат технологияларынын жана дискуссиялык программалардын предметин билүү жана түшүнүү;

● жалпы талкуу жүргүзүү көндүмдөрүнө ээ болуу жана интерактивдүү окутуунун башка ыкмаларын колдоно билүү.

* дебаттык турнирлерге жана дискуссиялык клубдарга катышуунун практикалык тажрыйбасын жана дебат техникасын колдоно билүү;
* окуу процессинде кайра байланышууларды колдоно билүү.
* теманын мазмунун билүү;
* кайра байланышууларды «бере» билүү;
* фасилитациялык көндүмдөрдүн болушу;
* өзүнө ишенимдүү ПК жана онлайн тренингдердин программаларынын колдонуучусу болушу зарыл.

##### ***Тренингдерден өткөн соң жаштар билип* калышат:**

* дебаттык жана дискуссиялык технологиялардын компоненттери жана аларды колдоно билүү ыкмалары;
* командалык иштөө жана дебаттык турнирлерге жана дискуссиялык программаларга биргелешип даярдануу ыкмалары;
* дебаттарда калыстык кылуу теориясы, дискуссияларды фасилитациялоо жана модерациялоо;
* дискуссия учурунда иштөө эрежелери;
* дискуссияларды башкаруу цикли;
* дискуссиялардын түрлөрү;
* дискуссиялык суроолорду коюунун методикасы**;**

**жасай алат:**

* дебаттарга катышуу үчүн командалык өз ара аракеттенүүнү уюштуруу;
* катышуучулардын «көнүмүш жана кызыксыз демагогияга» көнүл буруусуна жол бербей талкууну «жогорку деңгээлде» кармап туруу, ар бир катышуучунун сүйлөөсүнө мүмкүнчүлүк берүү.
* дебаттарга жана талкууларга катышуу үчүн теориялык билимди колдонуу;
* дебат раунддарына калыстык кылуу жана кайра байланышууну билдирүү;
* маалыматты аңдап түшүнүү жана талдоо көндүмдөрүн колдонуу менен керектүү маалыматты өз алдынча талдоо жана издөө.

***Дебат клубун даярдоонун алкагында катышуучулар төмөнкүлөрдү билишет:***

* дебаттын негиздери жана дебат маданиятынын түшүнүгү.
* дебаттын маанилүүлүгү, дебат технологияларын өздөштүрүү процессинде калыптануучу компетенциялар (сынчыл ой жүгүртүү, чечендик, дүйнөгө ар тараптан кароо, фактыларды изилдөө жана логикалык байланыштарды түзүү жана аргументтөө ж.б.).
* Дебаттардын өнүгүү тарыхы
* Бүгүнкү күндө атаандаштык, теле жана саясий дебаттардын түрлөрү бар.

***Дискуссиялык программаларды даярдоонун алкагында катышуучулар буларды билишет:***

* Билим берүү процессинде талкуулоо технологияларын өнүктүрүү жана колдонуу тарыхы
* Дискуссия программаларын даярдоо жана өткөрүү алгоритмдери.
* Дискуссия учурунда иштөө эрежелери
* Дискуссияларды башкаруу цикли
* дискуссиялардын түрлөрү
* Талкуулоочу суроолорду коюунун методикасы
* Дискуссиялык клубдардын жыйындарына темаларды түзүү
* Дискуссиялык клубдардын жыйындарын алып баруучуну жана катышуучуларды даярдоо
* Дискуссиялык клубдун Жол картасын түзүү

## Тренинг өткөрүүнүн методологиясы

Билим берүүнүн заманбап модели дүйнөдө пайда болгон жаңы контексттерди эске алуу менен биздин билим берүү системабыздагы мыкты нерселерге таянышы керек – бул биринчи кезекте экономиканы башкаруу процесстерин, чөйрөнү, татаал коммуникацияларды анын ичинде кесипкөйлүктү да санариптештирүү, бул бир гана жакшы кесиптик көндүмдөрдү талап кылбайт, ал сүйлөшүүлөрдү жүргүзө билүүнү, командада өнөктөштүк ишти ишке ашырууну жана башка көптөгөн нерселерди талап кылат. Мындай көндүмдөрдү калыптандыруу керек, канчалык тезирээк болсо, ошончолук жакшы. Ушул позициядан алганда жаңыча кантип, эмнени окутуу керек деген суроо жаралат... “Билүү” деген талап “болуу”, “аракет кылуу”, “чечим кабыл алуу” деген талаптарга алмаштырылган. Эгерде билимди алуу жөнүндө сөз кыла турган болсок, метафоралык түрдө билим бул карта деп айтсак болот, аны албетте билиш керек, бирок билимдин натыйжасында адам ала турган нерсе, картадагы кыймылдын маршруту. Бирок, А.Коржибскинин «Карта — территория эмес» деген белгилүү туюнтмасын кармансак, бир нерседен алынган абстракция, же ага болгон реакция нерсенин өзү эмес экени келип чыгат. Билим парадигмасынан (билим берүүнүн натыйжасы - билим болгондо) компетенттүүлүккө (билим берүүнүн натыйжасы - компетенттүүлүк болгондо) өтүү болду. “Компетенттүүлүк” түшүнүгү үч негизги компоненттен турат: биринчиси - билим; экинчиси – бул билимди колдонуу методологиясы, бул методологияга ээ болуу; үчүнчүсү – иш жүзүндөгү көндүм. «Компетенттүүлүк» түшүнүгү билим берүүнүн акыркы натыйжасын көрсөтүү үчүн колдонулат.

Тренингдин жүрүшүндө окуунун пландаштырылган натыйжаларына жетүү жана компетенцияларды калыптандыруу үчүн, катышуучулардын таанып билүү активдүүлүгүн жогорулатуунун ыкмалары жана формалары менен тарбиялык иштердин ар кандай айкалыштарын жана түрлөрүн колдонуу каралууда. Ишти активдештирүүнүн ыкмалары жана формалары: топтук талкуу, PowerPoint таанытымы менен коштолгон мини-лекция, кейстерди талдоо, жеке окутуу, проблемалуу окутуу ж.б.

Тренинг үчүн типтүү таанытымдар

<https://drive.google.com/drive/folders/1KSev5MmqwsqDVqLxUmTzNRvJT6HL1mBP?usp=sharing>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Талааларда

Проблемалуу окутуу – бул окуу дисциплинасынын “түйүндүү” жоболорун окуп үйрөтүүдө тренингдин катышуучусун иш жүзүндөгү жана таанып билүү мүнөзүндөгү чыгармачылык милдеттерди чечүү процессине системалуу түрдө катыштыруу. Проблемалуу окутуунун өзгөчөлүгү салттуу окутуудан айырмаланып, катышуучуларга даяр формада билим берилбейт. Билимди алар проблемалуу кырдаалдарды чечүү процессинде алышат.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Тренингде окутуунун коюлган максаттарына жетүү үчүн мындай каражаттар, ыкмалар жана уюштуруу иш чаралары ишке ашырылат:

* атайын окуу, практикалык жана илимий адабияттарды колдонуу менен теориялык материалдарды өз алдынча үйрөнүү;
* тренингдерди, ролдук оюндарды, топтук талкууларды, проблемалуу - багыттуу, изденүүчүлүк, чыгармачылык тапшырмаларды аткарууда теориялык материалды бекемдөө;
* бөлүмдүн материалдарын жаштар лидерлеринин натыйжалуу өздөштүрүүсүн камсыздоо максатында теориялык жана практикалык окутуу ыкмаларынын айкалышы. Окутуунун алкагында интерактивдүү окутуу ыкмалары колдонулат, мисалы: таанытым, кичи лекция, чакан топтордо иштөө, жалпы талкуу, акыл калчоо, практикалык көнүгүүлөр, жекече иштөө;
* талкууга катышуучуларды көбүнчө пассивдүү тарткан лекция ыкмалары мүмкүн болушунча практикалык көнүгүүлөр менен толукталат, ошону менен катышуучуларга алынган теорияны иш жүзүндө сынап көрүүгө мүмкүнчүлүк түзүлөт.
* интерактивдүү окутуу ыкмаларын колдонуу катышуучуларга белгилүү бир теманы түшүнүү деңгээлин баалоого мүмкүндүк берет жана зарыл болгон учурда түшүндүрмөлөр үчүн кайрылууга мүмкүнчүлүк берет;
* катышуучулардын даярдыгынын деңгээлин жана окуу процессиндеги бөлүмдүн материалдарынын түшүнүктүүлүгүн аныктоо үчүн, тренинг аяктагандан кийин катышуучуларга алдын ала жана андан кийин тестирлөө сунушталат.

Талааларда:

### Онлайн форматтагы тренингге даярдык көрүү боюнча тескеме

## **ДАЯРДЫК**

Тренингди ийгиликтүү өткөрүү үчүн сизден төмөнкүлөрдү аткарууну суранабыз:

* Сиз байланышта боло турган катышуучулардын электрондук почтасын алуу;
* Жакшы камерасы бар ноутбук же телефон болуусу зарыл.
  + аппарат заряддалышы керек
  + сапаттуу интернетке кошулган болуу зарыл, колдон келсе WIFI болсо жакшы, анткени телефонуңузга чалуу болсо мобилдик интернет байланышыңызды үзгүлтүккө учуратышы мүмкүн
  + аппараттын камерасы беттин, көздүн деңгээлинде болушу керек
  + эгер смартфон колдонсоңуз, аны каттоо зарыл.
* Керектүү тиркемелерди алдын ала орнотуп, анын иштешин текшериңиз. Катталган аккаунттун бар-жогун текшериңиз;
* Кулакка такманы колдонуңуз жана чоочун добуштарды жок кылыңыз.
* Жарык бир калыпта, көлөкөсүз болушу керек. Бөлмөгө кошумча жарыкты күйгүзүңүз. Жарык чыккан жакка артыңызды салып отурбаңыз;
* Сиз же башка катышуучулар сүйлөп жатканда микрофонду өчүрүп салууну сураныңыз.

### ТРЕНИНГ БОЮНЧА ЭСКЕРТМЕ


Катышуучуларга буларды ачып берүү зарыл:

* Тренингдин максаттары жана милдеттери;
* Борбордук Азия чөлкөмүндө жана бүткүл дүйнөдө жакшы коңшулукту чыңдоого жана тынчтыкты сактоого жаштарды тартуу үчүн пикир алышуу аянтчалары катары дебаттардын жана дискуссиялардын ролу;
* Дебаттык турнирлерге жана дискуссиялык программаларга катышуу кандай компетенцияларды калыптандырууга жардам берерин;
* Жаштарды дискуссиялык жана дебаттык программаларга тартуу үчүн кандай формаларды жана ыкмаларды колдонсо болот;
* Жардам берүүчү материалдарды кантип колдонуу керек.

Тренинг - анын катышуучуларынын түздөн-түз тренинг тобундагы тажрыйбасына негизделген *(experiential learning*). Анткени тажрыйба активдүүлүктүн натыйжасы болгондуктан, тренингде окутуу активдүүлүктүн бир топ деңгээлин көздөйт.

Эффективдүү тренингдин структурасында тренердин темасына, стилине карабастан сөзсүз түрдө төрт компонент көрсөтүлөт (караңыз: Kolb D. Et al (1984) “Organizational Psychology”):

Тренингде окутуу төрт этаптан турган циклдик катардан өтүүнү камтыйт: тажрыйба, түшүнүү, концептуалдаштыруу, эксперимент жасоо.



1. Тажрыйба 2. Рефлексия 3. Концептуалдаштыруу 4. Эксперимент жасоо

Тажрыйба - сиздин ролдук оюндарга, көнүгүүлөргө, видео сынактарга, дискуссияларга, башка катышуучулар, тренер жана жалпы топ менен түзүмдөшпөгөн өз ара аракеттенүүгө катышууларыңыз.

Рефлексия – бул адамдын өз тажрыйбасы жөнүндө ой жүгүртүүсү, башкача айтканда, «кандай болду эле» деген суроого кеңири жооп. Эгерде көнүгүүлөрдө же оюнда сиздин аракеттериңиз натыйжасыз болсо, анда сиз өзүңүзгө канааттанбайсыз, бул өзүн-өзү өркүндөтүүгө мотивация булагы болуп калышы мүмкүн. Балким, тескерисинче, сизде кандайдыр бир көндүм калыптанганына ынанып, өзүңүзгө ишеним пайда болот. Рефлексия өнүгүүнү талап кылган колдо болгон ресурстарды жана компетенциянын чөйрөлөрүн аңдап билүүгө өбөлгө түзөт, бул өзүн-өзү түшүнүүнүн өсүшүнө жана натыйжалуулуктун өнүгүшүнө алып келет. Мурдагы этапта алынган тажрыйбаны аңдап билүү жана талдоо үчүн, тренердин теориялык бир аз кошумчасы аймакты бөлүп алууга мүмкүндүк берет.

Концептуалдаштыруу сиздин өзүңүздүн натыйжалуулугуңуз жөнүндө чыгарган бүтүмүңүздү, ошондой эле аны кантип өркүндөтүү боюнча тренерден алынган сунуштарды камтыйт. Теориянын «кирүүсү» көбүнчө ушул этапта болот.

Эксперимент жасоо - чыгарылган бүтүмдөрдү жана алынган сунуштарды текшерүүгө багытталган иш чаралар, башкача айтканда, алардын чындап эле иштеп жатканын текшерүү. Ошондой эле, эксперимент этабына мүнөздүү маанилүү жагдай - концептуалдаштыруу стадиясында алынган сунуштарды тиешелүү жөндөмдөр калыптанганга чейин практикалык жактан иштеп чыгуу.

Тренингдик топтун курамында болуу менен, тренинг учурунда окутуунун натыйжалуулугуна өбөлгө түзгөн иш принциптерин билүү пайдалуу.

1. «Азыр жана ушул жерде». Ишкер жана ишкердүү эмес баарлашууда көп учурда адамдар жүрүм-турумдун бирдей моделдерин ишке ашырууга, өзүнө мүнөздүү коммуникативдик стилди, өзүнүн жеке психологиялык өзгөчөлүктөрүн көрсөтүүгө умтулушат. Тренингдин катышуучуларынын тренингдердин жүрүшүндөгү жүрүм-турумунун үлгүлөрү (ролдук оюн, талкуу, көнүгүү, капыстан өз ара аракеттенүү) жалпысынан алар күнүмдүк турмушта аткарган көрүнүштөргө эквиваленттүү. “Азыр жана ушул жердеге” көңүл буруу менен тренерден жана топтун башка мүчөлөрү менен кайра байланышып, сиз өзүңүздүн жүрүм-турум стратегияңызды жана жүрүм-турум стереотиптериңизди түшүнүүгө, алардын чегинен чыгуу, көбүрөөк ийкемдүү болуу менен акырында өзүңүздү жакшыраак түшүнүүгө уникалдуу мүмкүнчүлүк аласыз. Ошентип, “азыр жана ушул жерге” көңүл буруу жана учурда топто жүрүү менен түздөн-түз кабыл алынып жаткан тажрыйбаны түшүнүү (рефлексия), келечекте болушу мүмкүн болгон же өткөн учурдан эске салган окуялардын өнүгүшүнүн гипотетикалык сценарийлерин кароого караганда жемиштүү болот.

Учурдагы тажрыйбаны (“азыр жана ушул жерде”) үйрөнүү эреже катары, мурунку тажрыйбаны үйрөнүүгө (“ушундай болгону эсимде...”) жана ойдон чыгарылган тажрыйбага («эгерде болсо...») караганда натыйжалуу. Өткөн өттү, келечек келе элек, “азыр жана ушул жерде” гана бар.

2. Активдүүлүк. Тренердин милдети тренингдин катышуучуларынын окуу максаттарына жетүү үчүн шарттарды түзүүсү болуп саналат. Тренинг бул лекция же семинар эмес, тренерди угуп, жазып коюу эле жетишсиз.

Сабак учурундагы активдүүлүктүн жогорку деңгээли көбүнчө катышуучунун окуу максаттарына жетүү үчүн жоопкерчиликти мойнуна алганын көрсөтүп турат.

3. Чыгармачыл мамиле. Тренинг - бул жаңы жүрүм-турумдарды байкап көрүү, алардын натыйжалуулугун сынап көрүү, башка катышуучулар жана тренер менен кайра байланышуу, ошондой эле күнүмдүк жашоодо сыноодон өткөн стратегияларды, ыкмаларды же техникаларды колдонууну улантууга жакшы мүмкүнчүлүк.

4. Чын ниеттүүлүк. Бул окуу оңой жана жагымдуу болгон ишеним жана коопсуздук атмосферасын түзөт. Чын ниеттүүлүк – кайра байланышуунун маанилүү шарты. Чын ниеттүүлүк болбосо ишеним жок, кайра байланышуу болбосо тренинг жок.

5. Натыйжалуу кайра байланыш. “Сиз эң сонун жасадыңыз”, “сенин колуңан келбеди”, “мага сенин кылганың жакты”, “сен муну жасадың, анткени...”, “сенин аракетиңдин мотиви болду...” сыяктуу жалпыланган сөздөр кайра байланыш эмес, болгону баа берүүчү, фантазияларды, башка адамга карата боорукер/жагымсыз мамилени көрсөткөн же кадимки эле мактоо болуп саналат. Ал эми кайра байланыш кабыл алып жаткан тарапка анын жүрүм-туруму, вербалдык жана вербалдык эмес, ал жараткан эмоционалдык реакциялар жөнүндө маалымат берүүнү билдирет. Кайра байланышуунун максаты - пикирди кабыл алуучунун өзүн-өзү түшүнүүсүн өнүктүрүүгө жардам берүү.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Тренингдин катышуучуларынын арасында студенттер менен иштөө боюнча окутуучулардын жана адистердин катарында студенттердин өздөрү да, билим берүү мекемесинин өкүлдөрү да болушу мүмкүн экенин унутпаңыз. Бул билим берүү программаларын үйрөнүүгө жана башкарууга, билим берүү траекториясынын устаты, mind-тренер, ж.б. болууга даяр адамдардын, окутуучулардын, студенттердин, активдүү жаштардын жана кыздардын жамааты.

Зарыл болгон учурда билим берүү уюму консультациялык жана административдик колдоо көрсөтүү менен ички буйрук аркылуу “Дүйнө мууну” дискуссия программаларынын жана дебат клубдарынын координациялык тобунун мүчөлөрүн беките алат. “Дүйнө мууну” координациялык тобунун бардык мүчөлөрү дебаттардын жана дискуссиялардын өзгөчөлүгүн түшүнүшү, бир эле учурда эксперт да, оюнчулар катары да иштей алышы маанилүү.

Тренинг процессинде дебат клубунун жана дискуссиялык программалардын мүчөлөрү менен бирге эң маанилүү суроого жооп берүү керек. Сиз эмне үчүн бул дебат клубун жана талкуу программаларын түзүп жатасыз? Алдыга койгон максатыңызга жараша жаштарды мобилизациялоону, дебат клубуңузду жана дискуссия программаларыңызды башкарууну жана өнүктүрүүнү аныктай аласыз.

Максатты аныктоо үчүн SMART (Specific, Measurable, Achievable, Relevant, and Time-bound - конкреттүү, өлчөнгөн, жетүүгө боло турган, орундуу жана убакыт менен чектелген) техникасын колдонуңуз. Себеби максаттарга жетүү үчүн убакытты белгилөө абдан маанилүү.

* Specific (конкреттүүлүк) - Эмнеге даана жетишүү керек?
* Measurable (өлчөнүүчүлүк)- Натыйжа эмне менен өлчөнөт? Эгерде көрсөткүч сандык болсо, анда өлчөө бирдиктерин аныктоо керек, эгерде сапаттык болсо, анда карым-катыштын эталонун аныктоо зарыл.
* Achievable (жеткиликтүүлүк) – Эмненин эсебинен максатка жетүү пландалган жана ага жетүү мүмкүнбү?
* Relevant (орундуулук) - Максаттын чындыгын аныктоо. Чын эле ушул тапшырманы аткаруу менен каалаган максатка жетүү мүмкүнбү? Бул милдетти аткаруу чын эле зарыл экенине ынануу керек.
* Time-bound (убакыттан чектелүүлүк) - Максатка жетүү керек болгон убакытты чектеп коюу.

Бүткүл жамаат менен максатты талкуулап, ага так жетүү үчүн жыл сайын тактап туруу маанилүү.

«Дүйнө мууну» тобунун иштөө эрежелери окуу жылына бекитилген планга ылайык аныкталат. Жыйындын күн тартиби, аны өткөрүү күнү жана убактысы бекитилген иш пландын негизинде координациялык топтун жетекчиси тарабынан аныкталат. Дискуссия жана дебат клубунун мүчөлөрү күн тартибине тез арада чечүүнү талап кылган кошумча маселелерди киргизе алышат.

Иштин жыйынтыгы боюнча жыйындардын бардык катышуучуларына катышкандыгы боюнча сертификаттар ыйгарылат, эң активдүү катышуучуларга дипломдор жана ыраазычылык каттары тапшырылат, ошондой эле дискуссия жана дебаттык программалардын менторлору жана фасилитаторлору тарабынан сунуштар берилиши мүмкүн.

#### **Тренингди алып баруучуларга кеңештер:**

#### 0-кадам. Тренингге даярдык.

Тренингди уюштурууга даярдык тренингди өткөрүүнүн жана дебат клубдары менен дискуссиялык программалар сыяктуу формалдуу эмес билим берүү программаларын уюштуруу боюнча мындан аркы иштердин эң маанилүү элементи болуп саналат. Алдын ала (2 жума мурун) программаны даярдап, аны спикерлер менен, анын ичинде тематикалык блоктор боюнча да макулдашуу зарыл. Андан кийин катышуучулардын тизмесин даярдоо керек.

Ошондой эле тренингге даярданууда уюштуруучуларга «Тренингдерди даярдоо» текшерүү баракчасын колдонуу сунушталат.

Типтүү чек баракча (Qr код): <https://docs.google.com/spreadsheets/d/1P9eSdpHqlOSzaoeg5SPZfQsjRsWQ9Qxe/edit?usp=sharing&ouid=103712273264914423231&rtpof=true&sd=true>

#### 1-кадам. САЛАМДАШУУ

Катышуучулар менен саламдашып алып тренингди ачыңыз. Куттуктоо сөзүңүздө тренингдин кандай өтөөрүн айтып бериңиз: тренинг кимдин демилгеси менен уюштурулду, тренинг кандай программа боюнча өтүп жатат, тренингге финансылык жана башка колдоо көрсөткөн уюмдарды белгилей кетиңиз.

Андан соң катышуучуларды тренингдин максаттары жана милдеттери менен тааныштырыңыз, тренингдин жыйынтыгы боюнча эмне күтөөрүңүздү билдириңиз.

Катышуучулар менен тренинг программасын жана уюштуруу маселелерин макулдашып алыңыз.

#### 2-кадам. ТААНЫШУУ

Таанышууну “музжаргычтардын” биринин эффективдүү форматында жүргүзүү абзел. Сиз таанышуу үчүн башка көнүгүүнү колдоно аласыз, негизги максат жагымдуу тренинг үчүн достук маанайды түзүү болуп саналат.

Таанышуу үчүн көнүгүүлөрдүн Qr код (эң жакшысы сайтка) коюу

#### 3-кадам. БИЛИМДИ БААЛООГО КИРИШҮҮ

Кандай аудитория менен иштөөгө туура келерин түшүнүү үчүн, тренингге чейин программанын катышуучуларынын билимдерин баалоо маанилүү. Бул үчүн катышуучуларга алдын ала тесттин формасын таратып берип (мисалы, 1-тиркемени караңыз) жана аны толтурууну сураныңыз. Эскерте кетсек, бул форманын максаты билимди текшерүү эмес жана бул алардын тренингге катышуусуна эч кандай таасирин тийгизбейт. Форманын максаты - сиз өткөргөн сабактардын прогрессин түшүнүү үчүн алардын абалын баалоо.

###### Алдын ала жана кийинки тесттин Qr код (жакшысы сайтка) коюу

Күтүлгөндөрдүн тизмесин түзүүнүн ыңгайлуу болушу үчүн, **«Күтүүлөр дарагы**» көнүгүүсүн колдонууга болот.

**«Күтүү дарагы»**

**Көнүгүүнүн максаты:** Тренингден катышуучулардын жеке күтүүлөрүн аныктоо жана алардын күтүүлөрү менен пландаштырылган окутуу программасынын ортосундагы дал келүүлөрдү талдап алыңыз.

Кагазды же тактаны коюп, ага “даракты” тартыңыз. Ар бир катышуучуга стикер берилет, анда ар бир катышуучу тренингден эмне күтөөрүн жазат, ошол эле учурда катышуучулардан күткөндөрүн так айтууну, «маалымат алуу» же «пайдалуу убакыт өткөрүү» сыяктуу жалпы сөз айкаштарынан качууну суранат.

Андан кийин ар бир катышуучу өзүнүн күтүүлөрүн айтып, символикалык “күтүү дарагына” стикерин чаптоосу зарыл. Тренингдин аягында катышуучулардын ишке ашкан күтүүлөрүнөн бирге символикалык “түшүм” чогултаарыбызды белгилей кетиңиз.

#### 4-кадам. ЭРЕЖЕЛЕРДИ ИШТЕП ЧЫГУУ

**Тренингдин алкагында катышуучулардын жана тренерлердин жүрүм-турумунун негизги ченемдерин макулдашып алыңыз.**

Тренингдин алкагында ишти эң натыйжалуу уюштурууга мүмкүндүк берүүчү эрежелерди иштеп чыгууну катышуучуларга сунуш кылыңыз.

Катышуучулардын бардык сунуштары макулдашылып, бардыгына түшүнүктүү жана бардык катышуучулар тарабынан кабыл алынышы керек. Ар кандай эрежелер сунуш кылынышы мүмкүн, бирок жалпысынан төмөнкүлөрдү чагылдырышы мүмкүн:

* ***Убагында келүү.*** Тартиптүүлүк өзүңүзгө гана эмес, башкаларга да маанилүү.
* ***Позитивдүү болуу***. Позитивдүү маанай достук, коопсуз атмосфераны түзөт.
* ***Бири-биринин пикирин сыйлоо***. Пикирлердин жана позициялардын айырмасы сапаттардын, мүнөздөрдүн айырмачылыгынан эмес, ошол эле реалдуулукту көрсөтүү жолдорунан да келип чыгат.
* ***Кезектешип жана ток этерин айтуу.*** Ыңгайлуу атмосферада өз пикирин билдирүү башкалардын укугу жана эркиндиги экендигин эстен чыгарбай, башкалардын көз карашын жана позициясын угуу зарыл. Ошол эле учурда талкууланып жаткан темадан алыстабай, убакытты үнөмдүү пайдалануу маанилүү.
* ***Ыктыярдуулук***. Ар бир адам көнүгүүлөрдү аткарууга же аны аткаруудан баш тартууга укуктуу, бул дагы өз оюн билдирүүдөгү ыктыярдуулукка да тиешелүү.

## Клубдун баалуулуктарын аныктоо жана бекемдөө

Клуб мүчөлөрү үчүн клубдун баалуулуктарын түшүнүү жана эске алуу маанилүү. Алар коомчулуктун маданиятын, менталитетин чагылдырып, белгилүү бир контекстте көйгөйлүү болушу мүмкүн болгон маселелерди чечиши керек. Бул баалуулуктар этикалык кодексте камтылышы мүмкүн.

Мисалдар:

1. Көз карандысыздык (биз демократиялык жол менен башкарылабыз жана диний, философиялык жана башка топторго көз каранды эмеспиз);
2. Ар түрдүүлүк (биз ар түрдүүлүктү анын бардык формаларында жана көрүнүштөрүндө, дебаттардын ичинде да сыртында болушун баалайбыз);
3. Биримдик (биз ар кандай адамдар жана институттар арасындагы синергиянын күчүнө ишенебиз);
4. Дымактар (биз коомго ынтызарлануу менен жардам берүүнү каалайбыз, муну жаш муундарга үлгү көрсөтүү менен эң мыкты жасоого умтулабыз)

Бул кодекс чыр-чатактардан алыс болууга жана сиз карманган баалуулуктарды аныктоого жардам берет. Кодекстин жардамы менен катышуучулар бул принциптерди дебаттарда жана дискуссияларда гана эмес, күнүмдүк турмушта да жетекчиликке ала алышат. Жакшыраак түшүнүү үчүн, 4-тиркемеден кодекстин мисалын таба аласыз.

## Иш чараларды даярдоого жалпы сунуштар

1. «Дүйнө мууну» демилгелүү жаштар тобунун жыйынын өткөрүңүз. Дискуссия клубдары жана дебат программалары үчүн темаларды камтыган катты даярдоо менен баштаңыз.
2. Бардык катышуучулар теманы алдын ала билүүсүнө кам көрүңүз. Жыйындын жүрүшүндө маалыматты нөлдөн баштап үйрөнүү керектүү убакытты текке кетирүүнү билдирет. Муну менен катышуучулардын темалардын майда-чүйдөсүнө чейин түшүнүүсү үчүн 20, 30 мүнөт үнөмдөөгө болот. Ошондой эле күн тартибин түзүңүз - кандай маселелер карала турганын жана ар бир маселенин мөөнөтү кандай экенин тизмектеп алыңыз. Ошентип, катышуучулар темалар, жоболор менен таанышууга кете турган 5-7 мүнөт убактысын үнөмдөп, талкуунун сапаты жогорулайт.

Жыйында аныктоо зарыл

* Иш чараларды өткөрүү убактысы жана күнү
* Дискуссиялар менен дебаттарды өткөрүү үчүн темалар
* спикерлерди, эксперттерди, ой-пикирлердин лидерлерин, калыстарды ж.б тандоо
* катышуучулардын саны (байланыш маалыматтары)
* таратуу үчүн зарыл боло турган маалыматтык материалдар такталат
* программага практикалык мастер класстары бар блокту кошсо болот.

1. Регламенттин сакталышын көзөмөлдөңүз. Жыйындын күн тартибине тиешеси жок темада талкуу башталар замат: “Бул башка маселе, аны кийинкиде эске алалы” деген сөздөр менен токтотуңуз.
2. Жыйында кабыл алынган бардык чечимдерди жазып алыңыз. Сөзсүз түрдө аткарыла турган күндөрү менен жана ар бир маселеге жооптуулары менен кошо жазыңыз. Жыйындын мындай протоколу ушул жыйындын бардык катышуучуларына жөнөтүлүшү керек.

Тапшырмалар блокторун төмөнкүдөй топторго бөлүңүз:

* Спикерлер
* Катышуучулардын тартылуусу
* Жооптуулар
* Техникалык жабдылуусу
* Өткөрүү планы

## «Виртуалдуу Дискуссиялык жана дебаттык клубду кантип уюштуруу керек?»21

Виртуалдык клуб үчүн ушул эле принциптер ылайыктуу, бир гана айырмасы, жыйындарды даярдоо, дискуссиялар менен дебаттар онлайн мейкиндикте өткөрүлөт.

* план түзүңүз
* сыноо үчүн виртуалдуу дискуссия же дебат өткөрүп көрүңүз
* онлайн жолугушуу учурунда мезгил-мезгили менен тыныгууларды пландап алыңыз
* убакытты башкарыңыз, ар бир сүйлөгөн адамдын убактысына көз салып туруңуз. Интернетте көңүл коюунун узактыгы кыска экендигин эстен чыгарбаңыз.
* чоң топтор жана жаңы технологиялар сүйлөп жаткан жана угуп жаткандардын өздөрүнө ишенимдүү боло албасын пайда кылат. Алып баруучудан көңүл көтөрө турган окуя же анекдот атмосфераны жакшыртып, угуп жаткандарды кызыктырып, өз идеяларын коркпой айтууга түртөт.
* оюндарды ойногула (төмөндө карагыла)
* таанытымдарда 10-20-30-эрежелерди сактаңыз. Мунун принциби мындай, таанытымдар 10 слайддан ашык эмес, узактыгы 20 минутадан ашпай жана 30 пункттан кем эмес көлөмдөгү тамгалар колдонулушу керек. <https://youtu.be/vkbqhy4ReVY> <https://ahaslides.com/ru/blog/10-20-30-rule-presentations/?source=blog&medium=button&campaign=landing_site&content=virtual-training-2021-guide>
* Визуалдык эффекттер маалыматыңызды жагымдуу, түшүнүктүү жана ишенимдүү кылат. Андыктан талкууларда видеосюжеттерди жана тасмаларды колдонуңуз.
* Маалыматтарды жандуу сөз булуттары аркылуу чогултуңуз - бул эң популярдуу пикирлерди сөздөрдүн булуту катары берилген бөлмөдө көрсөтүү үчүн сиз аудитория менен колдоно турган инструмент!
* сурамжылоо - катышуучуларга түстүү диаграммада башкаларга карата өз пикирин же натыйжаларын көрүүгө мүмкүнчүлүк берет. Mentimeter - интерактивдүү таанытымдарды, сурамжылоолорду, реалдуу убакыт режиминде добуш берүү үчүн онлайн ресурс, бул аудитория менен дароо кайра байланышууга мүмкүнчүлүк берет.

# ДЕБАТТАРДЫ ӨТКӨРҮҮ МЕТОДОЛОГИЯСЫ

#### **Бул бөлүм мындай бөлүктөрдөн турат:**

*1-бөлүк. Дебаттардын маңызы жана дебаттык оюндардын техникасы;*

##### *Дебаттык программалардын үлгүлөрү.*

##### *Дебаттык клубда команда түзүү:*

###### **Британ парламентинин форматы. Спикерлердин ролу**

Дебаттардагы резолюцияларды жана позицияларды чечмелөө

#### **Резолюциялардын түрлөрү**

##### Аргументтештирүүнүн негиздери. Түрлөрү жана түзүлүшү

2-бөлүк. Калысчылык;

3-бөлүк. Дебаттык клубдардын менеджменти.

Бул бөлүмдө дебаттын негизги принциптери түшүндүрүлөт, формат жана анын өзгөчөлүктөрү жөнүндө түшүнүк берилет. Дебат программаларына арналган бул бөлүмдү изилдөө эл алдындагы саясаттын форматтарын жана жол-жоболорун колдонууда, жарандык коомдун катышуучулары менен ар кандай кызыкчылыктары бар топтордун ортосундагы байланышты уюштурууда актуалдуу.

Дебат - бул эки тараптын актуалдуу маселелер боюнча так түзүмдөштүрүлгөн жана атайын уюштурулган ачык пикир алмашуусу. Ачык талкуунун мындай түрү дебатка катышуучулар бири-бирин эмес, үчүнчү тарапты өздөрүнүн туура экенине ынандыруу максатын көздөйт.

Дебат аркылуу коммуникация маселелерин изилдөө тигил же бул жол менен жекече өсүүгө гана салым кошпостон, ачык жана толеранттуу коомчулуктун да негизи болуп саналат.

***1-бөлүк. Дебаттардын маңызы жана дебаттык оюндардын техникасы***

##### ***Дебаттардын тарыхы: Байыркы Греция, Улуу Британия22.***

Формалдуу түрдө дебат технологиялары Байыркы Грецияда пайда болгон жана демократия институтунун бир бөлүгү болгон деп эсептелет: саясатчылар сунушталган мыйзамдардын артыкчылыктары менен кемчиликтери боюнча дебаттарды өткөрүшкөн; жарандар дебатты өздөрүн коргоо үчүн колдонушкан; жадакалса студенттер да маселени жакшыраак түшүнүү үчүн эки тараптан тең аргументтештирүүнү үйрөнүшкөн.

Кээ бир дебатчылар дебатта жеңишке жетишүүнү өздөрүнүн жалгыз максаты кылып коюшкан; алар стили жана ынандыруу аркылуу угуучуларга басым жасашкан. Бирок, баары эле бул ыкма менен макул болгон эмес. Айрыкча, Аристотель чындык жеңишке караганда маанилүү экенин айткан. Ал жакшы аргументтер чындыкты табууга жардам берет деп эсептеген. Римдиктер гректер баштаган салтты карманышкан.

Орто кылымдарда Европада билим берүү оратордук искусство деп аталган эл алдында сүйлөй билүү өнөрүн камтыган. Мындай машыгууларда дебат чоң роль ойногон, анткени студенттер өз идеяларын коргоп, карама-каршы көз караштарды сындоого үйрөнүшкөн. XVII кылымда дебаттар көбүнчө латын тилинде жүргүзүлгөн. Орто кылымдарда Улуу Британияда парламент пайда болгондон кийин дебаттар саясий маданиятка кайтып келип, азыркы мезгилде жалпы популярдуулукка ээ болду. Парламентаризм институтун дебатсыз элестетүү мүмкүн эмес.

##### ***Дебатттык программалардын үлгүлөрү***

1. *Спорттук дебаттар: КМШ өлкөлөрүндөгү ири аймактык турнирлер. Мисалы: Кыргызстанда “Манас” кубогу жана Россияда Москва мамлекеттик юридикалык академиясынын кубогу.*

Дебат саясий маданияттын гана эмес, студенттердин маданиятынын да куралы. Көптөгөн саясатчылар өз университеттеринде дебат боюнча билим алышкан. Батыш маданиятында алар чоң салмакка ээ болгондуктан, билим берүү курстарына кирген. 20-кылымдын ортосунан баштап дебаттардын предметтерин окуп үйрөнгөн эмгектер пайда болуп, а студенттик кыймылдар активдүү боло баштаган. Азыркы учурда абдан көп форматтар бар, бирок британиялык парламенттик жана мектеп форматы эң популярдуу болуп эсептелет. Жыл сайын дүйнөнүн бардык булуң-бурчунан келген студенттер университеттердин арасындагы дебаттар боюнча дүйнө чемпионатына чогулушат.

Бул мелдештин европалык аналогу да бар. 1990-жылдардан бери КМШ мейкиндигинде дебаттар активдүү жүрүп жатат. Азыр студенттик жана мектептик турнирлердин көптөгөн түрлөрү бар. Алардын ичинен Россиядагы эң эски турнирди, Москва мамлекеттик юридикалык академиясынын жана Кыргызстандагы “Манас” кубогу турнирин, ошондой эле дүйнөлүк мелдештерди: EUDC, WUDC белгилей кетүү керек.

1. *Социалдык маанилүү маселелерди талкуулоо үчүн саясий дебаттар жана ачык дискуссия аянтчалары.*

Мисалы, президенттикке талапкерлердин дебаттарынын конкреттүү үлгүлөрү. Эл алдындагы ачык дебаттар социалдык көйгөйдү чечүүнүн жолу катары. Батышта көпчүлүк шайлоо программалары дебатсыз өтпөйт. Мисалы, АКШ президенттигине талапкерлердин саясий дебаттары же Ак үйдөгү Конгресстин дебаттары. Саясий ток-шоуларда жана парламенттик дебаттарда алар кандай колдонулганын да көп көрүп жатабыз. Дебаттар аркылуу адамдар партиянын/талапкердин позициясын билип жана алардын саясий программасы менен таанышат.

1. *Телекөрсөтүүлөрдөгү дебаттар жөнүндө*.

Мисалы, Ачык Коом дебаттары жана саясатчылардын дебаттары. ТВнын пайда болушу менен дебаттар дагы популярдуу боло баштады. 1960-жылы Америка Кошмо Штаттарынын президентин шайлоо учурунда Джон Кеннеди менен Ричард Никсондун ортосундагы теледебаттардын биринчи сериясы көрсөтүлүп, ал дебатка популярдуулук алып келген. Жогорку окуу жайларынын студенттеринин дебаттык кыймылы бүткүл өлкөгө жайылып, акырындык менен мектеп чөйрөсүнө кире баштаган. Кыргызстанда конструктивдүү дебат көрсөтүү үчүн бир нече студенттик дебат программалары ишке кирген. Программа “Ачык Коом дебаттары” деп аталган.

Атактуу дебатчылар: Эркин Рыскулбеков – КТРК алып баруучусу, Айзада Марат кызы – Harvard стипендиясын алган кыргызстандык; Брэд Питт - актер, Барак Обама – АКШ президенти.

1. *Дебаттардын маанилүүлүгү*

Дебаттар сынчыл ой жүгүртүүнү, таанытым көндүмдөрүн жана дүйнө таанымды калыптандыруудан турган коммуникация куруу көндүмдөрүн өнүктүрүүгө багытталган. Дебаттар оппонентти угууга жана конструктивдүү түрдө каршы турууга, акылга жана конкреттүү аргументтерге жана фактыларга гана негизденүүгө үйрөтөт. Дебаттар катышуучуларга сөз эркиндигин колдонуу өнөрүн үйрөтөт.

Дебат программаларын үйрөнүү жана өздөштүрүүнүн натыйжасында катышуучулар төмөнкүлөргө ээ болушат23:

* Сынчыл ой жүгүртүү көндүмдөрү

Дебатта эң негизгиси – сынчыл ой жүгүртүү. Сынчыл ой жүгүртүү талкууланган ойлорду жана идеяларды түзө билүү, аныктоо, негиздөө жана талдоо дегенди билдирет. Оппоненттердин логикалык туура эмес эсептөөлөрүн аныктап, негиздүү аргументтерди байкай билүү зарыл.

* Изилдөөчүлүк көндүмдөр

Сынчыл ой жүгүртүүдөн тышкары, изилдөө көндүмдөрү да керек. Аргументтерди келтирип жатканда, аларды далилдер менен бекемдөө керек. Кээде жөнөкөй логика же жөнөкөй мисалдар жетиштүү. Бирок, көп учурда ар кандай булактардан (гезиттерден, китептерден, интервьюлардан, электрондук булактардан) табууга тийиш болгон далилдер талап кылынат.

* Түзүмдөштүрүлгөн кеп

Дебат биринчи кезекте оозеки иш болгондуктан, бул жерде кептин түзүмү дагы маанилүү роль ойнойт. Жазма сөздөн айырмаланып, бул жерде сиз кагазды артка барактап, материалды кайра окуй албайсыз. Начар түзүлгөн кептен калыс сиздин ой жүгүртүүңүздүн байланышын жоготот, ал эми сиз жеңиштен айрыласыз.

* Угуу жана жазуу көндүмдөрү

Дебат оозеки иш болсо да, жазуу жүргүзүү абдан маанилүү. Бардык улуу адамдар жакшы угуучулар болгон. Дебатта оппоненттин сөзүн кунт коюп укпасаңыз же анын аргументин түшүнбөсөңүз, анын аргументин жокко чыгара албайсыз.

##### ***Талааларда***

##### ***Дебаттык процесстин кыскача маңызы***

Дебаттык жыйындардын жүрүшүндө бейтарап (үчүнчү) тарапты – калыстарды – сиздин аргументиңиз оппонентиңизден жакшыраак экенине ынандыруу зарыл. Маңызы жөнөкөй болгону менен, каалаган натыйжага жетүү үчүн стратегиялар жана техникалар татаал болушу мүмкүн.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

##### ***Дебаттык клубда команда түзүү***

*Бардык уюштуруу циклдери, анын ичинде дебат клубунун иши боюнча команда, «Дүйнө мууну» координациялык тобун даярдоо боюнча тренингдин жыйынтыгында түзүлгөн координациялык топ тарабынан түзүлөт.*

Команда 3 адамдан турат, алар адатта спикерлер деп аталат. Оюндун темасын коргогон команда ырастоочу, ал эми төгүнгө чыгарган команда жокко чыгаруучу деп аталат.

Калыстар командалардын кайсынысы өз позициясын далилдөөдө ынандырарлык экенин аныкташат. Калыстар оюндун протоколун толтурушат, анда алар командалардын позицияларынын кагылышкан жерлерин белгилешет, спикерлердин сүйлөгөн сөздөрүнүн күчтүү жана алсыз жактарын белгилешет. Кааласа, алар өз чечимин негиздеп, комментарий беришет.

Хронометрист – оюндун регламентин жана эрежелеринин сакталышын көзөмөлдөгөн адам.

Тренерлер (коучтар) – дебаттарда эреже катары, мугалимдер же тажрыйбалуу дебатчылар, алар ТоТ боюнча толук окуу курсун бүтүргөн же команда менен иштөөгө укук берген сертификаты бар.

* Дебаттарда тема ырастоо түрүндө берилет (мисалы, “Бул палата мектеп формасы милдеттүү болушу керек деп эсептейт”)
* Дебаттарда ырастоочу тараптын спикерлери калыстарды өз позицияларынын тууралыгына ынандырууга аракет кылышат (теманын түзүлүшүн ырастоо, мисалы, «маданияттар аралык диалог мектептин предмети болушу керек»).
* Жокко чыгаруучу тараптын спикерлери калыска ырастоочу тараптын позициясы туура эмес экенин далилдегиси келет (мисалы, «мектептин программасында маданияттар аралык диалогдун болушу милдеттүү эмес», демек, бул «предметти тандоо ыктыярдуу болушу керек» дегенди билдирет), же ырастаган тараптын спикерлери тарабынан теманы чечмелөө жана өздөрүнүн позициясына аргумент келтирүүдө (кейстер, аспектилер, колдоо жана далилдер) кемчиликтер бар.
* Аргумент келтирүү менен сиз калысты тема боюнча позицияңыз эң жакшы экенине ынандыра аласыз. Башкача айтканда, сиз калыска өзүңүздүн позицияңызды туура деп айтууга түрткү бересиз. Аргументтер алсыз же күчтүү болушу мүмкүн. Сиз эң күчтүү, эң ынанымдуу аргументтерди келтирип, калысты алардын эң жакшы экенине ынандыргыңыз келет. Көпчүлүгү мурдагы дебатчылар болгон калыстар өтө күмөн санап турушат. Алар аргументтер аркылуу белгилүү бир тема боюнча эки көз карашты эске алуу менен ой жүгүрткөнүңүздү жана аргументтериңиз каршылаштардын чабуулуна туруштук бере аларын көргүсү келет.
* Аргументтер менен катар дебатка катышуучулар калыска өздөрүнүн позициясын ырастаган далилдерди (логика, фактылар, статистикалык маалыматтар) бериши керек. Дебатта далилдер изилдөө аркылуу алынат. Негизинен бул эксперттердин пикирлери.
* Калыстар тема боюнча эки тараптын тең аргументтерин уккандан кийин калыстардын протоколдорун толтурушат, алар дебаттардын жыйынтыгы боюнча кайсы командага артыкчылык берилгени (кайсы тараптын аргументтери жана далилдөө ыкмасы ынандырарлык болгондугу) жөнүндө чечимдерди жазышат.

###### **Британ парламентинин форматы. Спикерлердин ролу**

Дебаттардын Британ парламентинин форматы (БПФ) өз атын Британ парламентинин моделинен алган. Оюнга эки адамдан турган төрт команда катышат. Эки ырастоочу команда өкмөттүк фракцияны, ал эми жокко чыгаруучу эки команда оппозициялык фракцияны билдирет. Ошого жараша бөлүштүрүү командалардын биринчи жана экинчи столдоруна чыгат. Парламентте көбүнчө тажрыйбалуу парламентарийлер биринчи столго отурса, экинчисине жаштар отурушат. Мыйзам долбоорлорун талкуулоодо парламенттин экинчи орундарында отургандардын милдети, мыйзамдын буга чейин айтылгандардан тышкары да жаңы жакшы же жаман жактарын табуу болчу.

Ушундай формат студенттик аудиториянын арасында кеңири колдонулат, ошондой эле (WUDC) парламенттик дебаттары боюнча дүйнө чемпионатынын негизги форматы болуп саналат.

|  |  |
| --- | --- |
| **Өкмөттүн фракциясы**  **Биринчи өкмөт (БӨ)** | **Оппозициянын фракциясы**  **Биринчи оппозиция (БО)** |
| **Экинчи өкмөт (ЭӨ)** | **Экинчи оппозиция (ЭО)** |

Дебаттын эки тарабында экиден команда ойнойт. Бир тараптан Биринчи Өкмөттүн (БӨ же 1Ө) жана Экинчи Өкмөттүн (ЭӨ же 2Ө) командалары, экинчи жагынан, Биринчи Оппозициянын (БО же 1О) жана Экинчи Оппозициянын (ЭO же 2О) командалары ойношот). Кээде дебаттын эки тарабы «столдор» — «өкмөттүк стол» жана «оппозиция столу» деп аталат. Дебаттагы алгачкы эки команда (БӨ жана БO) дебаттын “биринчи жарымы” деп аталат, ал эми үчүнчү жана төртүнчү командалар “экинчи жарым” деп аталат (кээде тиешелүүлүгүнө жараша биринчи жана экинчи столдор деп да аталат).

Дебатта ар бир команданын белгилүү бир ролу бар жана ар бир команданын оюнчулары аны мүмкүн болушунча эффективдүү ойноого аракет кылышы керек.

* БӨ теманы аныктап, өз тарабына аргументтерди келтирип, оппозициялык команданын аргументтерин жокко чыгарышы керек.
* БО БӨ келтиргенди (БӨ сунуштаган аргументтердин жалпы жыйындысы) жокко чыгарып жана өз тарабы дебатта жеңип чыгышы керек экендигин далилдөө үчүн өзүнүн конструктивдүү аргументтерин сунушташы керек.
* ЭӨ колдоо үчүн БӨ материалынан айырмаланган, бирок ага карама-каршы келбеген тема үчүн кошумча аргументтерди жана талдоолорду сунуштап, оппозициялык команданын талдоолорун жана аргументтерин четке кагышы керек. Өкмөттүн катчысы өкмөттүк столдун атынан бүткүл раундун жыйынтыгын чыгарышы керек жана жаңы аргументтерди келтире албайт.
* ЭО теманы төгүнгө чыгаруу үчүн БО материалынан айырмаланган, бирок ага карама-каршы келбеген кошумча аргументтерди жана талдоолорду сунуштап өкмөттүк команданын талдоосуна жана аргументтерине бөгөт коюуга тийиш. Оппозициянын катчысы оппозициянын столунун атынан бүткүл раунддун жыйынтыгын чыгарышы керек жана жаңы аргументтерди келтире албайт.

Раунддун башкы калысы раундга төрагалык кылат, анын милдетине раунддун жүрүшүн көзөмөлдөө, оюнчуларды сөз сүйлөөгө чакыруу жана дебат эрежелерин сактоо кирет. Дүйнө чемпионатында раунддун башкы калысы адатта калыстардын бири – дебаттын жыйынтыгын аныктоочу адамдар. Турнирдин финалында раунддун башкы калысы алдын ала дайындалган аземдин алып баруучусу же милдетине калыстык кылуу кирбеген башка адам болушу мүмкүн. Ар бир раундда ошондой эле хронометрист болушу керек, анын ролун раунддун башкы калысы аткара алат, раунддун башка калысы же башка адам оюнчулардын сүйлөгөн сөзүнүн убактысын ченеп турушу зарыл.

Сөз 7 мүнөт болушу керек. Хронометрист сигналдарды (столду уруу, коңгуроо же кол чабуу) биринчи, алтынчы жана жетинчи мүнөттөр өткөндөн кийин (көбүнчө эки жолу кол чабуу/уруу) берет. Оюнчулар кебин жети мүнөттө бүтүрүшү керек болсо да, алар сөздөрүн өз кебинен жыйынтык чыгаруу үчүн уланта бериши мүмкүн. Калыстарга 7 мүнөт 15 секунддан кийин айтылган сөздөрдү эске алууга жол берилбейт. Раунддун башкы калысы же хронометрист эгер кааласа, 7 мүнөт 15 секунддан кийин оюнчуга ар бир 10 секунддан кийин үч жолу сигнал берип, ал убакытты олуттуу бузгандыгын эскерте алат. Эгер 8 минута болгондон кийин да оюнчу сөзүн уланта берсе, анда калыс бөлмөдө тартипти сактоого чакырып, оюнчудан отуруусун суранууга тийиш.

Спикердин функционалы - бул ар бир стол үчүн каралган белгилүү бир милдеттердин жалпы аталышы, алар өз позициясына жараша аткарышы керек (“ынандыруучу аргумент берүүдөн” башка). Бул милдеттер оюндун учурунда мүмкүн болушунча акыйкаттык болушун камсыз кылуу үчүн киргизилген. Дебаттык оюн үчүн ар бир команданын негизги максаты - резолюция кабыл алынышы керектигине же четке кагылышы керектигине калыстарды ынандыруу. Башкача айтканда, функциянын аткарылышы – бул дебат өтүшү керек болгон контекст, башкача айтканда, ар бир команда калыстарды өз аргументтерине ынандыруу үчүн бирдей мүмкүнчүлүк ээ берген чектер. Функционалдык аткаруу ар бир командага жеңиш үчүн зарыл, бирок жетиштүү шарт эмес. Калыстардын чечимине кайсы команданын ролун жакшы аткарганы сейрек таасир этет.

Британ парламенттик форматынын схемасы

|  |  |  |  |
| --- | --- | --- | --- |
| **№** | **Сөздөр** | **Убакыт** | **Функциялар** |
| 1 | Премьер-министрдин (ПМ) конструктивдүү кеби | 7 минут | - Резолюцияны чечмелөө (дебаттар үчүн темалар);  - Аргументтер системасын көрсөтүү («кейс»). |
| 2 | Оппозиция лидеринин (ОЛ) конструктивдүү кеби | 7 минут | - Биринчи Өкмөттүн чечмелөөсүнө жооп (зарыл болгон учурда);  - Жокко чыгаруу стратегиясын көрсөтүү (контраргументтер). |
| 3 | Премьер-министрдин орун басарынын (ПМОБ) конструктивдүү кеби | 7 минут | - Биринчи Оппозициянын контраргументтерин четке кагуу жана кейсти калыбына келтирүү;  - Кейсти толуктоо (эгер бул тууралуу Премьер-министр тарабынан билдирилген болсо). |
| 4 | Оппозиция лидеринин орун басарынын (ОЛОБ) конструктивдүү кеби | 7 минут | - Вице-премьердин Биринчи Оппозициянын контраргументтерин четке кагуусуна реакция;  -Кошумча контраргументтерди келтирүү (эгер бул жөнүндө Оппозициянын лидери билдирген болсо). |
| 5 | Өкмөт мүчөсүнүн (ӨМ) конструктивдүү кеби | 7 минут | - Биринчи Өкмөттүн кейсинин кеңейтилишин көрсөтүү |
| 6 | Оппозиция мүчөсүнүн (ОМ) конструктивдүү кеби | 7 минут | - Экинчи Өкмөттүн кеңейтүүсүн четке кагуу;  - Биринчи Өкмөттүн кейсине каршы кошумча контраргументтерди келтирүү |
| 7 | Өкмөттүн катчысынын (ӨК) талдоосу | 7 минут | - Экинчи Оппозициянын Экинчи өкмөттүн кеңейишине каршы берилген контраргументтерди четке кагуу;  - Оюндун жыйынтыктарын чыгаруу(талдоо). |
| 8 | Оппозициянын катчысынын (ОК) талдоосу | 7 минут | - Оюндун жыйынтыктарын чыгаруу(талдоо). |

Маалымат пункттары (Points of Information)

Ар бир сөздүн биринчи жана акыркы мүнөттөрү “корголгон убакыт” болуп саналат, анын жүрүшүндө сүйлөп жаткан дебатчыга маалымат пункттарын сунуштоо мүмкүн эмес. Калган беш мүнөттүн ичинде (экинчиден алтынчыга чейин) маалымат пункттары сунуш кылынышы мүмкүн.

Дебаттын контекстиндеги маалымат пункту – сүйлөп жаткан дебатчынын столунан башка столдогу каалаган оюнчунун формалдуу жообу. Маалымат пунктунун узактыгы 15 секундга чейин болушу мүмкүн. Ал сүйлөп жаткан оюнчу үчүн комментарий же суроо түрүндө болушу мүмкүн. Конкреттүү маалымат пункттарын кабыл алуу (б.а. реплика айтууга укук берүү же бербөө чечими) сүйлөп жаткан оюнчунун укугу болуп саналат. Ар бир оюнчу өз сөзү үчүн жок дегенде бир маалымат пунктун, а идеалдуу түрдө эки маалымат пунктун кабыл алышы керек (оюнчу мындан да көп кабыл алышы мүмкүн, бирок бул жалпысынан сунушталбайт). Оюнчу суроо сунуштоо үчүн ордунан туруп, “маалымат пункту”, “бул жөнүндө” деп айтышы керек. Сөз сүйлөп жаткан дебатчы (мисалы, “Мыйзамдуулук жөнүндө!” же “Жок, уксаңыз!”) пунктту кабыл алганга чейин анын мазмунун ачып берген фразаны айтуу менен маалымат пунктун сунуштоого болбойт. Эгерде маалымат пункту четке кагылса, анда аны сунуштаган оюнчу дароо отурушу керек.

Маалымат пункттарын алты мүнөттүк этаптан кийин сунуштоого болбойт жана саат 6:00 болгондо маалымат пункттары менен турган бардык оюнчулар отурушу керек. Эгерде маалымат пункту саат 6:00гө чейин сунушталып, кабыл алынса, маалымат пунктун айтып жаткан оюнчу аны кадимкидей айта берүүнү уланта берет. Ошондой эле алдын ала сунуш кылынган маалымат пунктун так саат 6:00дө кабыл алууга да жол берилет - бул нерсени сунуш кылган оюнчу отургандан кийин секунданын бир ирмеминде болот. Бирок, эгерде бардык оюнчулар отурса, анда сөздүн акыркы мүнөтү башталгандан кийин, эч кандай жаңы маалымат пункту сунуш кылынышы же кабыл алынышы мүмкүн эмес.

**Үзгүлтүккө учуратуу:** Сүйлөп жаткан оюнчу маалымат пунктун берип жаткан оюнчуну токтоткондо, бул маалымат пунктунун үзгүлтүккө учурашы болуп эсептелет. Бул маалымат пункту 15 секунд айтылгандан кийин болушу мүмкүн, андан кийин сүйлөп жаткан дебатчы эң жакшысы, эми эле айтылган пунктка жооп катары сүйлөөнү улантышы мүмкүн.15 секунддан ашпаган маалымат пунктусу толук түшүнүктүү болбосо, аны үзгүлтүккө учуратпаш керек.

Маалымат пунктун 15 секунддук белгиге чейин үзгүлтүккө учураткан дебатчыны баалоодо, раунддун башкы калыстары оюнчу маалымат пунктунун маңызына канчалык так жооп бергенин эске алышы керек. Бул баалоодогу факторлордун бири – оюнчу бир пунктту толук айттыбы жана ага бөлүнгөн убакыттын ичинде экинчи пунктту батырууга аракет кылып жатканы болушу керек. Эмнеси болсо да, сүйлөп жаткан оюнчу маалымат пунктун айтып жаткан оюнчунун сөзүн бөлсө, ал аны айтууну токтотуп, отурушу керек. Албетте, эгер оюнчунун пункту 15 секунддан аз убакытты алса, андан кийин сөздү улантуу үзгүлтүккө учуратуу деп эсептелбейт.

Оюнчуга маалымат сунушталып, аны оюнчу четке каккандан кийин, бир дагы оюнчу андан кийин 10 секунда ичинде пункттарды сунуштай албайт. Бул эреженин тынымсыз бузулушу, башкача айтканда, оюнчуга маалымат пункттарын тынымсыз сунуштоо бейбаштык катары белгилүү. Буга тыюу салынган, анткени мындай жүрүм-турум дебатты үзгүлтүккө учуратат жана сүйлөп жаткан оюнчуга карата адилетсиздик болот.

**Түшүндүрүү пункттары:** Кээде маалымат пункттары “түшүндүрүү” (Point of Clarification) менен, адатта премьер-министрдин сөзүнүн учурунда сунушталат. Алардын мааниси – премьер-министр дебатты кандай аныктай аларын билүү үчүн суроо, анын кейсине каршы аргумент келтирүү эмес. Буга жол берилет, бирок башка учурларда мындай маалымат пункттары кадимкидей эле болот. Оюнчулар “түшүндүрүү” катары берилген пунктту эле кабыл ала бербеши керек. Түшүндүрүү пунктун кабыл алуу кадимки маалымат пунктун кабыл алуу катары каралат. Мындай пункттар эч кандай өзгөчө макамга ээ эмес - алардын кадимки маалымат пунктунан бир гана айырмасы - алар сунуш кылган учурдагы репликада гана болот.

**Маалымат пункттары -** диалогдун башталышы эмес. Пункт айтылгандан кийин, аны айткан оюнчу отурат. Эгер ал сүйлөп жаткан оюнчунун сөзүн дагы бир жолу үзгүсү келсе, ал башка пунктту сунушташы керек.

Оюнчу кайсы командалардан пункттарды кабыл алып жатканы, бул анын башка командалардын материалдары менен канчалык жакшы иштегени боюнча калыстардын чечимине кошулушу керек. Кыязы, калыстардын чечимине пункттарды сунуштоодогу командалардын активдүүлүгү таасир этет. Мисалы, эгерде БӨ командасы ЭО оюнчусуна көп пункттарды сунуштаса, оюнчу аларды дайыма четке кагып, андан кийин ПМОБдун бир эле маалымат пункту кабыл алынса, анда бул ЭО БӨгө көңүл бурбай коюуга же пикир алышуудан атайылап баш тартууга аракет кылгандыгынын белгиси болушу мүмкүн. Бул ишенимди жана алардын аргументтерине жооп берүүгө даяр экендигин билдирбейт. Оюнчулар башка оюнчулардан маалымат пункттарын сунуштоону токтотууну талап кыла алышпайт - экинчи тарапка маалымат пункттарын сунуштоо бардык оюнчулардын раунд ичиндеги ажырагыс укугу болуп эсептелет.

Эгерде оюнчу маалыматты кабыл албаса, бирок ага бир же экиден ашык пункт сунуш кылынбаса, бул адатта анын экинчи тараптын аргументтери менен начар иштешүүсүнүн көрсөткүчү болуп эсептелбейт жана жазаланбашы керек. Мындай кырдаалда оюнчу кимдир бирөөдөн маалымат пунктун сунуш кылууну сурашы мүмкүн, эгер мындай сунуштан кийин да эч ким пункттарды сунуш кылбаса да, бул анын башка командалар менен сүйлөшүүгө даяр экендигин көрсөтөт.

#### **Тартипти бузуу**

Дебат ийгиликтүү өтүшү үчүн жана бардык оюнчулар сүйлөөгө бирдей мүмкүнчүлүк алышы үчүн, бардык оюнчулар (жана бөлмөдөгү башкалар) раунддун жүрүшүнө тоскоол болбошу керек. Төмөнкү аракеттер раундду бузуу болуп эсептелет:

* 8 мүнөттөн ашык сөз сүйлөө
* Оюнчуну куугунтуктоо
* Маалымат пункту же сүйлөө учурунан башка учурда катуу сүйлөп, шыбырашып же алаксыткан добуш чыгаруу
* Ар кандай алаксыткан бардык жүрүм-турум
* Маалымат пункттарын каалаган жол менен сунуштоо
* Раунд учурунда иллюстративдик материалдарды колдонуу (кандайдыр бир физикалык объектилер, диаграммалар ж.б.)
* Сүйлөп жаткан оюнчу же калыс сөздү токтоткондон кийин да маалымат пунктун айтууну улантуу.

Жогоруда дебаттагы жүрүм-турум эрежелерин жана/же ченемдерди бузуу гана эмес, ошондой эле тартипти бузуулар да тизмектелди. Эрежелердин башка бузууларынан айырмаланып (бул жөн эле команданын жеңишке жетишүү мүмкүнчүлүгүн азайтат), мындай бузуулар раунддун жүрүшүндө башкы калыс тарабынан тартипке чакыруу менен каралышы керек.

**Тартипке чакыруу:** Эгерде раунддун башкы калысы «тартип» же «тартипти сактоого чакырам» деген сөздү айтса, анда бул жогорудагы тартип бузуулардын бардыгын дароо токтотуу талабы болот. Мындай көрүнүш көп кайталанбашы керек. Эгерде оюнчулар тартипке баш ийишсе, анда эч кандай аракет талап кылынбайт. Тартипке чакыруу тартипти бузуудан башка учурларда болбошу керек.

**Саатты токтотуу:** Өзгөчө кырдаалдарда раунддун башкы калысы саатты токтотууну талап кылууга укуктуу. Мындай учурда сүйлөп жаткан дебатчы дароо сүйлөөнү токтотушу жана хронометрист убакытты тыныгууга коет. Бул раунддун жүрүшүнө кандайдыр бир тоскоолдуктар болгондо пайда болушу мүмкүн, аны дароо оңдоо керек жана ошол учурдагы сөздүн аягына чейин калтырууга болбойт - мисалы, оюнчулардын/калыстардын бири эсин жоготсо же медициналык жардамды талап кылган башка өзгөчө кырдаалда; же дебат бир топ убакыт бою олуттуу үзгүлтүккө учураган (дайыма сөздү бузган көрүүчү, дебаттагы микрофондун бузулушу сыяктуу техникалык көйгөйлөр ж.б.) учурда. Кандай болгон күндө да, саатты токтотуунун себептери дебаттын катышуучуларынын ыңгайлуу абалы жана раундду өткөрүүдөгү көйгөйдү оңдоо үчүн тыныгууга байланыштуу (бул микрофонду колдонууну токтотуу, ашыкча активдүү көрүүчүнү залдан чыгаруу ж.б.с. кирет). Саатты токтотуу өтө сейрек жана көбүнчө тышкы факторлорго байланыштуу болот. Көйгөй четтетилгенден кийин, раунддун башкы калысы оюнчунун сүйлөөнү уланта алуусуна ынанган соң, саатты кайра иштетүүнү суранып, оюнчуга токтогон жеринен сүйлөөнү улантууну суранат.

##### ***Дебаттарда резолюцияларды жана позицияларды чечмелөө***

Ар бир раунддун белгилүү темасы бар. Темалар турнирдин “калыстар тобу” деп аталган калыстар тобу тарабынан тандалат. Калыстар тобу дебаттын ар бир раундунун темасын раунд башталганга 15 мүнөт калганда “теб” (ар бир команда кайсы бөлмөдө жана кайсы командада ойноп жаткандыгы тууралуу маалымат) менен бирге жарыялайт. Эгер оюнчулар темадагы сөздөрдүн түз маанисин даана билбесе, калыстар тобунун мүчөсүнөн сөздүн аныктамасын сураса болот. Алар калыстар тобунун мүчөлөрүнөн башка эч кимден жардам сурай алышпайт. Ошондой эле алар калыстар тобунун мүчөлөрүнөн темадагы сөздөрдүн түз маанисинен башка эч нерсе сурай алышпайт.

#### **Даярданууга убакыт**

Калыстар тема жарыялангандан кийин 15 мүнөттөн кийин оюнчуларды бөлмөлөргө чакырышы керек. Бул 15 мүнөттүн ичинде оюнчулар сүйлөй турган кебин даярдашат. Оюнчулар команда мүчөлөрүнүн жардамы менен гана даярдана алышат, б.а. даярдык учурунда бир командадагы эки оюнчу бири-бири менен гана кеңеше алышат. Бул убакыттын ичинде каалаган башка адамдан - тренерден, ошол эле клубдун башка оюнчуларынан ж.б. жардам алышса, калыстар тобуна билдирилүүгө тийиш, бул оюндан чыгуу менен жазаланышы мүмкүн. Командаларга даярдык көрүү учурунда электрондук каражаттарды колдонууга болбойт (уюлдук телефондорду хронометр катары гана колдонууга уруксат берилет; интернетке туташпаган электрондук сөздүктөрдү колдонууга да жол берилет). Өзгөчө учурларда, командалар калыстар тобунан алдын ала уруксат ала алышат.

Командалар 15 мүнөттөн кийин бөлмөгө кирүүгө даяр болушу керек. Кечигип калган командалардын ордун «свинг командасы» (турнирдин толук катышуучусу болбогон, бирок ушундай командалардын ордуна түзүлгөн атайын команда) алмаштыруу коркунучу бар, алар эгерде команда 15 мүнөттүк даярдыктан кийин бөлмөдө жок болсо, чакырылат. Эгер свинг команда бөлмөгө жетип, раунд чыныгы команда бөлмөгө жеткенге чейин башталса, анда чыныгы команда раундга катыша албайт жана ал үчүн 0 упай алат.

#### **Темалардын үлгүлөрү:**

* ТЕЛЕКАНАЛДАРДА ДИСКРИМИНАЦИЯЛЫК ЖАРНАМАГА ТЫЮУ САЛУУ КЕРЕК.
* ЖМК ЦЕНЗУРАСЫ АКТАЛГАН.
* ТЕЛЕКӨРСӨТҮҮЛӨРДҮН БИЗДИН КООМГО ЗЫЯНДУУ ТААСИРИ БАР.
* КЫЛМЫШТУУ ЖҮРҮМ-ТУРУМ БИОЛОГИЯЛЫК ЖАКТАН АЛДЫН АЛА АНЫКТАЛАТ.
* МАМЛЕКЕТ АР БИР БАЛАНЫ АКЫСЫЗ ОКУТУУСУ КЕРЕК.

Дебаттын жүрүшүн биринчи спикер (премьер-министр) аныктайт. Башкача айтканда, ал дебат эмне жөнүндө болорун раунддагы башка адамдарга айтат. Ал белгилүү бир саясат киргизилеби, эгер киргизилсе, ал эмне экенин айтыш керек. Эсиңизде болсо, дебат Ачуучу Өкмөт тарабынан аныкталган резолюция боюнча жүрөт. Бул резолюция сиз ойлогондой эмес. Эгер сиз ойлогондой болбосо, анда бул резолюция аныкталыш керек.

Аныктамалар дебаттын темасын түзөт. Эгерде “Бул Палата билим берүүнү менчиктештирет” темасы “бардык университеттерди жеке коммерциялык эмес уюмдарга айлантуу” (адилеттүү аныктама) деп аныкталса, анда спикерлер менен калыстар бул теманы укканда эмнени күтүшкөнүнө карабастан, калган 8 чыгып сүйлөнө турган кеп боюнча дебат дал ушундай болот. Командалар дагы эле берилген моделдин чегинде экенин эске алганда, алардын менчиктештирүүгө каршы “жалпы” аргументтерди айтышы күтүлүүдө. Жалпы аргументтер, ар кандай аргументтер сыяктуу эле, калысты бул резолюцияны кабыл алууга же четке кагууга ынандырышы керек. Ушуну эң жакшы аткарган команда жеңет.

Жалпысынан турнир үчүн тандалып алынган резолюцияларда дебаттар кандай багытта өтүшү керектиги так көрсөтүлгөн. Бирок бул аларда креативдүүлүккө орун жок дегендикке жатпайт. Бул аныктамалар кыска жана дагы эле бардык командаларга дебат темасы жөнүндө түшүнүк бере алат дегенди билдирет.

Калыс аныктамага өзү каршы чыкпашы керек. Эгерде бул аныктама анчалык түшүнүктүү эместиги жеткиликтүү түшүндүрүлгөн болсо, анда майда-чүйдөлөрдүн жетишсиздиги командаларга аргументтерди келтирүүгө тоскоол болгон даражада гана АӨ жазаланышы керек. Калыстар калган командаларга АӨкө карата “күмөндүү артыкчылыкты” бериши керек, анда мындай кемчилик көйгөйлөрдү жаратат, ошондой эле АӨ айтпаган аныктама боюнча башка командаларга кандайдыр бир адилеттүү жана логикалык божомолдорду табууга мүмкүндүк берет.

Мисалы: Бул Палата жашы жете электерге добуш берүү укугун берет.

1-мисал:

ПМ: “Биз бул резолюцияны шайлоодо добуш берүү укугу деп аныктайбыз”.

ОЛ: “Премьер-министр бул резолюцияны чектеген жок. Ошон үчүн биз балдар добуш бере алышат деп ойлойбуз. Бирок бул туура болбойт, анткени балдар добуш берүүгө даяр эмес”.

ПМОБ: “Бул акылсыздык. Албетте, балдар добуш бербейт».

Калыс ПМОБ туура деп жыйынтык чыгарышы керек. ОЛнин сунушу логикага туура келбегендиктен, аны четке кагуу керек. Биринчи оппозициянын аныктамага каршы чыгуу аракети эсепке кирбеши керек.

2-мисал:

Премьер: “Бул резолюцияны шайлоодо добуш берүү укугун берүү катары аныктайбыз”

ОЛ: «Премьер-министр бизге кандай балдарга добуш берүүгө уруксат берилерин айткан жок. Бул аныктама легитимдүү эмес, анткени ал бизге кандай балдар экенин айтпайт».

ПМОБ: “Бул акылсыздык. Бул негизсиз нерсе болмок».

Калыс ПМОБ да, ОЛ да туура эмес экенин түшүнүшү керек. Премьер-министрдин аныктамасында эч кандай катачылык жок, бирок “балдар” деген терминди эч кандай эскертүүсү жок колдонуу менен ПM бардык балдарды эске алган деп болжолдоого болот. ПМОБ тарабынан бул аныктаманын маанисин тарытуу жакшы эмес. Оппозициянын балдар эмне үчүн добуш бербеши керек деген аргумент келтирүүгө укугу бар, бирок премьер-министрдин түз айтпаганы бул аныктаманы легитимсиз кылбайт.

Жогоруда айтылгандай, дебатта командалар ар кандай аныктамаларды бере алышат, бирок белгилүү бир чектөөлөр бар. Сиз аларды белгилүү бир жер же убакыт менен чектей албайсыз.

Сиз резолюцияда белгиленген жалпы деңгээлде дебатка чыгышыңыз керек. Адаттан тышкары мисалдарды жокко чыгарууга болот («резолюцияда айтылгандай, биз косметикалык операцияга тыюу салабыз, бирок күйүккө кабылгандар үчүн эмес»). Жалаң гана экстремалдык мисалдарды келтирүү легитимдүү эмес («резолюцияда айтылгандай косметикалык операцияга тыюу салабыз, бирок балдар үчүн гана»). Дебатты резолюцияда айтылган жалпы көрүнүштөн бир өлкөгө же бир окуяга тарытуу да легитимдүү эмес. Эгерде дебат бир гана өлкө жөнүндө болсун десек, резолюцияда муну көрсөтөбүз.

#### **Резолюциялардын түрлөрү**

Резолюцияларды анын башындагы сөздөр менен көрсөтүлгөн бир нече түргө бөлүүгө болот («Бул Палата жасайт...», «Бул Палата эсептейт, анткени...», «Бул Палата колдойт...») жана кайрадан бул командалардын дебаттар үчүн талааларды аныктоодогу жоопкерчилигине таасир этиши мүмкүн.

Калыстар резолюциянын ар бир түрү боюнча кандайдыр бир катуу жана системалуу эрежелер менен мындай кириш сөздөрдү колдонушпайт, бирок мында жалпы сунуштар бар:

“БП [X] жасайт” сыяктуу резолюциялар дээрлик ар дайым белгилүү бир саясатты киргизүүнү каалаган мамлекет жөнүндө болот, мында X - өкмөт тарап калыстарды ынандыргысы келген конкреттүү аракет. Оппозиция бул учурда мындай кылбаш керек деп калыстарды ынандырышы керек. Бул дебаттар палата (көбүнчө мамлекет, бирок дайыма эмес) чындыгында ушундай саясатты жүргүзөбү же ал азыр жүргүзүлүп жатабы дегенде эмес. “Саясатчылар эч качан мындай кылбайт эле” деген оппозициянын туура багыты боло албайт. Жакшы дебат үчүн, өкмөт тарап ойдон чыгарылган башкаруучулар болуп саналат жана раунд алардын чыныгы жашоодогу кейипкерлери эмнени каалаганы жөнүндө эмес, кандайдыр бир аракет кылышы керекпи же жокпу, ошол жөнүндө болот.

“[A] тарабынан көрсөтүлгөн БП [X] жасайт” сыяктуу резолюциялар өзгөчө болуп эсептелет. Бул резолюцияларда белгилүү бир А акторунун X аракети жөнүндө сөз болот жана башкы актордун перспективасынан кылдат талдоо талап кылынат, мында бардык столдор А-нын атынан талашып жатышат.

Мисалы, “Түркия болгон Бул Палата Сириядагы жарандык согушка кийлигишет” деген резолюцияда дебаттар Түркияга Сирияны басып кирүү сунуш кылынган жана бардык аргументтер ага багытталышы керек болгон актор перспективасынан чыгышы керек.

Орто маалыматтуу шайлоочунун тили менен айтканда, мурунку түрдөгү резолюцияларда шайлоочу Түркиянын ролун өзүнө алып, эмне кылууну чечет. Бул кандайдыр бир аргументтерди же талкууга чакырууларды жокко чыгарбайт – өзүн Түркия катары көрсөткөн шайлоочу дагы эле ар кандай моралдык чакырыктарга, болжолдуу кесепеттерге, Түркиянын негизги кызыкчылыктары тууралуу билдирүүлөргө жана башкаларга ишенген боло бериши мүмкүн. Бирок тараптардын аргументтери жана алардын милдеттенмелери А акторго багытталган - команда Америкадагы бизнес эмне үчүн Түркиянын аракет кылышына себеп болушу керектигин түшүндүрбөстөн, “Түркия кийлигишүүсү керек, анткени бул Америкадагы бизнес үчүн жакшы болмок” деп айта албайт.

Тескерисинче, эгерде резолюция «Бул Палата Түркиянын Сириядагы жарандык согушка кийлигишүүсү керек деп эсептейт» болсо, резолюция бир гана Түркиянын перспективасын кабыл албайт. Тескерисинче, дебатчылар калыстарды мунун чындыгына ишендирүүгө аракет кылышат. Бул дебаттар Түркиянын кызыкчылыктарын биринчи орунга койгон аргументтер мындай приоритеттин зарылдыгын түшүндүрүшү керек болгон четте турган байкоочунун перспективасынан жүрүп жатат.

“БП [X] деп эсептейт” деп башталган резолюциялар, эреже катары, мамлекеттин белгилүү бир саясат жөнүндө ой жүгүртүүсүн камтыбайт, бирок өкмөттөн айтылган сөздүн чындыгын, ал эми оппозициядан анын туура эмес экенин далилдөөнү талап кылат. Өкмөттөр дагы эле бул ырастоонун көрүнүшү катары белгилүү бир саясатты сунуш кылышы мүмкүн - мисалы, резолюцияда “БП бардык адамдар жашоонун минималдуу деңгээлине укуктуу деп эсептесе”, өкмөт муну камсыз кылуу үчүн кабыл ала турган саясатты ойлоп чыгышы мүмкүн. Кээ бир “БП [X] деп эсептейт” резолюциялары ачык аракеттерди талап кылат, анын ичинде “БП [A] [X] жасашы керек” да бар.

“БП [Z] жөнүндө өкүнөт/колдойт” деп башталган резолюциялар да адатта өкмөттүн аракетин талап кылбайт (бирок эгер алар кааласа, болот). Мунун ордуна өкмөт тарап Z деп белгиленген адамды, топту, институтту, себепти, идеяны, баалуулукту же билдирүүнү символикалык, саясий же материалдык же башка жол менен колдой турганын далилдеши керек. Оппозиция болсо, алар эмне үчүн мындай жол менен Z колдобой тургандыгын далилдеши зарыл.

Конкреттүүлүк даражасы боюнча резолюциялардын классификациясы:   
а) ачык  
б) жарым жабык/жарым ачык  
в) жабык.

**Ачык** резолюциялар дебаттардын предметин конкреттүү темага чейин келтирүү үчүн кеңири мейкиндикти билдирет.

***Мисалы:*** *БП стакандын жарымы гана толгон деп эсептейт   
 БП кадам жасайт*

Мындай резолюциялар сапаттуу чечмелөөгө муктаж. Дебатта биз муну “модель” деп атайбыз. Бирок резолюциялардын мындай формалары кеңири тараган эмес. Көбүнчө аларды ири турнирлердин финалынан жолуктурса болот. Демейде темалар “жабык” болуп, кенен кошумча түшүндүрмөлөрдү талап кылбайт.

**Жабык** резолюцияларда механизм жана аракет кандай ишке ашаары абдан маанилүү.

***Мисалы:*** *БП казинону легалдаштырат  
 БП мельдонийге тыюу салат*

Мындай темаларда бизди казинолор КАНТИП легалдаштырылат, кандай мыйзамдарды өзгөртүү керек ж.б.у.с. кызыктырат. Салык боюнча болсо, канча көлөм жөнүндө сөз болуп жатканын билүү үчүн анын болжолдуу көлөмүн көрсөтүү жетиштүү.

Токтомдордун дагы бир варианты **жарым-жартылай ачык / жарым-жартылай жабык**. Булар эмне жөнүндө экени түшүнүктүү, бирок бир катар тактоолорду талап кылган темалар.

##### **Мисалы:** *БП Билим берүү системасын тартипке салат*

Кеп билим берүү тармагын жөнгө салуу маселеси тууралуу болуп жатканы түшүнүктүү, өкмөт тарап айтып жаткан ыкмаларды премьер-министр тактаса болот.

Теманы тарытууда жана моделди көрсөтүүдө адилеттүү тарытуу маселеси негизги факторлордун бири болуп саналат. Дебатчылардын сөзүндө жаман тарытууну “белка” дешет. Мааниси абдан жөнөкөй - теманы кадимки ыкмада чечмелөө керек, мисалы, туш келди сурамжыланган 10 адам аны түшүнгүдөй болушу зарыл.

##### ***Аргументтештирүүнүн негиздери. Түрлөрү жана түзүлүштөрү***

Аргумент – бул белгилүү бир позициянын чындыгын далилдөө үчүн өзүнчө же башкалар менен бирге колдонулган ырастоо. Позиция негиздүү деп табылышы үчүн, бардык аргументтер туура логикалык корутундулардын жардамы менен тезисти далилдөө үчүн жетиштүү болгон чыныгы маалыматты камтууга тийиш.

Дебаттарда колдонулуучу аргументтердин курамдык бөлүктөрү:

**Тезис –** тиги же бул көз карашты колдогон кыскача бекемдөө. Үчүнчү тарапты сүйлөп жаткан адамдын көз карашын колдоого түрткөн аргумент. Тезис кыска жана түшүнүктүү болушу керек: тезистен аргументтин мазмуну түшүнүктүү болушу керек.


*Аудиторияга суроо бериңиз: тезистен эле негиздемеде эмне жөнүндө айтылаарын үчүнчү тарап түшүнүшү керектиги эмне үчүн маанилүү? Жооптор жазылып жана талкууланат.*

**Түшүндүрмө -** бул анын таасирин жана күчүн кененирээк көрсөткөн аргументтин элементи. Аргументтин бул бөлүгү негизги тезисти далилдеген логикалык байланыштарды жана ой жүгүртүүлөрдү, божомолдорду жана өбөлгөлөрдү көрсөтөт.

**Колдоо –** бул аргументти түшүндүрүүнү колдогон далил. Колдоо көбүнчө фактылардан, изилдөөлөрдөн, мисалдардан, кээде аналогиялардан турат. Аргументтерди колдоо үчүн адатта, ишенимдүү жана анык булактардан алынган маалымат берилет.

**Корутунду -** аргументтин далилинин кыскача жыйыны. Тыянак - бул ынандырган аргументтин тезисине кайтуу.

Аргументтештирүүнүн көп учурда дебаттарда колдонгон башка модели да бар. Ал система RIC (Reasoning, Impacting, Comparative) деп аталат.



###### Reasoning – негиздөө

Аргументтөөнүн негиздери

Бул эмне үчүн туура

Эмне үчүн?

Бул эмне үчүн маанилүү

Анан эмне?

Альтернативаларды талдоо

Эмне үчүн бул башка аргументтерден маанилүү

* Себеп тезисти түздөн-түз далилдеши керек
* Бир нече себептерди келтириңиз (логикалык чынжырлар)
* “Ал тургай эгер” колдонуңуз
* Эч качан апыртпаңыз!
* Мисал себеп эмес. Адегенде логика, анан мисал
* Түшүнбөгөн/интуитивдик түрдө өзүңүз ишенбеген нерселерди айтпаңыз

Impacting – таасир

* Эмне үчүн айтканыңыз маанилүү экенин ар дайым түшүндүрүңүз
* Сиздин аргументиңиз адамдарга же окуяларга конкреттүү кандай таасир этет?
* Аларга келе турган мүмкүн болгон азаптарды же пайдаларды **майда-чүйдөсүнө** чейин сүрөттөп бергиле.

###### Comparative – салыштыруу

* **Альтернативалар менен салыштыруу.** Сиз айтып жаткан зыян/пайда уникалдуу экенин жана башка жол менен жетүү мүмкүн эмес экенин көрсөтүңүз
* **Салмактоо.** Маектештин аргументтери чын болсо да, биздин аргументке салыштырмалуу алар анча маанилүү эмес.

###### Аргументтин түзүлүшүнүн мисалы

* Азыркы дүйнөдө бизнес ачууда атаандашуу кыйын. Көпчүлүк стартаптар технологияда, бирок айрымдары гана натыйжаларды көрсөтөт. Ийгиликке жетүү үчүн убакыт, инвестициялар жана утулууга даярдык талап кылынат. Компанияда иштөө бул жок эле дегенде туруктуу маяна жана бонустар болуп саналат.
* Туруктуу маяна жана бонустар батирдин акысын төлөөгө, өзүңүзгө жана жакындарыңызга жайлуу жашоону камсыз кылуу үчүн керек. Бул балдардын келечегине жана алардын билим алуу мүмкүнчүлүгүнө таасирин тийгизет. Компания сизге өсүүгө, карьералык тепкичке көтөрүлүүгө жана айлык акыга кошумча жардам берет.
* Салыштыруу үчүн, бул рулетка ойноп, эч нерсе албаганга караганда жакшы. Бул убакыттын ичинде сизге жашоо жана бизнестин өзү үчүн акча керек. Көп жылдык эмгек үмүттү актабай, адам “коопсуздук жаздыкчасы” жок калышы мүмкүн.

#### **Аргументке талап**

***Маанилүүлүк -*** *резолюцияны кабыл алуу үчүн жетиштүү негиз болгон аргумент;*

***Релеванттуулук –*** *бул жөн гана темага байланыштуу эмес, резолюцияны далилдеген аргумент;*

***Далилденгендик -*** *жетиштүү деңгээлде негизделген жана далилденген аргумент;*

***Аныктык –*** *бул жалган фактыларды жана логикалык каталарды камтыбаган аргумент.*

Критерийлердин жок дегенде бирине жооп бербөө аргументтин алсыз болушуна аны оңой жокко чыгарууга алып келет.

**Фрейминг –** бул **контекс**т менен иштөө. Эмне үчүн сансыз аргументтерди далилдеш керек, эгерде дүйнөнү сызып, калысты ошол дүйнөгө киргизип, анын чындап бар экенин калыска далилдеп, ошону менен аны ынандырууга болсо.

Принцип -   
1. Сиз угуучулардын башына ЧИЙИН чиесиз.

2. Сиз таң каласыз.

3. Сиз БИЗДИН ТАРАПТАГЫ ЧИЙИНДЕ эмне жок экенин көрсөтүп жатасыз.

4. Жогоруда айтылгандарды жыйынтыктайсыз.

Мына ошентип, **фрейминг** — бул бүгүн дүйнөдө бар, ушул жашоодогу окшош принципти табуу жана аны менен резолюцияда талкууланып жаткан принциптин ортосундагы **дал келүүнү** ылайыктоо.

**Универсалдуу аргументтер** – бул көптөгөн темаларга тиешелүү болгон жалпы түшүнүк, ошондуктан аларда шаблон катары колдонулат. Универсалдар көбүнчө дебаттарда колдонулат, анткени кээ бир темалардын далилдөө моделдери көбүнчө абдан окшош. Универсалдар толук кандуу аргументтер гана эмес, ошондой эле кандайдыр бир позициянын фрейминги, аргументке түшүндүрмө модель ж.б. болушу мүмкүн.

Дебаттык раундга даярдануу процессинде көп учурда убакыт жетпейт, анткени дебатчыларга 15 мүнөт гана берилет, ал эми шаблондук аргументтер күчтүү кейсти жазууга жардам берип, көп убакытты үнөмдөйт. Дебатчыларга оюндарда жолуккан ар бир универсалдуу нерселерди келечекте пайдалануу үчүн жазып койсоңуз болот. Ошондой эле акыркы убакта ар кандай темадагы дебаттык кейстерди жазып берүү практикасы популярдуу болуп калды. Бул ушул эле максат менен жасалат - мурунку оюндардын чоң базасынын болушу, эски аргументтерди жаңы темаларда бир аз тууралоо менен колдонууга жардам берет.

Универсалды берилген раундда же ушул кырдаалда колдонуу керекпи, муну кылдаттык менен ойлонуу абдан маанилүү, анткени дебат резолюциялары көп учурда бирдей көрүнөт, бирок чындыгында түзүлүшү жана ички механикасы ар кандай болот, натыйжада шаблон колдонулбай турган болуп жана жагымсыз кесепеттерге алып келиши ыктымал. Ушундай тобокелдикти эске албаганда, универсалдуулар абдан эффективдүү жана өтө көп түрлүү.

МИСАЛДАР:

ТӨРӨЛҮҮ ЛОТЕРЕЯСЫ (же THE BIRTH LOTTERY).

Бул принципиалдуу аргумент, эч бир адам кайсы жерде төрөлүүнү тандабаганын жана ошонун негизинде эч бир орган же адам адамдарды жынысына, ориентациясына, терисинин түсүнө, табиятынан эмне бергенине жана алар тандай албагандыгына байланыштуу басмырлоого укугу жок экенин көрсөтүп турат.

КООМДУК КЕЛИШИМ

Көбүнчө бул аргумент колдонулат, анда адамдар качандыр бир коомдук келишим түзүп, эркиндиктеринин бир бөлүгүнөн баш тартып, аларды өздөрүнө карата милдеттенмелерди аткара турган, алардын ортосундагы мамилелерди жөнгө салып, тышкы жана ички коркунучтардан коргой турган кандайдыр бир институтка өткөрүп беришкен деп айтылат. Бул аргументти, мисалы, мамлекет биринчи кезекте өз жарандарына кам көрүшү керек деп далилдөө үчүн колдонсо болот; террористтер жана кылмышкерлер коомдук келишимди бузгандыктан, биз аларга карата келишимди аткарбоого жана, мисалы, аларды асууга укугубуз бар.

#### **Кеңейтүү**

Британдык парламенттик форматта экинчи столдордогу аргументтерди курууда дагы бир өзгөчөлүк бар. Ал көп учурда кеңейтүү деп аталат.

Ар бир тараптан үчүнчү спикер дебатты кеңейтүүгө (Жабуучу Өкмөт менен Жабуучу Оппозициянын биринчи спикери) жооптуу. Кеңейтүүгө фракциянын мурунку спикерлери айтпаган нерселердин баары кирет. Кеңейтүү ар кандай формада болушу мүмкүн, анын ичинде:

* Ушул раундда көрсөтүлбөгөн жаңы аргументтер
* Жаңы жокко чыгаруу
* Жаңы мисалдар
* Колдо бар аргументке жаңы талдоо же түшүндүрмө

Кеңейтүү талабы мурунку билдирүүлөрдөн олуттуу айырмаланган аргументтерди (же аргументтин бөлүктөрүн) гана ыйгарып, столдорду жабуунун салымын жакшыраак түшүнүүгө жардам берет.

Жыйынтыгында кеңейтүүгө жооптуу спикерлер өз фракциясынын биринчи командасын «кеңейтүү болгону» үчүн гана жеңип алышпайт (ошондой эле биринчи команда да «аныктама болгону» үчүн эмес). Жогорку сапаттагы кеңейтүү калысты резолюцияны кабыл алууга же четке кагууга ынандыруу үчүн маанилүү роль ойногон материалды (негизги же жооп катары) киргизет.

# КОНСТРУКТИВДҮҮ ОППОЗИЦИЯ БОЛУУ

Эгерде өкмөт эмне кылууну чечсе (белгилүү бир саясат) же алар эмнени чындык деп эсептегиси келсе (эгер резолюция аракетти талап кылбаса), анда оппозициянын ролу кандай?

Дебаттарда оппозиция кайсы бир иш боюнча, муну мындай кылбашыбыз керек, бул механизмди ишке ашыргандан көрө башка нерсе жакшы болмок деп айтышы керек.

Бул кээ бир өлкөлөрдө статус-кво болушу, же учурда башка эч жерде жасалбай жаткан нерсе болушу мүмкүн. Муну “белгилүү бир саясатты киргизүүгө” караганда, “эч нерсе жасабоо” деп сыпаттаса болот (албетте, командалар сөзсүз түрдө өкмөттүн эч кандай аракетсиз болушун сунуштабайт, бирок “башка кеңири ойлонулган кандай гана саясат болбосун, дал ушу кошулса абал оорлойт” деген салыштыруу жасаса болот). Оппозиция ушул саясатты жүргүзбөөгө жүйөлөрдү келтирмейинче, баары жакшы. Саясат менен макул болбоонун көптөгөн жолдору бар жана алар чындыгында келишпестиктер болсо гана, калыс аларды кабыл алууга даяр болушу керек.

#### **Мен “тосмо сунуш” бере аламбы?**

Эч ким «контр сунушту» киргизүүнү талап кылбайт — дебаттардын басымдуу бөлүгүндө ачуучу оппозиция сунушталган саясат менен гана талаш-тартыш жүргүзөт.

Өкмөттүн сунуштаган саясаты менен өз ара жокко чыгарылбаган контр сунуш кабыл алынбайт. Ал АӨ жасаган аракетти жокко чыгаруу эмес. Чыныгы тосмо сунуштар резолюцияда каралган жана Ачуучу Өкмөт тарабынан тартылган бир эле субъектке тиешелүү болууга тийиш.

**ЖОККО ЧЫГАРУУНУН НЕГИЗДЕРИ**

Жокко чыгаруунун стратегияларындагы жана инструменттериндеги негизги инструменттер

**МИЗ КАЙТАРУУ**Миз кайтаруу, биз түшүнгөндөй оппоненттин салымынын гана мизин кайтарат, өзүнүн жеке аргументтерин (конструктив) кошпойт. Миз кайтаруунун бир нече түрлөрү бар:

а) берилген маалыматтын жалган экендигин көрсөтүү;   
б) аргументтеги логикалык катаны айтып, анын натыйжасында аргумент иштебей тургандыгын көрсөтүү;   
в) аргументтин далилденбегендиги;   
г) аргументтин туура келбестигин көрсөтүү;   
д) аргументтин маанисин төмөндөтүү.

Аргументтин мизин кайтарууда спикер көбүнчө аргументтин талаптардын тестинен өтпөй калганын далилдеши керек: ал туура эмес, темага туура келбейт, далилденбеген же маанилүү эмес. Ошондой эле аргументтеги логикалык катаны көрсөтүү менен анын мизин кайтарууга болот, бул автоматтык түрдө аргументти ойнолбой тургандай кылат.

**ЖОККО** **ЧЫГАРУУ** Биз жогоруда белгилегендей, жокко чыгарууга өзүңүздүн материалды киргизүү маанилүү. Эң эффективдүү болгон бир нече жокко чыгаруу ыкмалары бар, ошондуктан көбүнчө алар колдонулат:

а) макулдук принциби;

б) өзүңдүн аргументтериңди оппоненттин аргументтери менен салыштыруу (биринчисинин экинчисине карата үстөмдүгүн көрсөтүү);

в) карама-каршылыктуу жокко чыгаруу.

**Макулдук принцибинде** спикер ООБА, БИРОК моделин колдонот. Оппоненттин логикасына макул болуу менен спикер аргументти өз тарабына тартып, каршылашынын логикасы ага каршы ойноорун далилдейт.

**Мисал:** “Бул Палата террористтер менен сүйлөшүүлөрдү жүргүзбөш керек деп эсептейт” деген темада оппонент эгер биз алар менен сүйлөшүүлөрдү токтотсок, террористтер көбүрөөк адамдарды барымтага ала башташат деп далилдейт. Сиз бул чындык деп айта аласыз, барымтага алынгандар жана өлүмдөр дагы көп болот, бирок бул кыска мөөнөттүү натыйжа берет, анткени эми террористтер акча, кун, же шарттарды аткарта алышпайт, алардын ыкмалары иштебейт, ошондуктан, балким алар жакында муну токтотушат.

**Экинчи ыкмада** спикер оппонентинин аргументин тандап, ошол эле жаатта контр аргументти келтирет жана өзүнүн аргументин башка бирөөнүн аргументи менен салыштырып, эмне үчүн өзүнүн аргументи алда канча күчтүү жана артык экенин түшүндүрөт. Мисалы, сөз эркиндиги жана коопсуздук аргументтер колдонулган ар кандай темада спикер аларды салыштырып, эмне үчүн биринчи экинчисине караганда маанилүү экенин далилдей алат.

**Карама-каршылыкты жокко чыгарууда** спикер оппонентинин аргументин жокко чыгарган контр аргумент менен жокко чыгарат.

**Мисал:** Бул Палата интернет жаман деп эсептейт. Оппонент: Интернет жаман, анткени ал адамдар бири-бирин кемсинте бере турган аянтча, бирок бул үчүн жазаланышпайт, демек, коомдо бири-бирин жек көрүү күч алууда деген аргумент келтирет. Мындай кырдаалда тескерисинче, жек көрүүнү чыгара турган аянтчасы жок коомдо жек көрүү көбүрөөк, анткени адамдар башкаларды монитордун артынан эмес, чыныгы турмушта жек көрө башташат деп айтууга болот. Андан кийин сиз Интернет социалдык эс алуунун жана терс эмоцияларды чыгаруунун аянтчасы жана ыкмасы деген контр аргументти өнүктүрө аласыз.

Өзүңүздүн контр аргументти же миз кайтарууну көрсөтүүнүн эң жөнөкөй ыкмасы бул - 3 кадамдан турган жокко чыгаруу.

**3 кадамдан турган жокко чыгаруунун түзүлүшү**

1. «Оппоненттер деп ырасташат…» (кыскача мазмун)
2. «Бирок биз муну менен макул эмеспиз, анткени…» (эмне үчүн оппоненттин аргументи ынанымдуу эмес)
3. «Ошон үчүн…» (тыянак)

## **КАЙРА КАЛЫБЫНА КЕЛТИРҮҮ (РЕБАТЛ)**

Негизи, аргументтерди калыбына келтирүү үчүн атайын техникалар жок. Бул же өз кезегинде оппоненттин аргументтерин төгүнгө чыгаруу, ошону менен өз абалын калыбына келтирүү жана өзүнүн аргументтери чындап жапа чекпегенин далилдөө, же логикалык чынжырларды, фактыларды, мисалдарды кошуу жана буга чейин болгон аргументтерди бекемдөө аркылуу ишке ашырылат.

## **КОММУНИКАЦИЯЛАРГА ТАЛДОО**

**Талдоо** (грек тилинен - ажыратуу) – бул аларды билүү үчүн бүтүндү курамдык бөлүктөргө ой менен же чындап эле ажыратуу жана аларды белгилүү системага же түзүлүшкө келтирүү операциясы. Талдоо бир нерсенин структурасын берүүгө мүмкүндүк берет, натыйжада анын негизинде тиешелүү тыянактарды чыгарууга болот.

Талдоочулук баяндамалар команданын көз карашынан дебаттын жыйынтыгын чыгарууга тийиш. Катчынын жакшы кеби эки тараптын ортосундагы бул дебаттын негизги айырмачылыктарын (каршылашкан жерлерин) бөлүп көрсөтөт жана резолюцияны кабыл алуу же четке кагууда өз пикирин билдирүү үчүн, ар бир команданын мыкты аргументтерин өз тарабына бурат.

Оюндун жыйынтыгын чыгарып жана раунддун биринчи жарымында келтирилген аргументтерди эффективдүү колдонгону үчүн, эгерде алар жакшы колдонулса, спикер сыйланышы керек. Ал эми биринчи жарымында келтирилген аргументтерге көңүл бурбаган же кичирейткен спикер дебатты эффективдүү чагылдырбайт, натыйжада дебатты эффективдүү жыйынтыктаган адамга караганда ынандырарлык сөзү азыраак болот.

Оюндун жыйынтыгын чыгаруу жана көрүнүшүн жөнөкөйлөштүрүү үчүн, кайсы бир деңгээлде талдоо спикерлердин ар бир сөзүндө болушу керек экенин түшүнүшүбүз керек. Бирок азыр биз Оппозициянын Катчыларынын сөзүнө өзгөчө көңул бурабыз, анткени талдоо алардын негизги милдети.

Талдоо кебинин **функциялары**:

**1.** Оюндун көрүнүшүн берүү (калыстын жумушун аткаруу). а) талдоочу сөз - оюнду кайталап айтуу эмес, ага бүтүн көз караш; б) талдоочу сөз – кеңейтилген кепти кайра айтуу эмес;

**2.** Эмне үчүн сиздин командаңыз жеңгенин өзүңүздүн “чечүүчү салымды” келтирүү менен көрсөтүү.

а) ансыз биринчи столдун аргументи иштебей турган абдан маанилүү **логикалык чынжырды** жеткире билүү;

б) кыйла маанилүү **натыйжа;**

в) кыйла баарын камтыган **принцип;**

г) максаттуу топ (башка **актор).**

Окуп билүүнүн такыр кереги жок талдоонун көптөгөн түрлөрү бар (түзүмдүк, мета-талдоо ж.б.), анткени сөздүн талдоосу системаны жөнөкөйлөштүрүүгө умтулат, анын кандай ыкма менен жасалганы маанилүү эмес. Бирок үч эң популярдуу талдоо ыкмаларын карап чыкса болот:

**1. Хронологиялык талдоо**

Талдоонун бул түрү ар бир столдогу сөздөрдүн жыйынтыгын чыгаруудан жана аларды өз сөздөрү менен салыштыруудан турат. Ал мындайча болот: Спикер бардык палаталардын сөздөрүн жыйынтыктайт. Биз Жабуучу Оппозициянын палатасы катары кайсы бир себептер боюнча 1Пден күчтүүбүз, башка себептер боюнча 1Одон күчтүүбүз жана ушул себептер боюнча 2Пден күчтүүбүз.

**2. Кагылышуулар боюнча талдоо**

а) кагылышуу чекиттерин бөлүү (клэштер) - 2, максимум 3;

б) командалардын бардык маанилүү аргументтерин ушул кагылышууларга келтирүү;

в) көпчүлүк же бардык кагылыштарды эмне үчүн сиз жеңгениңизди көрсөтүү.

**3. Башкы маселе боюнча талдоо**

а) сиз баарына - бул оюнда эки тараптан тең эмнени далилдөө принципиалдуу маанилүү болгон деген суроо бересиз

б) сиздин командаңыз бул суроого жана бул суроонун ар бир өзүнчө бөлүгүнө кантип башкалардан эң жакшы жооп бергенин көрсөтөсүз.

Эгерде жаңы аргументтер акыркы сөздө келтирилсе, анда дебаттар чынчыл эмес болуп саналат. Жабуучу Оппозициянын окуясында аларга эч ким жооп бере албайт, ошондуктан аларга андай жасоого болбойт. Теориялык жактан алганда, Оппозициянын Катчысы төгүндөө киргизе алат, бирок Өкмөттүн Катчысы да жаңы аргументтерди киргизбеши керек. “Жаңы аргумент” деп эмнени айтабыз? Биз берилген аракетти жасоонун жаңы себептерин же белгилүү бир ырастоо туура болгон жаңы аргументтерди түшүнөбүз.

Биз буларды билдирбейбиз:

● Кейсти калыбына келтирүү

● Буга чейин берилген аргументтерге жаңы түшүндүрмөлөр

● Жокко чыгаруу

● Учурдагы аргументтерди колдоо үчүн жаңы мисалдар

● Команданын биринчи спикери киргизген кеңейтүүдөн кийин да экинчи тарап түшүнө алган нерселердин бардыгы

Кээде жаңы төгүндөө жана талдоо (уруксат берилген) менен жаңы аргументти (уруксат берилбеген) айырмалоо татаал. Калыс бул билдирүү жаңы суроо көтөрүп жатабы же жокпу, ага экинчи тараптын жооп берүүгө мүмкүндүгү жок экендигин карап чыгышы керек.

## **МААНИЛҮҮЛҮК ЖАНА ДАЛИЛДЕНГЕНДИК ШКАЛАСЫ**

Маанилүүлүк – далилденгендик шкаласы бар жана ар бир талдоочу аны колдоно алышы керек. Бул аргументтин далилденгендигин **горизонталдуу**, анын маанилүүлүгүн **вертикалдуу** өлчөгөн шкала. Талдоочу далилдөөнүн сапатына жана өзүнүн аргументтеринин маанилүүлүгүнө жараша калыска эмне үчүн белгилүү бир командага жогору же төмөн упай бериши керектигин түшүндүрүү үчүн, аргументтерди ушул шкала боюнча баалай алат. Бул шкалада маанилүүлүк жана далилдүүлүк критерийлери толугу менен **маанилеш** экенин түшүнүү маанилүү.

Мисалы, оппоненттердин аргументи маанилүүлүктүн 3 упайы жана далилдүүлүктүн 8 упайы болсо, а биздики 8 упайга маанилүү жана 4 упайга далилденген болду. Упайларды көбөйткөндө биздин аргумент бир аз толук болгонун көрөбүз. Албетте, муну калыска ушундай форматта түшүндүрүү акылсыздык, бирок раунддагы өзүбүздүн аргументтердин позициясын, натыйжасын, талдоонун сапатын түшүнүү үчүн чындап пайдалуу болушу мүмкүн. Ошондой эле, талдоочу калыска тиешеси жок аргументтерди жана логикалык жаңылыштыктарды жана жалган фактыларды камтыган аргументтерди көрсөтүүнү унутпашы керек.

## **АБДАН КҮЧТҮҮ АРГУМЕНТТИН БЕЛГИЛЕРИ**

Адегенде мындай мүнөздөмөлөргө ээ болгон аргумент жок оюндар болорун, өзгөчө биринчи оюндар ушундай болорун белгилеп коюу керек. Бирок ага карабай өз кейсиңизде ушундай үч мүнөздөмөгө ээ аргументти табууга аракет кылуу керек, анткени ал сиздин кейсиңиздин флагманы болот.

## **АРГУМЕНТ РЕЗОЛЮЦИЯНЫН БАРДЫК АКТОРЛОРУН КАМТЫЙТ**

Эгерде аргумент резолюциянын бардык катышуучуларын камтыса, анда ал бир топ күчтүү. Бул ыкманы акыл калчоо үчүн да колдонсо болот - сиздин позицияңыздагы эң аярлуу калкты да коргой турган аргументти табуу менен, сиз автоматтык түрдө башка бардык максаттуу аудиторияны коргой аласыз. Мисалы, бойдон алдыруу темасында - зордуктоого дуушар болгон кыз дагы бул баланы каалабай тургандыгын, аны балдар үйүнө тапшыргандан кийин анын жашоосу бүт бойдон азап болорун, бул баланы калтырышы керектигин далилдөө менен, сиз резолюциянын бардык акторлорун камтыйсыз.

## **РЕЗОЛЮЦИЯ КАБЫЛ АЛУУ ҮЧҮН УШУЛ БИР АРГУМЕНТ ЖЕТИШТҮҮ**

Эгер бул аргумент резолюцияны кабыл алуу же четке кагуу үчүн жетиштүү деп ойлосоңуз жана сиздин “ички таразаңыз” бир тарапка ооп турса, анда бул аргумент күчтүү. Сиздин ишиңизде резолюция кабыл алуу үчүн бир гана аргументтин болушу маанилүү, анткени ал көз карандысыз жана эгерде сиздин ишиңиз бузулса, калысты сиздин пайдаңызга чечим чыгарууга түртүшү мүмкүн.

**ТЕРЕҢДЕТИЛГЕН ТАЛДОО**  
Аргумент майда-чүйдөсүнө чейин сүрөттөлүп жана өзү эле көптөгөн суроолорго жооп бериши керек. Так ошол анын кейсте кандай иштей турганын көрсөткөн майда-чүйдөлөрдүн, механизмди тартып көрсөтүү көптөгөн күчтүү аргументтерди айырмалап турат.

ДЕБАТКА ЖАКЫН ТЕХНОЛОГИЯЛАР. АУДИТОРИЯНЫ БИЙЛЕП АЛУУ

###### Вербалдуу жана вербалдуу эмес коммуникациялар

Ар бир дебатчы угуучуга маалыматты эң сапаттуу жеткирүүгө жана анын сөзүн мүмкүн болушунча эффективдүү кылууга жардам берген ар кандай аспаптарды жогору баалайт. Вербалдык жана вербалдык эмес коммуникация көндүмдөрүнө ээ болуу, сөздү угуп жаткандар (калыстар) уга турган жана туура кабыл алгыдай кылып түзүүгө жардам берет.

Аудитория менен баарлашуунун эң маанилүү каражаты, албетте, сөз. Анын жардамы менен адамдарды ынандырууга, маалымат берүүгө, ал тургай белгилүү бир маалыматты кабыл алдырууга болот. Вербалдык сүйлөшүү - бул жазуу жана оозеки сүйлөө болуп саналат. Бул кептин өзөгү, анын пайдубалы, аны уккандарга туура жеткирүү, сүйлөп жаткан адамга керектүү эффектти берет.

Бирок, сөздөрдүн бардык артыкчылыктарына жана сүйлөй билүү жөндөмдүүлүгүнө карабастан, “дене тили” чыныгы сезимдерди жана накта эмоцияларды көрсөтөт. Вербалдуу жана вербалдык эмес баарлашуунун байланышта болуусу адам жөнүндө биринчи таасирди түзөт, адамдарга таасир этүүгө, өзүңүздү жакшы жактан көрсөтүүгө мүмкүндүк берет.

Вербалдык эмес сүйлөшүүнүн аспаптарын туура чечмелөө максатка жетүүгө өбөлгө түзөт, маектештин чыныгы сезимдерин көрө билүүгө жана өзүңүздүн сезимиңизди пайдалуу көрсөтүүгө жардам берет.

Визуалдык көрүнүшкө көңүл бурганыбыз кызыктай сезилиши мүмкүн. Анткени, дебат аргументтердин кагылышуусу жана визуалдык көрүнүштүн аргументтерге түздөн-түз тиешеси жок (жок эле дегенде сүйлөө жана оозеки кеп сыяктуу эмес).

Визуалдык көрсөтүү спикердин бүтүндөй сөзүнүн маанилүү бөлүгү, демек дебаттын маанилүү бөлүгү. Спикер өзүн кандай көрсөтө алса, андан анын сөзүнө ишеним көз каранды, а кимге ишенишсе, ал ынандырып сүйлөйт.

Көз менен байланыш (же тагыраак айтканда, анын жоктугу) көптөгөн спикерлер үчүн, айрыкча, үйрөнчүктөр үчүн олуттуу көйгөй. Адамдар сүйлөшкөндө бири-биринин көздөрүнө кароого көнүшкөн. Дебатта аудитория менен көз байланышы болмоюнча эффективдүү сүйлөөгө дээрлик мүмкүн эмес.

Бул аудиториядагы кимдир бирөө менен көз байланышын түзүү жана аны белгилүү бир убакытка (көбүнчө 5 секунддан 30 секундага чейин) кармоону билдирет. Спикерлер көп учурда бир катар себептерден улам аудитория менен көз байланышын сактай алышпайт, мисалы:

* Спикер өзүнүн жазгандарын жөн эле окуй берет. Жазууларды натыйжалуу пайдалануу кийинчерээк каралат. Азырынча биз бул спикерлердин, өзгөчө жаңы баштагандардын аудитория менен жетиштүү көз байланышын сактабагандыгынын эң маанилүү себептеринин бири экенин белгилейбиз.
* Спикер жазуусунан баш көтөрүп аудиторияны карай алат. Көптөгөн спикерлер, чынында алар иш жүзүндө жазуудан баш көтөрүп аудиторияга караганда көз байланышын жетиштүү түзүп жатабыз деп ойлошот. Көрүүчүлөргө спикер аларды карап жаткандай таасир калтырышы мүмкүн, бирок алар спикер алар менен сүйлөшүп жатканын сезишпейт.
* Спикер оппоненттери менен сүйлөшө алат, жок эле дегенде, экинчи жак аркылуу сүйлөй алат («Сиз айттыңыз»). Сиз аудиторияңызды ынандыра аласыз, бирок каршылаштарыңызды ынандыруу сейрек болот.
* Спикер бөлмөдөгү башка жерди карай алат. Кээ бир спикерлер жазууларга карабай эле ишенимдүү сүйлөй алышат.

Бирок, алар аудиториянын көзүн кароого өздөрүнө анчалык ишенимдүү эмес. Ошондуктан алар аудиториядагы ар кандай предметтерди: эшик, терезе ж.б. карашат. Бирок көрүүчүлөрдү алдай албайсың!

Жаңсоо - адамдын күнүмдүк сүйлөшүүсүнүн табигый бөлүгү. Адамдардын сүйлөгөнүн көрүп, айрыкча алар туруп турганда телефон менен сүйлөшкөндө да тынымсыз жаңсап турганын көрөбүз! Анын эмнеси бар экен? Дебатчы катары сиз чынчыл жана ишенимдүү көрүнүүгө, башкача айтканда, табигый көрүнүүгө аракет кылышыңыз керек. Сүйлөшүүдөгү жаңсоолор табигый нерсе, ал дебатта да табигый болушу керек.

Чынында табигый жаңсоолор өзүнөн өзү болот. Балким сиз толкунданып жатсаңыз, жазган кагаздарды эки колдо кармап алуу азгырышы мүмкүн. Бул сиздин табигый жаңсоолорду гана чектей турганын эске алыңыз. Жаңсоолорго эркиндик берүү үчүн жөн гана колдоруңузду бош коюңуз!

Кээ бир спикерлер, тренерлер жана калыстар канткенде жакшылап жаңсоо жасоонун майда-чүйдөсүнө чейин тынчсызданышат, мисалы, өйдөдөн ылдый жаңсоолор үстөмдүк жана бийлик сезимин жаратышы мүмкүн. Жаңсооңузга ашыкча көңүл бурсаңыз, алар табигый эмес түргө айланышы мүмкүн. Кадимки жашоодо биз сөзүбүзгө дал келген жаңсоолорду атайылап пландабайбыз (мисалы, дүйнөлүк көйгөйлөрдү талкуулап жатканда колубуз менен башыбызды мыкчыбайбыз!). Сүйлөө учурунда өзгөчө жаңсоолорго олуттуу көңүл бурсаңыз, бул табигый эмес жана чын ыкластан эместей сезилет. Сиз аргументтер жөнүндө көбүрөөк ойлонуңуз, жаңсоолорду сокур сезимге калтырыңыз.

Турпат

Жаңсоолор менен бирге, сиздин турпатыңыз табигый болушу керек. Кээ бир спикерлер буттун жайгашуусу, салмактын бөлүштүрүлүшү же келбети сыяктуу өздөрүнүн турпатынын айрым майда-чүйдөлөрү жөнүндө тынчсызданышат. Эсиңизде болсун, табигый турпатта болуунун эң эффективдүү жолу - бул табигый турпатка келүү жөнүндө ойлонууну токтотуу!

Бир гана өзгөчөлүк - кыймыл. Сүйлөп жаткан жериңизде каккан казыктай турууга милдеттендирген эч кандай эреже жок - сиз трибунада кыймылдай аласыз.

Чынында эле бул табигый эмес көрүнгүчө, мисалы, бир аргументтен экинчисине өтүүдөн мурун бир нече кадамдарды жасоого болот. Бирок, кайталануучу жана алаксыткан кыймылдардан качыш керек. Мисалы, кээ спикерлер алдыга, анан артка, солго, анан оңго кичине кадамдарды жасап, ордунда айланганды жакшы көрүшөт. Анын сыңарындай, көптөгөн спикерлер трибунаны максатсыз айланып, көп учурда кыймылдарын кайталашат. Алдыга-артка кадамдар сизди сегиз мүнөттөн бери карап турган аудиторияга жакпайт! Кыймылдын принциби жөнөкөй: кандай болгон күндө да, кыймылдаңыз, бирок эмне кылып жатканыңызды билип, кандай максатта кыймылдап жатканыңызды унутпаңыз.

Ылдамдык

Үндү чыгаруудагы эң чоң көйгөй ылдамдык экени талашсыз - өзгөчө сиз өтө тез сүйлөсөңүз. Түшүнүксүз нерсе, аудиториянын алдында сүйлөө убакыттын токтоп калышын чакырышы мүмкүн, аны салыштырмалуулук теориясы жаңыдан түшүнө башташы мүмкүн! Сүйлөө ылдамдыгыңыз сизге кадимкидей сезилиши мүмкүн, бирок аудитория жана калыстар үчүн өтө тез болушу ыктымал. Спикерге муну өз алдынча айыра таануу кыйын болушу мүмкүн, андыктан калыстардын же аудиториянын сөзүңүздүн ылдамдыгы жөнүндө айткандарына көңүл буруңуз. Эгер сиз чындап эле жай сүйлөшүңүз керек болсо, анда муну жасоонун жок дегенде эки жакшы жолу бар. Биринчиден, аудиторияңызга орточо темп менен сүйлөө сезимин жеткирип, жай баштоого аракет кылыңыз. Экинчиден, көптөгөн спикерлер өз кагаздарына “жайыраак сүйлө” сыяктуу нерсени жазып алганды жакшы көрүшөт. Эгер күтүлбөгөн жерден бул сөздөрдү үн чыгарып окубасаңыз, бул пайдалуу болушу мүмкүн!

Балким, маселе сиз өтө жай сүйлөп жатканыңызда болушу мүмкүн, бирок бул мүмкүн эмес. Адатта, бул спикердин жөн эле айта турган эч нерсеси жок же эмне жөнүндө айтып жатканын толук түшүнбөгөнүнүн натыйжасы. Дебатчынын (бирок калыстын эмес) көз карашы боюнча, бул мазмундук маселе – сиз айта турган нерсеңиз бар экенине жана аны жетиштүү деңгээлде түшүнгөнүңүзгө ынанышыңыз керек.

Үндүн бийиктиги

Үндүн бийиктиги үн аркылуу көрсөтүүдө маанилүү компонент болуп саналат. Эң негизгиси, үндүн бийиктиги сиз сүйлөп жаткан чөйрөгө ылайыктуу болушу керек экенин эстен чыгарбоо керек.

Мисалы, чоң зал толо аудиторияга кайрылып жатканыңызда катуу сүйлөгөн маанилүү; эгерде сиз бөлмөдөгү чакан топко кайрылып жатсаңыз, анда сүйлөшүү тонун колдонуу натыйжалуураак.

Кээ бир спикерлер ишенимдүү жана таасирдүү көрүнүү үчүн дайыма катуу жана өзүнүкүн бербей сүйлөөнү эп көрүшөт. Мындай техника пайдалуу болоору шексиз, бирок дайыма колдонулса ал тескери натыйжага алып келиши мүмкүн: спикер ашыкча толкунданып, өзүн көзөмөлдөй албай жаткандай көрүнүшү мүмкүн. Көп учурда аудиторияга «сиздин аргументтерди жуткуруп» жаткандай таасир калтырбастан, аларга маанилүү сырды ачып жаткандай, акырын жана жайбаракат айтып берүү натыйжалуураак болот. Бул стилдин артыкчылыгы аудитория сиз айтып жаткан нерсеге көбүрөөк көңүл буруп, күчтүн жана ишенимдүүлүк таасирин калтырат, анткени сиз аудитория менен жайбаракат жана жумшак манерада сүйлөп, өзүңүздү жагымдуу сезесиз.

Бийик үн менен иштөөнүн түпкү максат – ошол чөйрөгө ылайыктуу ишенимдүү кепти айтуу жана зарыл учурда үндүн катуулугун өзгөртүү.

#### **Таанытым көндүмдөрүн жакшыртууга кеңештер:**

1. **ЧЕЙИН**  
А) Сөздү даярдоо   
 • Сөздүн тезисин даярдоо   
 • Сөздүн жалпы планын ойлонуп чыгуу   
 • Стандарттуу “техникалык” учурларды иштеп чыгуу (саламдашуу, өтүүлөр, тыянак)

Б) Сөз сүйлөөгө көңүлдөнүү   
 • өзүңдүн сүйлөп жаткан учуруңду көрүп жаткандай элестетүү   
 • Акыл аркылуу негизги тезистерди тез “жүгүртүп алуу”   
 • Терең дем алып, тынчтануу

В) Чыгып сүйлөй турган жерди даярдоо:   
 • Жазгандарды ыңгайлуу боло тургандай жайып коюу   
 • Көрүүчүлөрдүн бардыгы көрүнө тургандыгын текшерүү

**2. ОШОЛ УЧУРДА**  
А) Көрүүчүлөр менен байланыш түзүп, аны кармоо   
Б) Сүйлөй турган кептин түзүлүшүн келтирип, ошону кармануу   
В) Убакытка көз салып туруу   
Г) Көрүүчүлөрдү ишендирүү үчүн вербалдуу, вербалдуу эмес инструменттерди колдонуу   
Д) Жыйынтык чыгаруу

**3. КИЙИН**  
А) Өзүңдүн сүйлөгөн сөзүңдү баалоо   
Б) Кайра байланышууну сурануу   
 • командадагы өнөктөштөн   
 • калыстан   
В) “Каталарды оңдоо ишин” аткаруу   
 • Эскертүүлөрдү эске алуу менен өз сөзүңүздү дагы бир жолу сүйлөп көрүү   
 • Видеого тартып, кунт коюу менен талдоо

## **ЧЫГЫП СҮЙЛӨӨГӨ ДАЯРДЫК**

**Кепти даярдоо**    
А) Жазууну түзүмдөштүрүп жүргүзүңүз   
 • Оюнга даярдык көрүүнүн жүрүшүндө   
 • Оюндун жүрүшүндө   
Б) “Чоң шрифт” колдонуңуз   
 • Сиз столдо жаткан баракта эмне жазылганын көрүп турушуңуз керек   
В) Тезистерди гана жазыңыз   
 • Ашык сөздөр жаңылтат   
Г) Башкы нерселерди бөлүп алыңыз   
 • Маркер, түстүү ручкаларды колдонуңуз   
 • Эки түстөн ашык колдонбоңуз

**Сүйлөөгө көңүлдү буруу**   
А) Көзүңүздү 5, 10 секундга жумуңуз   
• Өзүңүздүн сүйлөп жаткан учуруңузду көз алдыга келтириңиз   
• Акылыңызда биринчи айта турган сөздөрдү айтып көрүңүз   
• “Негизги тезистерди оюңузда жүгүртүп чыгыңыз”   
Б) Чыгуу алдында терең дем алып, тынчтаныңыз   
• Якорь “илип” койсо болот (НЛП технологиясы боюнча)   
В) Ичиңизден жеңе турганыңызга бүтүм кылып коюңуз   
• Өзүңүзгө “Өмүрүмдөгү эң мыкты сөздү айтам” деп айтыңыз

**Сүйлөй турган жерди даярдоо**    
А) Жазуулар   
• Ыңгайлуу боло тургандай жайып алыңыз   
• Сизде 1, 2 барактан ашык болбогону ылайыктуу   
Б) Трибуна (эгер болсо)   
• Сиз трибунада туруп же ал жок эле сүйлөгөн ыңгайлуу экени боюнча чечим кабыл алыңыз   
В) Микрофон (эгер болсо)  
• Бийиктигин туура келтирип алыңыз   
Г) Сүйлөй турган ыңгайлуу жерди таап алыңыз   
• Сиз бардык көрүүчүлөрдү көрүп, алар дагы сизди көрүп турушу керек.

**КОММУНИКАЦИЯНЫН ВИЗУАЛДЫК КОМПОНЕНТТЕРИ   
Көз менен байланыш**    
• Көздөрдү караңыз, баштардын үстүнөн, шыпты же терезени карабаңыз   
• Жазууларды карайм деп жатып, ага узак убакыт алаксып кетпеңиз   
• Бүт көңүл негизги аудиторияга болуш керек, бирок башкаларды да унутпаңыз

**Мимика**   
• Табигый   
• Чын ыкластан жылмайыңыз   
• Мазмунга шайкеш болушу керек

**Жаңсоолор**   
• Табигый болуп, сиз айтып жаткан нерсени көрсөтүп туруш керек   
• Колуңуз менен бетиңизге/башыңызга тийбегенге аракет кылыңыз   
• Окшош жаңсоолордон качыңыз   
• Колуңузда эч нерсе болбошу керек (бир колдо жазуу кагазы болсо болот)   
• Жаңсоолор мазмундан алаксытпаш керек

**Турпат жана кыймыл**    
• Чыңалуу менен эмес, ишенимдүү туруңуз   
• Сиз бардыгын көрүп, бардыгы сизди көрүп жаткан жерге туруңуз   
• Кыймылдын максаты болуш керек, көзгө ашыкча чалдыга берүүнүн кереги жок   
• Негизги пункттарды айтып жатканда эмес, алардын ортосунда кыймылдаңыз

**КОММУНИКАЦИЯНЫН ҮНДҮК КОМПОНЕНТТЕРИ   
”Мителер”**  
• Мите сөздөрдөн качыңыз   
• Эгер кийинки айта турган сөздү ойлонуу керек болсо, тыным алганыңыз жакшы   
**Интонация**  
• Маанилүү сөздү/сүйлөмдү/идеяны бөлүп көрсөтүңүз   
**Ылдамдык**  
• Эгерде аудитория түшүнбөй жатканын билдирсе, негизги идеяларды/татаал идеяларды жеткирүү үчүн жайыраак сүйлөңүз   
**Бийиктик**  
• Сүйлөгөн сөз ар түрдүү жана негизги идеяларды бөлүп көрсөтүү үчүн, үндүн бийиктигин алмаштырып туруңуз (бир түрдүүлүктөн качыңыз, контраст принцибин карманыңыз)   
**Тыныгуулар**  
• Көрүүчүлөр сиздин негизги идеяларды “сиңирүү” үчүн тыныгууларды жасап туруңуз   
• Негизги идеяларды бөлүп көрсөтүү үчүн тыныгууларды аларга чейин жана алардан кийин жасаңыз   
**Артикуляция**  
• Бардык сөздү жана тыбыштарды так айтып, сүйлөмдөрдүн бөлүгүн “жутуп” албаңыз   
**Тон**  
• Негизги идеяларды бөлүп көрсөтүү жана бир түрдүүлүктөн качуу үчүн, тонду да алмаштырып туруңуз   
• Өтө төмөн жана өтө бийик үндөн качыңыз   
**Вокабуляр**  
• Жаргондордон качыңыз   
• Мүмкүн болушунча этиштин активдүү формаларын колдонуңуз   
• Мүмкүн болушунча конструктивдүү лексиканы колдонуңуз   
• Ашыкча сөздөрдү алып салыңыз   
• Түшүнүксүз, татаал терминдерден качыңыз

Дебатка жакын технологиялар дебатта өзгөчө мааниге ээ эмес, алар аргументтерди жеткирүү үчүн көбүрөөк кызмат кылат. Спикердин таанытымы калыстын чечимине эч кандай таасирин тийгизбейт жана дебатта команданын жакшы же жаман жагы катары бааланышы мүмкүн эмес. Дебаттык раундга баа берүү үчүн башка баалоо критерийлери колдонулат жана аларды кененирээк изилдөө үчүн бул колдонмонун дебаттарда калыстык кылуу боюнча 2-бөлүгүн окуп чыгууну сунуштайбыз.

Калыстар чөйрөсү

1. Рангдарды бөлүштүрүү

Калыстар кайсы команда калыстар тобун ынандыруу үчүн жакшы ишти аткарышты, оюндун контекстинде берилген резолюция кабыл алынышы керекпи же четке кагылышы керекпигине баа беришет. Калыстар "дүйнөнүн маалыматтуу жарандары" катары иш алып барышат (төмөндө карагыла) жана ар бир команда берген аргументтердин салмагын эске алышат. Калыс дебаттын негиздерин билген жана калыстык кылууга машыккан ар кандай тажрыйбалуу дебатчы боло алат.

Резолюция кандай критерийлер менен жакшы же жаман деп таанылышы керек деген суроонун өзү талаштуу. Командаларга резолюцияны кабыл алууну шарттаган критерийлер боюнча дебатка чыгууга уруксат берилет. Калыстар бул дебаттык раундда коюлган критерийлерди эске алуу менен чечим кабыл алышы зарыл, алар өздөрүнүн критерийлерин колдонбоосу керек. Ошондуктан, калыстар өз максаттарын жана принциптерин коргогон командалардын аргументтерин эске алып, көрсөтүлгөн контекстте зыянды/пайданы эске алууну баалашы талап кылынат.

Критерийлерди коюу чечүүчү болушу мүмкүн; эгерде «Бул палата Түндүк Кореяга басып кирет» деген резолюция боюнча дебаттык раунддун жүрүшүндө, оппозиция өз аргументин «кандай гана практикалык пайдасы болсо да, согуш жаман» деген негизде курса, өкмөттүн командасы практикалык пайда табуу ылайык келген параметр экендигине себептерди келтирмейинче, өкмөттүн Түндүк Кореяга басып кирүүнүн материалдык пайдасы жөнүндөгү жүйөсү орунсуз болуп кала берет.

Аргументтин «жалпылануусу» команданын даражасына таасирин тийгизбеши керектигин белгилей кетүү зарыл. Аргументтин ылайык келүүсү абсолюттук критерий болуп саналат. Бирок, аргументтер оюндун өзүнө түздөн-түз байланыштуу болушу керек деген эреже жок.

#### **Аргументти баалоо**

Оюндун жыйынтыгы ар бир тараптын айткандарына негизделиши керек. Калыстар дебаттык раундга кийлигишпеши керек. Командалардын бирине да өзүңүздүн аргументтерди келтирбеңиз, буга чейин берилген аргументтерди толуктабаңыз жана аргументтерди өзүңүз жокко чыгарбаңыз.

Аргументтерди биз өзүбүз макул болбогонубуз үчүн же алардан айрым кемчиликтерди көргөнүбүз үчүн эле негизсиз деп атабайбыз. Аргументтер келтирилгенден жана далилденгенден кийин ынанымдуу жана салмактуу болот; башка командадан/командалардан жооп болгондо гана алардын ынанымдуулугу жана салмагы төмөндөйт.

Бул эскертүү маанилүү түшүнүккө ээ: эгерде мисалы, Ачуучу Өкмөттүн (АӨ) аргументтери "биз бул резолюцияны ишке ашыруу үчүн чараларды көрүшүбүз керек" деп жатса, ал эми калган командалар алардын аргументтерин этибарга албай коюшса, бул "дебат башка багытта өнүгүп кеткени" үчүн гана АӨ утулуп жатат дегенди билдирбейт. Тескерисинче, алардын четке кагылбаган аргументтери дагы деле күчүндө кала берет жана ушул өңүттө каралышы керек. Бирок, бул төгүнгө чыгарылбаган аргументтер ушул конкреттүү мисалдагы АӨтүн даражасына кандайдыр бир олуттуу таасир этет дегенди билдирбейт. Калыстар командаларга даражаларды ыйгаруудан мурда аргументтин маанилүүлүгүн эске алышы керек.

###### Жооп берүүчү реакциянын мүмкүн экендиги жана аргументтин маңызы

Эгерде аргумент абсурддуу болсо (бир дагы "дүйнөнүн маалыматтуу жараны" анын логикасына/же өбөлгөлөрүнө ишенбесе) же ал дебатчынын сөзүнө анча-мынча тиешеси болсо, анда башка команда убакытты көбүрөөк ылайыктуу жана салмактуу материалды төгүнгө чыгарууга коротууга укуктуу. Мындан тышкары, калыстар аргумент канчалык негиздүү экенине эркин баа беришет – эгерде аргумент жөнөкөй бекемдөөдөн башка эч нерсе («бардыгыбыз макул болгондой, тил чындыкты курат»), андан ары эч кандай кошумча негиздөөсү болбосо, калыстар ошого жараша баа бериши керек. Бирок, башка командалар дагы эле начар түзүлгөн аргументке басым жасап, четке кагуу мүмкүнчүлүгүнөн пайдалана алышат.

Идеалдуу оюнда бардык командалар бири-бири менен оюнга каршылаш командалардын талдоосунун бардык пункттарына ачык жооп берүү аркылуу катышат, бирок спикерлер көп учурда башка оюнчулардын аргументтерин өткөрүп жиберишет жана бири-биринин аргументтеринин маңызын жоопсуз калтырышат. Калыстар кырдаалга жараша аргументтердин кайсынысы эң маанилүү экенине гана эмес, анын канчалык так далилденгендигине да баа бериши керек.

Калыстан бир катар логикалык божомолдорду жасоону талап кылган аргументтер албетте, такыр аргумент болбогондон көрө жакшыраак, бирок ошентсе да, мындай пикирлер - жакшы негизделген, бекемделбеген божомолдорго азыраак таянган аргументтерге салыштырып караганда, утушка ээ эмес.

Кайсы аргументтер талашып тартышылды, кайсынысы талашсыз экенин түшүнүү калыстык жүргүзүүдө абдан маанилүү. Аргументке каршы чыгуу үчүн спикерлер жокко чыгаруунун бир бөлүгүн ачык айтышы талап кылынбайт. Ооба, бул калыс жана башка оюнчулар үчүн ыңгайлуураак болушу мүмкүн, бирок оюнчу анын төгүндөө экендигин ачык көрсөтпөгөнү эле үчүн калыс каршылаш команданын аргументтери менен жетиштүү түрдө камтылган материалды четке кагууга укугу жок. Эгерде калыстар бул эрежени сактабаса, ачылуу жана жабылуу столдорунун командаларын салыштыруу абдан кыйын болмок. Ачуучу стол жабуучу тараптын салымын тиешелүү талаша турган аргументтерди келтирсе болмок, бирок алар муну алдын ала баса белгилеши күмөн.

Спикерлер ар бир ойду жокко чыгара албагандыгы үчүн жазаланбашы керек: кээ бир аргументтер каршы тараптын аргументтеринин маанисин эч кандай төмөндөтпөйт. Мисал катары, өкмөт "кызгылт пилдер сүйкүмдүү, анткени алардын кулагы жакшы жана түсү жакшы" деп ырастаган дебатты карасак, бул орундуу эмес аргумент кала берсе болот, демек, көгүш пилдер бир топ даамдуу деген фактыны коргоонун зарылдыгы жок.

##### **Аргументтин маанилүүлүгү**

Аргумент түзүлөөр замат, анын дебаттарда канчалык маанилүү экендигин түшүнүү зарыл; бул дебаттарда адамдар эмне деп айтышканына жана башка команда/командалар кандай деңгээлде аргументтин мизин кайтарганына жараша бааланат.

Берилген аргумент абстракттуу түрдө канчалык маанилүү экенин эске албашыбыз керек, бирок андан да маанилүүсү, дебат раундунда бул аргумент канчалык маанилүү болгондугун карашыбыз керек. Ошондой эле, биз аргумент канчалык кызыктуу же кылдат болгонуна маани бербешибиз керек. Бул аргументтерди кандайдыр бир деңгээлде билгичтик менен чындыкка жакын же маанилүү деп табууга түрткөн өзгөчө учурлар болуп калат жана бул башка командалардын канчалык жакшы жооп бере аларына таасир этет.

Айрым нерселердин дебаттарда мааниси жок:

● Команданын аргументинин саны;

● Аргументтин канчалык акылдуу жана кылдат экендиги;

● Аргумент канчалык кызык болгондугу;

● Сиз билген бирок оюнда айтылбаган аргументтер.

Жогоруда келтирилген факторлордун бири дагы команданын кандай орунду алаарына таасир этпеши керек.

###### Ынандыруу механизми

Көптөгөн дебат тренерлери ынандыруу критерийин командалар жакшыртышы керек болгон бир нече пункттарга бөлүшөт. Бул пункттар механизми боюнча ар кандай экенин түшүнүү маанилүү, бирок акыры алар бир жыйынтыкка келет.

Мындай механизмдердин мисалдары

● Жакшы талдоо

● Жакшы төгүндөө

● Жакшы стратегиялык чечимдер

● Мисалдарды колдонуу

Эгер бул нерселер жакшы иштелип чыккан болсо, анда бул команда дебаттарга олуттуу салым кошуп жатат деп сизди ишенүүгө алып келиши мүмкүн. Бул сиз ишенбеген команданы баалоодо да пайдалуу. Бирок бул факторлорго өзүнчө баа бербешиңиз керек, антпесе бул эки эселенген эсеп катары кабыл алынат. Бул факторлорду өз-өзүнчө кароо дебаттык талдоону үйрөтүүдө пайдалуу болушу мүмкүн, бирок калыстар катары биз логикалык чынжырдын толук ишенимдүүлүгүн көрүшүбүз керек.

Карама-каршылыктар

Ынандырбай турган факторлордун бири - бул карама-каршылык. Командалар (өкмөт дагы, оппозиция дагы) өзүнө же өз фракциясындагы командага карама-каршы чыкпашы керек. Ички карама-каршылыктары бар командалар бир эле учурда эки бири-бирин жокко чыгарган линиядагы аргументтештирүүдө упай ала алышпайт.

Ишенбөөчүлүктөн тышкары, карама-каршылык каршылаш командаларга адилетсиздик. Дебатчыдан эки карама-каршы линиядагы аргументке жооп күтүү акылга сыйбайт, айрыкча, эгерде алар дебаттык раунддун жүрүшүндө ар кайсы убакта берилген болсо.

Эки карама-каршы аргументтин азыраак натыйжалуулугун баалоо салттуу чечим болуп саналат. Бирок, бул эреже калыстардан көп нерсени талап кылат жана командаларга бул аргументтерге жооп берүүдө жана кеңейтүүлөрдү киргизүүдө кыйынчылыктарды жаратышы мүмкүн.

Биздин турнирдин калыстары карама-каршы келген эки аргументтин биринчисине гана баа бериши керек. Спикердин өнөктөшүнө же фракция командасына карама-каршы келген аргументке корогон убакыт эсептелбеши керек.

Бирок эгерде спикер билдирүү жасаса (толук эмес аргумент катары эсептесе болот: резолюцияны колдоо же жокко чыгаруу үчүн түшүндүрмөнүн жоктугу), ал ушул эле спикер, анын өнөктөшү же фракциядагы команда киргизген аргументке карама-каршы келсе, анда бул карама-каршылыкты этибарга албай койсо болот. Бул спикердин жаңылыш сөзү үчүн командалардын ашыкча жаза албасын камсыздоо болуп саналат.

###### Дүйнөнүн маалыматтуу жараны катары калыстык кылуу

###### Дебат учурунда калыстар өздөрүнүн жеке позициясын эске албашы керектиги айдан ачык. Эгерде дебатты өзүбүздүн жеке көз карашыбыз менен баалай турган болсок, натыйжалар биздин билгенибизге, кандай ойлогонубузга жана эмнени жактаганыбызга жараша болот. Берилген аргумент бизге канчалык ынандырарлык көрүнөрүн өзүбүздүн жеке кабылдообуздун негизинде баалап калат элек.

Буга жол бербөө үчүн, биз дүйнөнүн маалыматтуу жараны катары баа берүүгө аракет кылабыз жана калыс болуунун жыйынтыгына өзүбүздүн чечимдерибиздин жана билимдерибиздин таасиринин аз болушуна аракет кылабыз. Бул татаал процесс жана ойлоно турган нерсе.

Бирок, дүйнөнүн маалыматтуу жараны катары ой жүгүртүү бизди берилген дебат раундуна баа берүү, башкача айтканда, аргументтердин логикалык чынжырына баа берүү жана командалар аны кантип жеңгенин аныктоо жоопкерчилигинен бошотпой турганын эстен чыгарбоо керек.

###### Дүйнөнүн маалыматтуу жараны

* Эң туура чечим кайсы экенин логикалык жактан баалоого аракет кылат, ошондой эле өзүнүн жеке пикирин мындан четке кармайт;
* Салым катары командалар тарабынан берилген аргументтерди колдонот:
* Дүйнөнүн тарыхы жана маданияты жөнүндө түшүнүгү бар
* Турнир өткөрүү жылында эл аралык гезиттердин (мисалы, New York Times, Financial Times же жергиликтүү маалымат агенттиктери) алдыңкы беттерин жана дүйнөлүк жаңылыктар бөлүмдөрүн такай окуйт, бирок эсте тутуп калбайт. Ошентип, биз дебатчылардан акыркы маанилүү окуялар менен тааныш болуу менен чектелбестен, көптү күтөбүз, бирок алардан атайын тармактар боюнча көп билимге ээ болушун күтпөйбүз.
* Кандайдыр бир коомчулуктун же өлкөнүн мүчөсү эмес. Аудиториядагы бардык оюнчулар бир өлкөдөн болсо дагы, бул жерде азыраак түшүндүрүүнү талап кылган “ата мекендик мисалдар” жок. Сиздин кайсы жерден экениңиз маанилүү эмес, сиздин аудиторияңыз башка өлкөлөрдөн деп болжой бериңиз.

Кыскасы, дүйнөнүн маалыматтуу жараны – терең билимге караганда кенен билимдүү, акылдуу адам. Кыйын жана жакшы окуган студент талкууланып жаткан темадан такыр башка предметти окуп жатканын элестетиңиз.

###### Тиешелүү “упайларды” команданын капчыгына бөлүштүрүү

Биз командаларга оюнга кошкон материалдары үчүн "упайларды" ыйгаруу жөнүндө айткыбыз келет. Бөтөнчө «Жаңы материал деп эмне эсептелет?» деген суроого жооп бергибиз келет.

Командалар тарабынан дебаттын маалыматына жаңы салым болуп эсептелген бардык нерселер эсепке алынууга татыктуу. Бул алар кошкон бардык пайдалуу нерселер: аргументтер, төгүндөө, фрейминг, мисалдар ж.б. нерселер үчүн “упайларды” алат дегенди билдирет. Алардын салымы баалуу, анткени алардын айткандары аларга буга чейин айтылгандардан да көбүрөөк пайда алып келет. Ошентип, толугу менен аларга таандык болгон жаңы аргумент, бул алардын пайдасына ойногондуктан баалуу; бар аргументти жакшыртуу аргументке толуктоо алар тарапка жардам берип жаткан кезде маанилүү; ошондой эле төгүндөө да белгилүү бир материалды төгүндөөдө алар тарапка жардам берип жатканда маанилүү. Мунун баары оюндун абалы менен раундда аныкталат.

Мунун бир тыянагы, жабуу тобу үчүн аргументти столду ачып жаткан тарапка караганда бир аз жакшыраак кылуу жетишсиз: алар аргументти олуттуу жакшыртканы үчүн гана "упайларды" алышат. Ачуучу столдон жогору орунду ээлөө үчүн, алар ачуучу топтун кейсинен жалпысынан ашып түшкөн жакшыртууларды жана толуктоолорду киргизиши керек.

###### Оюнга кошкон салымды салыштыруу

Командалар бири-бирин четке кагууга (ребатлга) мүмкүнчүлүктөрү бар жерде, алардын оюнга кошкон салымын баалоо оңой болот. Калыстар аргументтерди жазып алып, алардын бири-бирине берген жоопторун эске алуу менен баа берип, алардын ишин илгерилетүүдө жана резолюцияны кабыл алуу керекпи же жокпу деген маселеде бизди ишендирүүдө кайсы команданын салымы көбүрөөк болгонун чечиши керек.

Команданын башкаларды жокко чыгарууга мүмкүнчүлүгү жок жерде салыштыруу кыйындайт.

Бул көп эле жолу болуп өтөт:

* (АӨ-ЖО, АО-ЖӨ) диагоналындагы командаларда;
* Оппозициянын Whip спикери (катчы/талдоочу) жаңы түрдөгү бир нерсени түшүндүргөндө;
* Ачуучу столдордон POI кабыл алынбай калганда жана ошого жараша жабуучу столдор менен өз ара аракеттенүү мүмкүнчүлүгү жок болгондо.

Мындай шарттарда калыстар командалардын аргументтерине көбүрөөк көз карандысыз баа берүүгө аргасыз болушат. Маселе, "команданын оюнга кошкон салымы канчалык деңгээлде потенциалдуу ребатл болуп эсептелгенинде".

Идеалдуу түрдө аргументти баалоо столдордогу материал менен салыштырууну же бир аз кеңейтүүнү камтышы керек. Мисалы, жабуучу командаларды диагонал боюнча ачуучу командалары менен салыштырганда, калыстар биринчи кезекте ачуучулардын кейстеринде жабуучулардын аргументине тиешелүү же (идеалында) жокко чыгарган кандайдыр бир нерсе барбы деп сурашы керек. Жабуучулар бул материалга жооп кайтарыштыбы?

Ар бир команда диагоналдык командага жооп берүү мүмкүнчүлүгүн берүү үчүн POI суроого жол бергенин текшериңиз. Материалы ылайыктуу болгон команда менен өз ара аракеттенүүдөн атайылап баш тартуу аракети көп учурда ачык жана ынандырарлык эмес.

Суроолорду баалоо (Points Of Information)

Спикерлер өз сөзүнүн учурунда жок дегенде бир суроону кабыл алуусу сунушталат. Суроолор командаларды салыштыруу үчүн маанилүү жана мындан тышкары, өз ара аракеттенүүнү баалоодо компонент болуп саналат.

Өзү сүйлөп жаткан учурда POI (же тактоо) кабыл албаган спикер, калыстар тарабынан жазаланышы керек, эгерде суроо сөздүн аягында корголбогон убакытта (мисалы, бешинчи жана алтынчы мүнөттөрдүн ортосунда) берилсе. Кабыл алынбаган POI адатта өз ара аракеттенүү деңгээлинин төмөндөгөнүн көрсөтөт. Бул команда POI кабыл албаганы үчүн автоматтык түрдө төртүнчү орунду алат же POI кабыл албаган команда дебатта жеңе албайт дегенди билдирбейт. Бирок суроолор командалардын бирдей оюнунда маанилүү фактор болушу мүмкүн (жана болуш керек). Ошентип, эң эле бирдей дебатта, эгерде калыс эки салыштырылуучу команданын ортосунда чечим чыгарса, сүйлөп жатканда эч кандай POI кабыл албаган команда, спикерлери жок дегенде бир POI алган командадан төмөн орунду ээлейт деп күтүлөт. Бирок, эгер команда дебатта чындап утуп алса, POI кабыл албагандыгы ал команданын даражасын өзгөртпөшү керек. Бирок ал командалардын ортосундагы ажырымды азайта алат.

Көңүл бургула, спикер POI сунуштаган адамга 15 секунд сүйлөөгө уруксат бериши керек деген ЭЧ КАНДАЙ талап жок болсо да, пункт негиздүү түшүнүлө электе POIду токтотуу, калыстар тарабынан POI такыр кабыл албоо менен барабар каралышы керек.

1. Чечим кабыл алуу процесси

Дебаттар аяктагандан кийин калыстар төмөнкү эрежелер боюнча командалардын рангдарын аныкташы керек:

Калыстар кайсы команданын жалпысынан алардын тарабы туура экенин көрсөтүшүп, эң ынанымдуу сүйлөгөнүн баалашат. Калыстар муну "дүйнөнүн маалыматтуу жаранынын" атынан бир аз техникалык эрежелерди колдонуу менен жасашат. Калыстарга талкуулоо үчүн 15 мүнөт убакыт берилет.

Адегенде спикердин упайларын эске албай, рангдарды аныктоо керек; рангдар коюлгандан кийин гана спикерлик упайларга өтүүгө болот. Бул дебаттык раундда спикерлер эмес, командалар жеңип, алардын биргелешкен салымынын негизинде жеңишке жетишкенин көрсөтүп турат. Биз кооз сөздөр (же болжолдуу "команда балансы") үчүн рангдарга койбойбуз: биз команданын жалпы салымын баалайбыз. Командадагы дисбаланс ар кандай спикерлердин упайларында гана чагылдырылышы керек.

Эгерде талкуулоо үчүн убакыт аяктагандан кийин добуш берүү талап кылынса, бул добуш берүү тигил же бул команданын рангына көпчүлүктүн “макул” же “каршы” дегенин аныктоого багытталууга тийиш, мында төраганын добушу тең бөлүштүрүлгөндө чечүүчү болуп саналат. Эгерде эч кандай макулдашуу жок болсо, бардык калыстар бирден төрткө чейин рангдар үчүн добуш бериши керек. Кайрадан талаш-тартыш болгон учурда төраганын добушу чечүүчү болуп саналат. Команданын рангы ар бир команданын спикерлеринин жыйынды упайларын чагылдырышы керек экенин эске алыңыз - эгерде команда жогорку рангда турган болсо, ал команданын спикерлеринин суммасы да жогору болушу керек.

1. Талкуулоо

Тең раунддарда калыстар тобунун оюнга жана рангаларга, тиешелүү командаларга карата ар кандай көз карашта болушун күтөбүз. Төмөндө биз муну кантип жолго коюуга болору боюнча бир нече сунуштарды бердик.

**1-кадам** - Эскертүүлөрдү жана жазууларды окугандан кийин, башкы калыс ар бир капталдагы калыстардан командаларга ранг берүүнү сурануудан баштоосу керек. Бул алардын акыркы чечими эмес; бул баштапкы гипотеза жана талкуунун жүрүшүндө өзгөрүшү мүмкүн. Капталдагы судьялар өздөрүнүн алгачкы чечиминде бири-бири менен же башкы судья менен макулдашууда эч кандай кысым сезбеши керек, анткени баштапкы рангдарды өзгөртүү терс кесепеттерге алып келбейт.

**2**-**кадам**– Андан кийин башкы калыс колдо бар консенсустун деңгээлин баалашы керек. Миңдеген мүмкүн боло турган комбинациялар бар, бирок бактыга жараша, бир нече сценарийлер көп кездешет.

* Калыстардын ар биринин рангы бирдей – мындай бирдей рангдар окшош себептерден улам тандалганына ынануу үчүн кыскача талкуулаңыздар. Спикерлердин упайларын эсептөөгө өтүңүз.
* Ар бир калыстын бир чечими бар, 1 адамдан башкасы – андан позициясын коргоосун сураныңыз. Конкреттүү болуңуз, талкууну азыр талкууланып жаткан командаларды салыштырууга көңүл буруңуз. Эгер бир командада айырма болсо, ошол командага көңүл буруңуз ж.б.
* Рангдарда окшоштуктар бар, бирок кээ бир маанилүү айырмачылыктар да бар. Сиз бир команданын кайда экендиги же кандайдыр бир салыштырмалуу катарын аныктоо боюнча макул болосуз (баары ЖӨкө караганда АӨ жакшыраак дегенге макул). Кандай талкуулар болушу керек экенин аныктоо менен баштаңыз (б.а. АО АӨтү жеңип же жеңбегени жөнүндө пикир келишпестиктер бар). Бар болгон консенсусту бекемдөө менен баштаңыз жана аны өз ара жаап салууларды жеңүү үчүн платформа катары колдонуңуз.
* Хаос. Рангдар ортосунда окшоштук жок. Ар бир команданын аргументтерин, же сиз үчүн дебат раундунун контекстинде эмне мааниге ээ болгонуна жараша, командалардын айрым жуптарынын ортосундагы кагылышууларды талкууга салыңыз. Бул дебаттар көбүнчө бир аргументтин кандай бааланганына көз каранды болот, андыктан сиздин максат чечмелөөдөгү мындай айырмачылыктарды алып чыгуу. Алгачкы талкуу оюнга болгон сиздин көз караштарыңыз тууралуу бири-бириңерге маалымат берүү жана кандайдыр бир деңгээлде жалпы түшүнүк табуу үчүн арналган. Эгерде эки калыс ар башка аргументтерди негизгилер деп эсептесе, алардын салыштырмалуу артыкчылыгын талкуулаңыз. Ар бир калыстан өз позициясын түшүндүрүп берүүсүн сураныңыз жана раундда аргументтердин маанилүүлүгүн аныктоого аракет кылыңыз. Бул кыскача талкуудан кийин командаларды баалап, кайра салыштырыңыз. Эгер кандайдыр бир макулдашууга жеткен болсоңуз, жогорудагы пунктчада келтирилген сунуштарга өтүңүз. Керек болсо добуш бериңиз.

**3-кадам** - Ранг талкууланып, чечим кабыл алынгандан кийин төрага (раунддун башкы калысы) спикердин упайларын тез арада аныкташы керек. Алар көпчүлүктүн чечимин чагылдырышы керек жана ар кандай пикирлердин ортосунда компромисс болбошу керек, башкача айтканда: «Биз бардыгыбыз АӨ жеңет деп ойлойбуз, бирок сиздин пикириңиз спикерликте чагылдырылышына кам көрөбүз» деп айтпашыңыз керек. Эгерде көпчүлүк командалар бири-бирине жакын болгон эмес деп эсептесе, жакын спикерлерди коюуга эч кандай негиз жок.

Кемчиликсиз консенсуска жетүү дайыма эле мүмкүн боло бербестигин эске алыңыз. Пикирлер өзгөрбөшү мүмкүн, же аларды өзгөртүү үчүн талап кылынган убакыт бөлүнгөн убакыттан көп болушу мүмкүн. Кээ бир учурларда, бөлүнүү раунддун жүрүшүндө эмне болгонун тагыраак баалоо болушу мүмкүн. Түшүнүксүз компромисстердин негизинде чечим кабыл албаңыз, бирок айрым маселелер боюнча добуш берүүгө чакыруудан коркпоңуз. Командаларга кайра байланышууда биз сизден добуш берүүнү колдонуу чечимин жана добуш берүүнүн жыйынтыгы акыркы чечимге кандай таасир эткенин түшүндүрүп беришиңизди күтөбүз.

IV. Жыйынтыктарды жарыялоо

Коллегиянын башкы калысы командаларга калыстык кайра байланышты өткөрүүгө милдеттүү. Калыс добушун жоготкон учурда жана өзү калыстык чечимин түшүндүрө албай калган учурда, ал көпчүлүктүн чечими менен макул болгон капталдагы калыстардын биринен, калыстык кайра байланышты толугу менен же жарым-жартылай аткарууну суранышы мүмкүн. Эгерде башкы калыс баары бир өзү кайра байланыш жасаса, анда кайра байланыш көпчүлүктүн чечимин чагылдырышы керек, бирок ошол эле учурда ал көпчүлүктүн пикирине макул эместигин ачык айтышы керек.

Кайра байланышууда чечимдин себептери жана командалар үчүн сунуштар бөлүнүшү керек. Себептер раунд учурунда эмне болгонун камтышы керек, ал эми кеңеш оюнда болбогон, бирок сиздин оюңузча оюнду жакшырта алмак деген нерсени камтышы керек. Акыркысы биринчиси үчүн негиз боло албайт.

Калыстын кайра байланышынын негизги максаты – командаларга коллегиядагы командалардын рангдары жөнүндө аргументтерди, б.а., алар бул чечимге кантип келишкендигин жеткирүү. Ошондуктан сөз дебаттык раунддун жүрүшүндө келтирилген аргументтерди жана алардын судьяларга кандай таасир тийгизгенин далил катары пайдаланып, рангдардын логикалык негиздемесин көрсөтүүсү керек. Дебаттарга машыгуучу моделдерге (же "проблема/чечим" сыяктуу мурунку салттарга негизделген моделдерге же "мазмун, стиль, стратегия" сыяктуу ынандыруучу белгилерге) ылайык баа берилбеши керек.

**Фидбек** мындайча түзүмдөштүрүлүшү керек:

**1-кадам** – Командалардын рангдарын жарыялап жана сиздин чечимиңиздин түзүлүшүн түшүндүрүп бериңиз

Мисалы, башкы калыс айта алат:

"Бул раунд үчүн бардыгыңыздарга рахмат, ал жакшы өттү деп ойлойбуз. Сиздердин рангдарды тааныштыруу менен баштайын, андан кийин ар бир команда эмне үчүн раунддун башка катышуучуларын жеңгенин же жеңбей калганын түшүндүрөм. Андан кийин, сиздерге оюн жөнүндө жалпы эске ала тургандарды жана эмнени жакшыртууга боло тургандыгын айтам. Убакытты үнөмдөө үчүн, мен бул калыстык териштирүүнүн жүрүшүндө көп жеке кайра байланышууга убакыт бөлбөйм, бирок раунддан кийин кошумча маалымат алуу үчүн мага же калыстар коллегиясынан башкаларга [калыстардын аты-жөнү] кайрылыңыз.

Биздин коллегия төрт позицияны тең макулдашты. Биринчи рангды Ачуучу Өкмөттүн командасы, экинчини — Жабуучу Өкмөт, үчүнчүнү — Жабуучу Оппозиция, төртүнчүнү — Ачуучу Оппозиция командасы ээледи.

Чечимибизди оюндун хронологиялык тартибинде түшүндүрүү үчүн: биз Ачуучу Өкмөт менен Ачуучу Оппозициянын ортосундагы төрт негизги кагылышууну аныктадык, алар... [2-кадамга өтүү]."

###### **2-кадам** – Командаларга рангдарды түшүндүрүңүз

Командаларды жупта салыштырып, бир команда экинчисин эмне үчүн жеңип жатканын түшүндүрүп жатканда, мааниси бар командалардын тартибинен баштаңыз. Көбүнчө командаларды хронологиялык тартипте (АӨ менен баштап, ЖО менен аяктап) же кабыл алынган чечимдин негизинде (биринчи рангадан баштап, төртүнчү рангга чейин) кароонун мааниси бар.

Командаларды салыштыруу X жана Y командаларына карата бирден билдирүүлөрдү иштеп чыгууга караганда жана " X сөзсүз Yнү жеңет" деп айтуудан да көп нерсени камтыйт. Бул ошондой эле кимдин аргументи жакшыраак болгонун аныктоо үчүн командалардын өз ара аракеттенүүсү боюнча сиздин түшүндүрүүңүздү талап кылат.

Конкреттүү болуңуз жана майда-чүйдөсүнө чейин түшүндүрүңүз - сын атоочторду түшүнүксүз колдонуу калыстык кылуу үчүн жетиштүү эмес. Аргументтерди белгилеңиз, аларга жооп берилдиби, аларга кандай жооп берилди жана калган нерсенин мааниси эмнеде? Кайсы команда эмне үчүн упай алаарын жана бул резолюцияны кабыл алуу же четке кагуу чечимиңизге кандай таасир эткенин аныктап бериңиз.

Аргумент же кагылышуу (кагылышуу чекити) боюнча кайра байланыш берүүнүн эффективдүү жолдорунун бири, ар бир команданын ушул чекитке кошкон салымын хронологиялык тартипте талкуулоо болуп саналат. Башкача айтканда, адегенде биринчи өкмөттүн салымын, андан кийин биринчи оппозициянын салымын талкуулап, анан эмне үчүн бир команда экинчисине караганда ынандырарлык болгондугун, ошондой эле бул чечимге келүүгө түрткү болгон факторлорду түшүндүргүлө. Калыстардан бул форматты кармануу талап кылынбайт, бирок алар салыштырып, ушундан конкреттүү болушу керек.

Жогоруда айтылгандарга бир мисал:

"Бул раунддун хронологиялык тартибине таянып, биз АӨ менен АО ортосундагы төрт кагылышууну аныктадык:

1. Башкы калыстардын коллегиясынын кетиши легитимдүүбү

2. Бул жакшы резолюцияларды тандоого алып келеби

3. Бул калыстыктын жакшырышына алып келеби

4. Бул эми мындан ары бул үчүн коллегия акча алат дегенге алып келеби.

№1 кагылышууну кароо: Башкы калыстардын коллегиясын бошотуунун мыйзамдуулугу - АӨ эки клэймди (арызды) берет:

(а) турнирлерди уюштуруучулардын милдети – турнирди жакшы өткөрүү

(б) Башкы калыстардын коллегиясы айрым бир кырдаалдарда ал таратылышы мүмкүн экендиги менен макул болот.

Эгерде биринчи арызды караганда, катышуучулар турнирге катышуу үчүн убакыт жана акча бөлүп жатса, бирок ал начар калыстык менен бузулат дегенди талдап көрүү, абдан ынанымдуу угулат. Бирок, АО акылдуулук менен АӨтүн талдоосуна макул деп жооп берет, бирок БК (Башкы калыс) панели да убакыт жана акча коротуп жатканын кошумчалайт (убакытты текке кетирген мисал да жакшы болгон). Ошондой эле алар АӨ келтирген аргумент менен тыянактын байланышы жок экенин белгилешти, бул БК панелин кетирүүнү легитимдештирет; тилекке каршы АӨ буга ПМОБ сөзүндө жооп бербейт, ошого жараша бул билдирүү эч кандай түрдө күчтүү болбойт.

АO экинчи арызга да жакшы жооп берет деп ойлойбуз. АО айтат...

… Биз командалар төртүнчү арызга мынчалык көп убакыт бөлөт деп күткөн эмеспиз жана ал эмне үчүн ушул раундда көңүл бурууга татыктуу экенине көз жеткен эмес, ошондуктан бул кагылышуу биринчи столдордо ким жеңгени тууралуу биздин чечимибизге таасирин тийгизген жок.

Ошондуктан, ачуучу столдордогу кагылышууну карап, биз АӨтүн БК панелин кетирүү легитимдүү деген позициясына, АО кандай реакция кылганын эске алуу менен ынанган жокпуз. Бул АОнын БК коллегиясын кетирүү эмне үчүн легитимдүү эместигин көрсөткөн кийинки түшүндүрмөсү менен далилденет, мында артыкчылыктардын мааниси жок, себеби алар легитимдүү эмес.

Бирок, АО экинчи кагылышууда да жеңишке жетише алды: ал бизди БКны кетирүү бизди жакшыраак резолюцияларга алып барбайт деп ишендире алды. Ошондуктан, мыкты калыстык боюнча үчүнчү кагылышууда жеңип чыккандан кийин да, АӨ легитимдүүлүк пунктун түшүндүрө алган жок, же ал легитимсиз болуп калса дагы, турнирдеги жакшыртылган калыстыкка караганда эмне үчүн бул анча маанилүү эместигин түшүндүрүү бизге жеткен жок. Ушунун негизинде биз АО ачылыш столдорунда жеңди деп чечтик».

Эсиңизде болсун: Белгилүү бир командадан бир ранг жогору же ылдый орунда тургандарды гана эмес, бардык командаларды салыштырууну түшүндүрүүнү максат кылышыңыз керек. Башкача айтканда, сиз бардык салыштырууларды түшүндүрүшүңүз керек: АӨ-АO, АO-ЖӨ, ЖӨ-ЖO, АӨ-ЖO, АӨ-ЖӨ жана АO-ЖO. Эгерде сизде жетиштүү убакыт жок болсо, анда бир рангдагы командаларды салыштырсаңыз болот, бирок раунддан кийин командалар сураса, бардык салыштырууларды берүүгө даяр болуңуз.

###### **3-кадам** – Жакшыртуу үчүн командаларга жалпы кеңеш бериңиз

Кеңеш сиз чечим кабыл алган себептерден көз карандысыз болушу керек; бул команда бир нерседен экинчисин ажырата албай турган кырдаалдан алыс болууга жардам берет. Бул жерде сиз калыс катары багыт ала турган бир нече тармактар берилген:

● Оюнду кантип жакшыртуу боюнча жалпы кеңеш

● кетирилген каталардын мүмкүн болгон себептери

● Эмне деп айтууга болот эле (бирок сизден сураганга чейин аны минималдуу кылып коюңуз.

**4-кадам** – Раунддан кийин дагы кененирээк кайра байланыш үчүн команданы сиз же сиздин вингалар (капталдагы калыстар) менен сүйлөшүүгө чакырыңыз

1. Калыстыктын белгилүү каталары

Калыстардын чечимди чыгарууда жана кайра байланышууда тараган каталары

###### Деталдуу маалыматтын ордуна жалпы маалымат менен иштөө

*“Бизге экинчи оппозиция өзүнүн кейсин жакшылап түшүндүрүп бергендей көрүндү, ошон үчүн алар утуп жатышат”*

*“Биринчи өкмөт укуктар жөнүндө айтып берди, бирок мага ал ишенимдүү көрүнгөн жок”*

*“Биринчи оппозициянын кызыктуу идеялары болду, бирок бул идеяларды талдоо экинчи оппозицияда жакшы болду”*

Калыстардын жалпы сөз айкаштарын колдонуусу себептерди түшүндүрүүдө, ошол эле учурда ар бир ырастоо, раундда айтылган мисалдар менен колдонуп турарын көрсөтүү абсолюттуу нормалдуу көрүнүш болуп эсептелет. Бирок биз жогоруда санап өткөн фразалардын бири да талкууда да, кайра байланыш (фидбек) учурунда да келтирилген аргументтин айрым мисалдарын колдобой туруп айтылбашы керек.

Раунд кандай болсо ошондой кабыл албоо

"Өкмөт бул оюнда укуктар жөнүндө айткан жок"

"Биз акыркы спикерден гана укуктар тууралуу бир нерсе уктук" "Мен өкмөт үчүн мындайды айтпайм"

Калыстардын эки тарапка тең мүмкүн болгон жакшы аргументтер жөнүндө өз ой-пикири болушу табигый нерсе, бирок бул оюндарды баалоочу критерий эмес. Калыстар командаларга оюндан тышкары калган идеяларды жана аргумент линияларын бере алышы мүмкүн, бирок алар резолюцияга болгон мамилеси же командалар көңүл бурган нерселер үчүн командаларды жазалай алышпайт.

Аргументтердин туура эмес артыкчылыктуулугу

*“Экинчи оппозиция – бизге принциптердин маанилүүгүн көрсөткөн жалгыз команда”*

*“Бир гана биринчи өкмөт Бразилиянын ири шаарларынын аталыштарын билчү”*

*“Экинчи өкмөт утуп жатат, себеби алардын аргументтери практикалык жагына караганда көбүрөөк принципиалдуу”*

Калыстар аргументтерди салыштырганда ар кандай каталарды кетиришет. Алардын бири - аргументтерди түзүүдө белгилүү атайын билимди колдонууга артыкчылык берүү. Жакшы билим менен бекемделген күчтүү аргументтери бар командалар, алар колдонгон фактылардын саны үчүн эмес, ошол фактылар менен бекемдеген аргументтери үчүн жогору бааланышы керек. Билимди билгичтик менен колдонуу аргументтерди күчтүүрөөк жана жакшыраак кылат, бирок билим өзүнөн өзү эле аргумент эмес.

Мындай каталардын экинчи түрү – ар түрдүү типтеги аргументтерге (принциптүү/философиялык/экономикалык/практикалык) артыкчылыктуулуктун берилиши. Принципиалдуу аргумент, атап айтканда, практикалык аргументке караганда сөзсүз түрдө жакшы же жаман эмес. Бул аргумент эмнени далилдегенине жана анын канчалык жакшы жасалганына жараша болот.

#### **Жазалоо**

*“Сиздин негизги ой сөзүңүздүн алтынчы мүнөтүндө ачылды, ошондуктан ушул сиздин рангга катуу таасир этти”*

*“Сиздин механизм тууралуу бизде суроолор бар, ошон үчүн сиз төртүнчү рангга ээ болосуз”*

Жакшы калыс – бул команданы төмөндөтүүгө мүмкүн болушунча көп себептерди табууга аракет кылган жана мазмун менен аргументтерге караганда, көрсөтүүнүн формасына көбүрөөк көңүл бурган адам эмес. Эгерде команда өз милдетин толук аткарбаса, оюнга терс таасирин тийгизген учурларда гана жазага жол берилет. Буга чейин талкууланган POI кабыл алуу өзгөчө болуп саналат.

#### **Мисалдар**

Эгерде спикер негизги ойду алтынчы мүнөттө түшүндүрө баштаса, бул анын аны ачып берүүгө убактысы аз экенин билдириши мүмкүн, бирок калыс бул аргументтин оюнга ынанымдуулугун жана салымын гана баалашы керек. Акыркы мүнөттө ачылган аргумент төртүнчү мүнөттө ачылган аргументтей эле күчтүү болушу мүмкүн.

Спикердин POI кабыл албоосу, анын материалы азыраак ынанымдуу экенин билдирет, бирок дагы эле калыс тарабынан эске алынат.

Ачуучу Өкмөт тарабынан механизм толук түшүндүрүлбөгөн абалда, оппозициялык командага механизм боюнча өздөрүнүн жүйөлүү божомолдорун айтууга жана дебаттын ушул багытта жүрүшүнө мүмкүнчүлүк берүү керек. Мындан тышкары эгерде алардын аргументтеринин жүйөлүүлүгү механизмден көз каранды болсо, бул АӨтүн кейсинин ынанымдуулугуна таасир этиши ыктымал; атап айтканда, тигил же бул саясат кандайча ишке ашырыла тургандыгы: механизмдин ачык эместиги анын пайдалуу экендигине шек жаратышы мүмкүн.

Оппозициянын акыркы спикери жаңы аргументтерди келтирсе, анда калыс спикер эч нерсе айтпагансып, аларга көңүл бурбай коёт.

Башкача айтканда, дебаттарда калыстар туура эмес жазалаган нерсе, чынында спикерлердин чечимдери алардын командасынын пайдасына болбогон жагдайлар. Спикер балким, так механизмди киргизип, убактысын натыйжалуураак пайдаланса болмок, бирок анын муну жасабаганы эле анын сөзүн азыраак ынанымдуу кылат; бул жерде анын катасынан зыянды эки эсеге көбөйткөн кошумча жазалоонун кереги жок.

#### **Мазмундун ордуна форматты баалоо**

##### *“Сиз бул саясаттын Уэльстеги жыйынтыгына болгону бир мүнөт бөлдүңүз”*

*“Сиздин командага тең салмак жетпей жатты – бардык маанилүү ойлор биринчи спикерде болду” “Сиз болгону беш мүнөт сүйлөдүңүз”*

Сүйлөөнүн узактыгы же аргументтердин ирээти раунддун жеңүүчүсүн аныктабайт. Бардык өз убактыларында жакшы, маанилүү жана татаал аргументтерди ачкан спикерлер жана командалар бир топ ынанымдуу болушканы логикалуу; бирок алар убактысын ушинтип пайдаланышканы үчүн эмес, жакшы аргументтери жана түшүндүрмөлөрү үчүн ушундай болушту.

Спикер болгону бир мүнөт сүйлөп, дебатта жеңе алат (бирок бул өтө кыйын). Ошо сыяктуу эле аргументтердин ирээти, эгерде кээ бир аргументтер башкаларынан келип чыкса, кээде сөздүн ынанымдуулугуна таасир этиши мүмкүн.

Дебаттык раундду өткөрүү үчүн дебаттык оюндун протоколун жүргүзүү зарыл, анда командалардын аталышы жана спикерлердин аты-жөнү көрсөтүлөт. Оюндан кийин калыс бул протоколду толтуруп, өз упайларын киргизиши керек, упайга карата жеңүүчү команда аныкталат. Оюндун протоколун ушул колдонмонун 2-тиркемесинен таба аласыз, ошондой эле 3-тиркемеде спикердик упайларды берүү эрежелерин таба аласыз.

## ДЕБАТТЫК КЛУБДУ БАШКАРУУНУН СПЕЦИФИКАСЫ

Жылдын башында же дебат клубу ачылгандан кийин координатор же клубга жооптуу башка адам дебат клубунун графигин жана окуу планын түзөт.

Иш - чаралардын планы түзүлөт. Темаларды тандоо 9-тиркемеде.

Адатта клубдун жыйыны жумасына бир жолу 2, 4 сааттан өткөрүлөт (окуу процессине тоскоол болбош үчүн дем алыш күндөрү болгону ылайык).

Алгач дебаттарды өткөрүүнүн теориялык аспектилери боюнча мастер класстар өткөрүлөт. Андан кийин дайыма иш жүзүндө оюндар өткөрүлүп, тренер калыстын милдетин аткарып, өз пикирин айтып турат. Дебат курсу эң көп дегенде 3 айдын ичинде бүтүшү керек, бирок катышуучулардын өздөштүрүп жатканына жараша тренингдерди тездетүүгө болот. Практикалык оюндарга жана балдардын билим деңгээлин жогорулатуу көп убакыт бөлүү керек.

Клубдун ишмердигин камсыз кылууда университеттин жетекчилигинин колдоосу маанилүү. Көптөгөн университеттер өздөрүнүн дебаттар жамааттарын алардын иш-чараларына жана башка жактарга барууларына демөөрчүлүк кылуу, студенттерге алардын ишмердүүлүгүн жайылтууга жардам берүү жана жолугушуулар үчүн имараттарды берүү аркылуу колдошот. Университет ийгиликтүү дебат коомчулугунан көп нерсени утат. Сиздин милдетиңиз - университеттин администрациясына анын кантип иштээрин көрсөтүү:

Колдоо алуу үчүн, дебаттык программанын университет үчүн пайдасы жөнүндө айтып бериңиз:

* Дебаттар – бул университет колдошу керек болгон көз караштарды жана көндүмдөрдү өнүктүрүүчү академиялык ишмердүүлүк. Күчтүү дебатчылар университеттин аброюн жогорулатат.
* Дебаттар университеттерге атаандаштарынан мыкты экенин далилдөөгө мүмкүнчүлүк түзөт.
* Күчтүү дебат коомчулугу шыктуу студенттерди университетке тарта алат. Көптөгөн окуучулар күчтүү дебат клубу бар университеттерге барууну каалашат.
* Окуудан тышкаркы иштер студенттердин жашоосун кызыктуу кылат. Көптөгөн студенттер үчүн окуудан тышкаркы иштер аларды университетке окууга кызыктырат.
* Университеттик командалар студенттерге, окутуучуларга жана кызматкерлерге жалпы сыймыктануунун булагы болуп, университеттик иденттүүлүктү калыптандырууга жардам берет.
* Дебатка катышкан студенттер адатта университет менен эмоционалдык байланышын сактап калышат жана келечекте университетке жардам бериши мүмкүн.

Ачык-айкын мамилелерди камсыз кылуу. Өзүңүздүн ишиңиз жөнүндө администрацияга билдирип туруңуз; узак убакыттуу пландарды иштеп чыгууга аларды тартуу; кээ бир негизги окутуучулар жана кызматкерлер менен тыгыз байланыш түзүңүз; алардын иш чараларына катышып, өзүңүздү дебат коомчулугунун мүчөсү катары көрсөтүңүз.

Дебаттардагы ырааттуулук

Алгачкы этапта жаңы клуб жетекчиликке же тренер жана насаатчы катары иш алып барган тажрыйбалуу дебатчыларга абдан көз каранды болот. Дебат клубу улам активдүү мүчөлөргө ээ болгон сайын, лидерлик дебат клубунун эң активдүү мүчөлөрүнө өтүшү керек. Ийгиликтүү дебат клубу ырааттуулук принцибинде курулат. Ырааттуулук болгон дебат клубдарында тажрыйбалуу дебатчылар жана жаңы мүчөлөрдүн ырааттуулугу аркылуу дебат клубун өнүктүрүү үчүн бирге иштешет. Тажрыйбалуу дебатчылар клубдун координаторлору жана тренерлери катары иштешет. Тажрыйбалуу дебатчылар машыгуу учурунда калыстардын милдетин аткарышат; жаштардын чыныгы мелдештерге катышып жатканын көрүп, алар менен пикир бөлүшө алышат. Даярдык көрүү жыйындарынын убагында тажрыйбалуу оюнчулар жаш дебатчылар менен иштеше алышат. Алар дебат кейстерин жазууга жана даярдоого же татаал темаларды түшүндүрүүгө жардам берет.

Мындан тышкары, тажрыйбалуу дебатчылардын талаш-тартыштарын угуу жаш дебатчылар үчүн пайдалуу болот. Мындай уюштуруу менен, команда мүчөлөрү табигый түрдө жалпы уюмга көбүрөөк тартылганын сезишет. Айрыкча, улуу мүчөлөр клубдун кичүү мүчөлөрүнүн жетишкендиктери менен сыймыктанышат жана алар жоопкерчиликтүү болушат, ал эми жаш мүчөлөр тренерлеринин карьерасын чоң кызыгуу менен байкап турушат.

Дебаттардагы насаатчылык

Клубду өнүктүрүү үчүн тажрыйбалуу дебатчылар жаңыдан баштап жаткан дебатчыларга насаатчы боло алышат. Насаатчылык программасы – бул профессионалдык билимди жана көндүмдөрдү кыйла тажрыйбалуу дебатчыдан (насаатчыдан) тажрыйбасы азыраак дебатчыга берүүнүн эффективдүү жана популярдуу ыкмасы.

Насаатчы тажрыйбалуу дебатчы, билимдин жана жооптун булагы. Ал шыктандырат, өзүнүн шакиртине жеке жана кесиптик жашоосунда өнүгүүгө жардам берет. Маселен, турнирге даярдануу үчүн шакирт өз насаатчысы менен кеңешип, даярданат. Ал сапаттуу аргументтерди жана идеяларды түзүүгө жардам берет.

Шакирт – тажрыйбасы аз дебатчы, ал өзүнүн дебаттык чеберчилигин жогорулатууга жардам бере турган тажрыйбалуу дебатчынын жардамына муктаж.

### Дебат платформаларын уюштуруу

Дебаттарга катышуу менен үйрөнө турган жана көптөгөн көндүмдөрдү өнүктүрө турган көп нерсе бар, андыктан жаңы мүчөлөр үчүн үзгүлтүксүз тренингдерди жана семинарларды уюштуруп туруу керек. Бул тренингдерге тажрыйбалуу дебатчыларды жана тренерлерди чакыруу максатка ылайыктуу, анткени жакшы тренер катышуучуларга кыска убакыттын ичинде өз чеберчилигин олуттуу түрдө жогорулатууга жардам бере алат. Дебатчыларга аларды керектүү көндүмдөрдү үйрөтө турган тренерлери жок болсо, дебатчылардын өсүшү кыйын, андыктан ушундай адамдарды чакырыңыз же мүчөлөрүңүздү алардын тренингдерине жөнөтүңүз. Натыйжалуу ыкма катары жаш дебатчылардын дискуссиялык клубдун жыйналыштарына катышуусу боло алат.

Мындан тышкары, дебат клубу үчүн дебаттык турнирлерге катышуу гана эмес, өз алдынча өткөрүү да маанилүү. Клубдук турнирди өткөрүү команданы чыңдоого жана чоң иш чараларды уюштурууда тажрыйба топтоого жардам берет. Эгерде сиз өзүңүздүн дебаттык турнириңизди түзүүнү кааласаңыз, анда 6-тиркемени окуп чыгыңыз, анда сиз дебаттык турнирди уюштуруу боюнча чек баракчаны таба аласыз.

### Дебаттык клубду өнүктүрүү

Клубдун жандуу атмосферасын түзүү катышуучуларга мотивация берүүдө маанилүү ролду ойной алат. Көптөгөн студенттер тренингдерге достору менен же жаңы таанышуулар үчүн келишет. Коомчулукта дебаттардын көбү тимбилдингдерде, тактап айтканда, команда куруу иш чараларында өтөт. Эркин баарлашуу мүчөлөрдүн бири-бирин жакшыраак таанып билүүгө жана ишенүүгө шарт түзгөн атмосфераны түзүүгө мүмкүндүк берет. Бул келечекте бир командада натыйжалуу иштөөгө жана клубду ынтымактуу жана туруктуу кылууга өбөлгө түзөт.

Бул үчүн, тренингдерден кийин кинотеатрга, паркка же башка команда куруу иш чараларына бирге барган жүрүштөрдү уюштурууга аракет кылыңыз. Клубдун атмосферасын сактоо дебат оюну аркылуу гана эмес, башка иш чаралар жана жалпы кызыкчылыктар аркылуу да ишке ашат. Мисалы, стол оюндары клуб мүчөлөрүн салттуу түрдө чогулууга жардам берет. Эгер сиз турнирди өткөрүп жатсаңыз, дебаттан кийин адамдар баарлашып, эс ала тургандай шарт түзүп бергениңиз жакшы. Мисалы, сиз чогуу кечки тамактануу же оюн ойноо үчүн кафеде клубдук жыйындарды өткөрө аласыз.

Дебаттык турнирлерге жана академияларга катышуу да дебат клубун өнүктүрүүнүн ачкычы болушу мүмкүн. Сиз дебат клубуңуздан тышкары университетиңиздин атынан чыксаңыз, дебаттар чындап эле мелдешке айланат. Ар бир дебатчы үчүн турнирлерге жана дебат академияларына баруу маанилүү.

Бул эмне үчүн абдан маанилүү экенинин мындай себептери бар:

-Чоң дебаттык иш чарага катышуу мыкты мотивация болот. Чоң турнирге барганыңыздан кийин гана ушундай чоң коомчулуктун мүчөсү болуу кандай экенин түшүнөсүз жана өзүңүздү дебатчы катары көрө баштайсыз;

-Тажрыйбалуу дебатчылар менен баарлашуу жаш дебатчылар үчүн чоң стимул болуп саналат. Көпчүлүк дебатчылар биринчи турнирге катышкандан кийин өз чеберчилигин кыйла жогорулатат. Алар өздөрүнүн дебатчылык көндүмдөрүнө көбүрөөк ишене башташат;

-Сиздин клубуңузга эл аралык тажрыйбасы бар дебатчылар керек. Калыстык жана дебат боюнча үзгүлтүксүз машыгуу үчүн сизге алардын билими жана авторитети керек;

-Турнирлерге катышуу сиздин аудиторияңыздын алдында жамаатыңыздын имиджин түзүү үчүн зарыл;

-Турнирлер алган билимди иш жүзүндө колдонуу үчүн эң сонун жер, ал эми дебаттык академиялар теориялык жана практикалык деңгээлде көптөгөн жаңы нерселерди бири-бирин толуктоо менен үйрөнүүгө мүмкүндүк берет. Академиялар тажрыйбанын бардык деңгээлиндеги дебатчылар үчүн пайдалуу, бирок биринчи кадамдарын жасагандар үчүн өзгөчө маанилүү.

-Эл аралык турнирлерде болуп жаткан маданий алмашуулардан чындап эле көп нерсени үйрөнө аласыз.

Дебаттык жамааттар жок аймакта дебат клубун өнүктүрүү кыйын. Башкалардан обочолонгон дебат коомчулугу эч качан сапаттык жактан өнүгө албайт жана ишин токтотушу мүмкүн. Улуттук жамааттардын ортосунда сергек, үзгүлтүксүз атаандаштык өлкөдө дебаттардын сапатын өнүктүрүүгө жардам берет. Бул үчүн сиз онлайн платформалардын мүмкүнчүлүктөрүн пайдаланып, башка шаарлардын жана өлкөлөрдүн клубдары менен биргелешкен жолугушууларды өткөрсөңүз болот. Бул көбүнчө чет элдик эксперттерди калыс катары чакырууга жакшы мүмкүнчүлүк.

Бирок дебаттык компонентке эле көңүл бурбастан, кошумча активдүү иштерди да өнүктүрүүгө көңүл буруу зарыл. Дебат клубунун масштабына караганда да чоң деген концепция ушунда жатат. Дебат клубу өнүккөндө клубдун ичинде жаңы багыттар пайда болот. Клуб мүчөлөрүнүн баалуулуктарын түзүү үчүн; конкреттүү маселеге көңүл буруу, мотивация берүү, кошумча билим жана көндүмдөрдү берүү, жаңы багыттарды өнүктүрүүгө колдоо көрсөтүү зарыл. Бул ошондой эле дебат клубунун белгилүү болушун жогорулатууга жардам берет.

### Клубдун ишмердүүлүгүн илгерилетүү

Көп учурда дебат коомчулугу аны белгилүү бир жамааттын мүчөлөрүнүн бир топ бөлүгү тааныганда гана жашап кетет. Эгерде студенттер жана университеттин администрациясы сиздин клубуңуздун бар экенин билбесе, анда сиздин ишиңиз ийгиликтүү болбосуна ишенип коюңуз.

Өзүңүздүн бар экендигиңиз тууралуу маалымдуулукту жайылтуу жетишсиз. Жөн эле бар болуу ийгилик эмес. Ошондуктан, сиз эмне үчүн адамдарга жагаарыңызды жана эмне үчүн кыйын экениңизди түшүндүрүп бере турган клубуңуздун имиджин көтөрүү үстүндө иштешиңиз керек. Аракеттериңизди жана натыйжаларыңызды ырааттуу жана ойлонуу менен жасаңыз.

Клубдун достору сиздин эң жакшы союздаштарыңыз. Сиздин дебат клубуңузду жактырган адамдар болушу үчүн сиз пайдалуу байланыштарды түзүп, колдоо көрсөткөнүңүз абдан маанилүү. Бул үчүн, төмөнкү акторлор менен өз ара аракеттенүү керек:

Ата-энелер:

Көптөгөн жогорку окуу жайларынын студенттери дагы эле кандайдыр бир деңгээлде ата-энелерине көз каранды. Дебатчыларыңыз көп жолу алыска жолго чыгып, иш чараларды уюштурууга кечки убакыттарын сарпташат же дебат семинарына баруу үчүн сабактарга барбай калышат, андыктан алардын ата-энелери балдарынын жасап жаткан иштерин колдоп жатканына көзүңүз жеткидей болсун. Ата-энелерди дебаттар алардын балдары үчүн жакшы экенине ынандыргыла. Ата-энелер семинарларда, турнирлерде жана башка иштерде эң чоң демөөрчүңүз жана жардамчыңыз болушу мүмкүн экенин унутпаңыз.

Көптөгөн ата-энелер балдарынын жашоосуна аралашкылары келет, ошондуктан аларды өз программаңызга тартыңыз. Аларды таанытым дебаттарына чакырыңыз, аларга интернеттеги видеолорду көрсөтүңүз, аларга эмне кылып жатканыңызды жана бул сизге жана сиздин коомчулукка канчалык тиешеси бар экенин айтып бериңиз.

###### Декандар, ректорлор жана окутуучулар

Чечим кабыл алгандардын урмат-сыйына жана суктануусуна ээ болууга аракет кылыңыз. Дебат программасынан университет/факультет кандай пайда көрөрүн көрсөтүңүз. Бул адамдар үчүн эмне маанилүү экенин түшүнүүгө аракет кылыңыз. Алардын стратегиялык пландарын окуп чыгыңыз, конференцияларына катышыңыз жана аларга өз максаттарына жетүү үчүн кандайча жардам бере аларыңызды жана алар сизге кандайча жардам бере аларын аныктаңыз.

Отчёттуулук түшүнүгүн киргизүү маанилүү болот. Жыл сайын сиз төмөнкү суроолорго жооп берген маалымат китепчесин даярдасаңыз болот:

* Сиздин бюджетиңиз кандай?
* Өткөн жылы канча тренинг уюштурдуңуз?
* Канча адам менен?
* Сиздин сайтка канча адам кирди?
* Сиздин Facebook баракчаңыз?
* Мүчөлөрүңүздүн канча пайызын активдүү деп эсептейсиз?
* Сиздин бул жылдагы жетишкендиктериңиз

Бул сиздин ишиңиздин натыйжалары жөнүндө ачык айтууга, клубдун жетекчилигинин ишмердүүлүгүн өлчөөгө жана өнөктөштөр арасында сиздин ишмердүүлүгүңүздүн маалымдуулугун жогорулатууга жардам берет. Отчет сөзсүз түрдө текст түрүндө болбой, сиз өз мүчөлөрүңүзгө жана өнөктөштөрүңүзгө маалымат берүү үчүн ар кандай дизайн чечимдерин жана мультимедияны колдоно аларыңызга көңүл буруңуз.

7-тиркемеде клубдардын отчеттуулуктары боюнча мисалдарды таба аласыз.

# ДИСКУССИЯ ӨТКӨРҮҮНҮН МЕТОДОЛОГИЯСЫ

«Дискуссия» термини латындын discussio – карап чыгуу, изилдөө деген сөзүнөн келип чыгат. Жогоруда белгиленгендей, эффективдүү дискуссия алып баруу – бул абдан күчтүү инструмент, ал угуучуларга жаңы түшүнүктөрдү/маанилерди/билимдерди билүүсүнө жардам берүүгө багытталган.

Бирок дискуссиялардын мазмундуу жана түзүмдөштүрүлгөн болушу маанилүү. Дискуссия – талаштуу маселелерди талкуулоо жана чечүү ыкмасы. Азыркы учурда ал окуучулардын демилгелерин, рефлексиялык ой жүгүртүүсүн стимулдаштырууну өнүктүрүүчү окуу тарбия ишинин маанилүү формаларынын бири болуп саналат. Пикир алмашууларды талкуулоодон айырмаланып, талкууну дискуссия деп аташат. Бирок дискуссияны максаттуу, эмоционалдуу, алдын ала бир жактуу, мурдатан эле калыптанып калган жана өзгөрүлбөгөн позицияны колдоо деп ойлоо жаңылыштык.

Дискуссия – бул спикер/эксперт менен угуучунун кырдаалды/маанилерди/өбөлгөлөрдү/ар башка мүнөздөгү проблемаларды тең укуктуу талкуулоосу. Бул адамдардын алдында бир жооп жок маселе келип чыкканда пайда болот. Анын жүрүшүндө адамдар бардык тараптарды көбүрөөк канааттандырган суроого жаңы жоопту түзөт. Анын жыйынтыгы жалпы макулдашуу, жакшыраак түшүнүү, проблемага жаңыча көз караш, биргелешкен чечим болушу мүмкүн. Дискуссияны үзгүлтүксүз колдонуунун маанилүүлүгүн азыркы учурда эч ким талашпайт. Билимди терең өздөштүрүү жана аларды практикалык ишмердүүлүктө колдонуу мүмкүнчүлүгүн түшүнүү үчүн материалды окуп, үйрөнүү гана эмес, аны башка адам менен талкуулоо зарыл. Л.С. Выготский, С.Л. Рубинштейн жана башка көптөгөн изилдөөчүлөр интеллектуалдык өсүү ички да, тышкы да, б.а. коомдук процесстердин продуктусу экенин далилдешкен. Алар адамдардын ортосундагы мамилелерден же пикир алышуудан кантип жогорку деңгээлдеги ой жүгүртүү пайда болоору жөнүндө айтышкан.

Дискуссиялык программалар – бул жаштарды чечим кабыл алуу процессине тартууга, сынчыл ой жүгүртүү көндүмдөрдү өнүктүрүүгө салым кошууга, терс стереотиптерге, жаман ойлорго, конфликттик потенциалга жана ксенофобияга каршы туруу потенциалын жогорулатууга багытталган дискуссия жыйындарынын циклдеринен турган формалдуу эмес билим берүү аянтчасы. Дискуссия программалары тигиндей же мындай тематикалык чөйрөдөгү көйгөйлүү маселелерди талкуулоонун оригиналдуу форматтарынын бири болуп саналат.

ДИСКУССИЯЛЫК КЛУБДАРДЫ УЮШТУРУУНУН СПЕЦИФИКАСЫ

Дебаттарда биз актуалдуу маселелерди талкуулайбыз, бирок биз дебаттарды өткөрүү эрежелери менен чектелип калабыз, ошондуктан айрым маселелерди дискуссия аянтчасын уюштуруу менен талкуулоого болот. Дискуссия аянтчасы белгилүү бир тема боюнча эксперттердин жана модератордун катышуусу менен өтүп жаткандыктан, маселени чечүү жолдорун издөө менен терең талкуулоого салым кошот.

#### Иш чаранын сценардык планы

Дискуссияны даярдоо үчүн иш чаранын планын түзсө болот, же жыйындын сценардык жүрүшүн майда-чүйдөсүнө чейин жазып чыкса болот.

Дискуссиянын типтүү планы

МААНИЛҮҮ! Адамдардын жаңы маалыматты кабылдоосу чектелген: 2,3 саат жетиштүү.

Дискуссиянын типтүү  [сценарийи](https://docs.google.com/document/d/1_J3Ug8OMJUtAGyE19xr0hlUAsAFlF-gC/edit?usp=sharing&ouid=102884715652566342614&rtpof=true&sd=true)

Сценардык планда жолугушууда эмне болуп өтөөрү жөнүндө кенен жазылат.

* Администратор таанытымды качан коюуну билиши үчүн ага сценардык пландын көчүрмөсүн бериңиз. Катышуучулар чогулгуча музыка тандап койсун. (Музыка көңүл көтөргөн, бирок өтө катуу болбошу керек. Бул атмосфераны түзөт)
* Дискуссиянын ачылышында жана жабылышында алып баруучу таяна турган текст даярдаңыз.
* Аты айтыла турган бардык өнөктөштөрдү көрсөтүңүз.
* Спикердин жана эксперттердин аты-жөндөрүн жазыңыз.
* Алып баруучуга эмне даана айтылбай турганын алдын ала айтыңыз.

#### Спикерлер менен иштөө

1. Тандалган темалар жана тармактар ​​боюнча таанылган спикерлердин тизмесин түзүңүз.
2. Спикерлерге чакыруу жибериңиз.
3. Шарттарды макулдашып алыңыз: спикерлер өз сөзү үчүн эмнени каалашат, сиз алардан эмнени алгыңыз келет.

МААНИЛҮҮ! Дискуссиялык клубдагы жолугушууларды кызыктуу жана пайдалуу өткөрүү үчүн, баяндамада практикалык спикерлерге жана алардын тажрыйбасынан алынган иштердин болушуна басым жасаңыз. Тезистерди алдын ала жыйнап алыңыз. Таанытымдарды иш чарага чейин эки жума калган убакыттан кечиктирбей көрүп чыгыңыз.

Сөздүн узактыгын жана форматын алдын ала макулдашып алыңыз. Докладга канча убакыт, ал эми талкууга канча убакыт бөлүнөт. Спикерлерге чыгып сүйлөөнүн убактысы жана тартиби жөнүндө алдын ала билдирңиз. Спикерлерден конокторду чакырган видео кайрылуу жазып алууну сураныңыз. Алынган видеолорду социалдык тармактарда, спикерлердин, өз командаңыздын мүчөлөрүнүн жеке баракчаларында жана университеттин баракчасында таратыңыз.

**Дискуссиянын жүрүшүндө иштөөнүн эрежеси**

* Кол көтөрүү эрежеси.
* Агрессиялуу болбой, жакшы маанайды кармануу.
* Сындоо менен, сунуш да кылуу.
* Бири-бириңерди уккула жана эмне айтылып жатканына кулак салгыла (үзгүлтүккө учуратпоо).
* Берилген сөз сүйлөө мүмкүндүгүн кыянаттык менен колдонбоо (регламентти сактоо).
* Адамдарды эмес, идеяларды талкуулоо (маектешке сый мамиле кылуу).
* Жеке ойду таңуулабоо.
* Башка пикирлерге жана позицияларга сабырдуу мамиле кылуу.
* Акыл үйрөтүүдөн алыс болуу.
* Эмоцияларды кармануу.
* Дискуссияны өнүктүрүү, өзүн кайталабоо, жаңы идеяларды сунуштоо.
* Жеке ойлорду мисалдар менен көркөмдөп берүү.

#### **Дискуссиянын түзүлүшү24**

##### ***Дискуссиялык программада команда түзүү***

*Бардык уюштуруу циклдерин, анын ичинде дискуссиялык программалардын иши боюнча команданы, «Дүйнө мууну» координациялык тобун даярдоо боюнча тренингдин жыйынтыгында түзүлгөн координациялык топ тарабынан түзүлөт.*

#### **Дискуссиянын жүрүшүндөгү ролдор**

##### ***Алып баруучу***

Алып баруучу, айрыкча даярданган алып баруучу жемиштүү дискуссиянын ачкычы боло алат. Дискуссияда алып баруучунун ролу абдан маанилүү. Бул ролду аткарган адамдын ким экендигинен көп нерсе көз каранды. Алып баруучунун башкы сапаттары – талкууланып жаткан теманы так баяндоо, жүрүм-турумдагы ийкемдүүлүк жана аудиторияга ылайыкташа билүү. Ал катышуучуларга дискуссиянын жалпы максатына жетүүгө жана ишке ашырууга жардам берүү үчүн бейтарап жана калыс болушу керек. Алып баруучунун ыйгарым укуктары абдан салмактуу. Процессти көзөмөлдөө менен ал жыйынтыкты көзөмөлдөйт.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Алып баруучуга кеңештер:

1) суроолорду катышуучулардын ортосунда бирдей бөлүштүрүү;

2) көңүл бурбаган угуучуга суроо берүү;

3) талкуунун башында жөнөкөй суроолорду колдонуу (топту жеңил жооп берүүгө көнүктүрүү), ошондой эле аларды тартынчаак катышуучуларга берүү (аларды талкууга активдүү катышууга түрткү берүү);

4) алдын ала даярдалган суроолорду колдонуу (толугу менен жазылган);

5) суроолор түшүнүксүз болсо, аларды кайра түзүңүз. Берилген суроого өзүңүз жооп берүү каалоосун тыйыңыз. Суроону жөнөкөй терминдерди колдонуу менен түзүү, аны катышуучулар мурунтан эле түшүнгөн концепция менен так байланыштыруу, аны кандайдыр бир түшүндүрмө менен кеңейтип же ырааттуу жооп бере турган бөлүктөргө же суроолорго бөлүүгө болот. Бул суроону башка катышуучуга да берүүгө болот.

Максатка ылайыксыз:

1) суроолорду “тегерете” берүү;

2) узун жана татаал суроолорду берүү;

3) жоопту камтыган суроолорду берүү. Көбүнчө мындай суроолор “мындай эмеспи…?” деген сөздөр менен башталат. Жооп камтыган суроолор алдын ала жооп берип жатат, ошондуктан дискуссия өткөрүүнүн куралы боло албайт. Суроолордун бул түрүн катышуучуларды маалыматты өзү үчүн “ачууга” же ойлорду жакшыраак түзүүгө мажбурлаган суроолор менен чаташтырбаңыз;

4) “ооба” же “жок” жоопту талап кылган суроолорду көп берүү. Алар жооптун диапазонун чектешет, туура жооп берүү мүмкүнчүлүгү 50% га чейин төмөндөйт. Катышуучуларды активдештирүү үчүн бул суроолорду башында натыйжалуу колдонууга болот. Андан кийин бир жактуу жоопту негиздөө үчүн суроо керек;

5) түшүнүксүз суроолорду, башкача айтканда, түрдүүчө чечмеленүүчү суроолорду берүү. Алар башаламандыкты жана керексиз талаш-тартыштарды жаратат.

Бирок алып баруучу жардамчылар менен - **репортер, хронометрист, эксперттер** ж.б. командасы менен иштесе, дискуссия эффективдүүлүккө жетишет.

##### ***Бирге алып баруучу - Репортер***

***Бирге алып баруучу* *- Репортер*** – жазуу жүргүзгөн адам. "Жамааттык эс тутум" иш учурунда да, анын бүткөн учурунда да абдан пайдалуу. Жумуш учурунда ал катышуучулардын сүйлөгөн сөзүнөн түзүлүп, зарыл учурда керектүү билдирүүгө кайтып келүүгө мүмкүндүк берүүчү эффективдүү көрсөтмө куралга айланат.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Пайдалуу кеңештер

##### ***Бирге алып баруучу – Репортер:***

* талкуунун мазмунун гана эмес, жыйынтыктоо ыкмасын да жазып калууга жардам берет;
* бардык идеяларды «эсинде сактайт», катышуучулар аларды дайыма эсинде кармоого милдеттүү эмес;
* ар бир адамдын ой пикирин бардыгы укту деген ишенимди берет, анткени ал жазылган жана бардыгына жеткиликтүү көрүнүп турат;
* бардык билдирүүлөр так жазылганына ишеним берет; бир эле нерсенин тынымсыз кайталанышынан качууга мүмкүндүк берет: эгер ой мурда эле жазылган болсо, анда сиз аны көрсөтө аласыз;
* ишке катышууга «шыктандырат», анткени ал адамга болгон сый мамиленин үлгүсүн көрсөтөт: ар бир адам ар кандай ой пикирге маани берилгенин көрөт жана ал жазылып турат;
* Ойлор автордун аты-жөнүн көрсөтпөстөн жазылат, бардык катышуучулар автор бойдон кала берет, ошентип, бул ойду сунуш кылган адам аны сыртынан карап, калыс баа бере алат;
* дискуссияны улантууну жеңилдетет: тыныгууга чейин токтогон жерден токтоосуз уланта аласыз;
* кечигип же убактылуу жок болгондорго дискуссиянын маңызын түшүнүүгө жардам берет: алар талкуунун жүрүшүндө катышуучулар жасаган тыянактарды окуй алышат, ошондой эле бул талкуунун кайсы багытта болгонун түшүнүшөт.
* Алып баруучу сыяктуу эле кабарчы да бейтарап жана объективдүү.
* Анын милдети — бириктирилген кыска мөөнөттүү жана узак мөөнөттүү «эс тутумду» түзүү. Дискуссия башталганга чейин ал бардык катышуучулар эмне жазылганын так көрө алышы үчүн интерактивдүү доскаларды түзүүгө кам көрүшү керек; доскага дискуссиянын күнү жана өтүп жаткан орду жазылат.
* Репортер алып баруучу менен бирге иштейт жана аны менен кеңешип, ага моралдык колдоо көрсөтүп, кеңешин берип, конструктивдүү сынга алышы керек (бирок тыныгуу учурунда гана!). Эгер кандайдыр бир маселе боюнча бири-бириңер менен келише албасаңар, акыркы чечимди алып баруучу кабыл алат. Дискуссиядан кийин жазуулардан репортер кыскача протокол түзөт, андан кийин аны командага жөнөтөт.

Кулактандыруу!!! Дискуссия аяктаган соң, “жаматтык эс тутумга” дайыма кайрылуу менен жалпы жыйынтыктарды чыгарууну унутпагыла.

##### ***Хронометрист***

Талкуу ийгиликтүү болушу үчүн, ал белгилүү эрежелерди сакташы керек. Биринчиден, алар жагымсыз учурлардын жана түшүнбөстүктөрдүн алдын алуу үчүн зарыл, ушулардын кесепетинен дүйнө жүзү боюнча дискуссиялар жемиштүү боло албайт:

• бүтпөгөн монологдор,

• убакытты созуу,

• темадан четтөө,

• чындыкка монополия кылуу.

Конструктивдүү эмес талкууну болтурбоо үчүн, жана башкалар менен регламентти сактай турган хронометристтин ролун киргизүү сунушталат.

Хронометрист үчүн пайдалуу кеңештер:

Дискуссияга катышуучулардын ар бир пикири үчүн 3 мүнөттөн ашык эмес убакыт берилет. Бул убакыттын аягында сүйлөп жаткан адамга өзүнүн оюн жана аргументтерин кыскача жыйынтыктоого мүмкүнчүлүк берилет. Эксперттин жообун же негизги баяндамасын айтууга 5 мүнөттөн 15 мүнөткө чейин убакыт берилет. Алардын узактыгы боюнча алып баруучу менен алдын ала макулдашуу керек.

Катышуучулар алып баруучудан кыска тиешелүү себептерди көрсөтүү менен 5 мүнөткө чейин убакыт сурай алышат, алып баруучу ар бир учурда конкреттүү чечим кабыл алат. Хронометристке коңгуроо керек, анын жардамы менен ал мөөнөт бүтүп бара жаткандыгын көрсөтүп, регламенттин сакталышына көз салат.

##### ***Модератор***

Модератор бир адам же модераторлордун тобу болушу мүмкүн; дискуссиялык клубдардын мүчөлөрү белгилүү айрым бир учурларда аңгемелешүүлөрдү же көнүгүүлөрдү да өткөрө алышат. Ар бирибиздин жөн эле басуу же күлүү сыяктуу өз иш стилибиз бар. Ага ишениңиз. Сиздин ишиңиздеги чын ыкластуулугуңуз жана табигый болгонуңуз - клубдун бардык башка мүчөлөрүнө белек. Кээ бир модераторлор бир көнүгүүдөн экинчисине өтүү менен, катуу аныкталган план боюнча иш алып барышат. Башкалары болсо семинардын катышуучуларына сабактарды өткөрүү тартибин өздөрү чечүүгө, эгерде алардын өтүнүчтөрү болсо аны эске алган көрсөтмөсү азыраак мамилени жактырышат.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дискуссиянын конструктивдүү болушу үчүн модераторго/лорго төмөнкүлөр сунуш кылынат:

1. Дискуссиялык клубдардын катышуучуларынын өзүнө жана башкаларга ишене баштоого ыңгайлуу шарттарды түзүү.

2. Дискуссиялык клубдун максаттарын жарыялоо жана анын катышуучулары менен бир пикирге келүү.

3. Топко иштин предметине көңүл коюуга жардам берүү.

4. Темага ылайыктуу, аларды ирети менен коюп, так түшүндүргөн көнүгүүлөрдү сунуштоо.

5. Адамдарды шаштырбастан, бирок аларды жай иштөө темпине мүмкүнчүлүк бербестен, так убакыт аралыгында иштөө.

6. Дискуссия клубунун мүчөлөрүнө өз ишинин ырахатын сезүүгө жардам берүү.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Модератор үчүн эң негизгиси дискуссия учурунда анын катышуучулары үчүн эң кызыктуусу Модератор эмес, дискуссия процессинин өзү экенин түшүнүү.

Дискуссияны баштоодон мурун катышуучулар үчүн эрежелерди белгилеп алыңыз, муну эң жакшысы алар менен бирге жасаган жакшы. Ошентип, сиз кандайдыр бир оозеки келишим түзүп аласыз, тараптардын ар бири аны бузбоого милдеттүү болушат.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Талааларда:

Модератор үчүн дискуссиянын типтүү эрежелери:

* "Сиздики туура эмес" деп эмес, "Мен сиз менен макул эмесмин" деп айтыңыз.
* Сиздин жеке пикирге укугуңуз бар.
* ишенимдүү фактылык базага таянышыңыз керек.
* сөздүн башында сиз талаша турган талкууга катышуучунун аргументин тактап алганыңыз ылайыктуу.
* А темасын талкуулап жатканда, Б темасы боюнча талкууну баштабаңыз.
* Сөзүңүздүн тезисин башында жана/же аягында айтууну түзүп алыңыз.
* Репликаны докладга айландырбаңыз: эгер сиз үч мүнөттүн ичинде аргументти өнүктүрө албасаңыз, анда аргументиңизде бир нерсе туура эмес.
* Эгер сиздин аргументиңиз өзүңүзгө өтө жөнөкөй жана баео көрүнсө, андан уялбаңыз, дал ошондой баео аргументтер көп учурда жемиштүү болот.
* катышуучулардын сөздөрүнүн бирин да көңүл сыртанда калтырбаңыз: так ошолордун ичинен атүгүл “баналдуу” жана “кызыктуудай” нерселерден талкуунун жалпы жүрүшү үчүн баалуу нерсе болушу ыктымал.
* Кийин коридордо эмес, азыр, ушул жерден айтыңыз.
* ар бир адам унчукпай коюуга укуктуу.
* регламентти сактаңыз.
* Чындык эч кимдики болбогондой, сизге да таандык эмес.

Качан сизде дискуссия өткөрүү боюнча жеке тажрыйба пайда болгондо, сиз эрежелердин ушул тизмесин толуктайсыз же өзүңүздүн тизмени түзөсүз.

***Эксперт***

Айрым темаларды эксперттердин катышуусуз талкуулоо мүмкүн эмес. Өзгөчө белгилүү бир атайын терең билим керек болгондо: мындай учурларда адистин эксперттик баа берүүсү талап кылынат. Көпчүлүк учурда бул академиялык коомчулуктун өкүлдөрү (жергиликтүү жана дүйнөлүк). Эксперттин сөз сүйлөө убактысы дискуссия программасын даярдоодо кошумча талкууланат.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Талааларда:

#### **“Оор” адамдар менен мамиле кандай болушу керек**

* дискуссиянын «оор» катышуучусунун жүрүм-туруму жалпы ишке тоскоол боло баштаганда, бул фактыны көз жаздымда калтырбаңыз, адегенде жумшак эскертүү бериңиз - тикелей тирешүүнү аргасыз чара катары калтырыңыз;
* эгерде катышуучу талкууланып бүткөн маселеге улам эле кайрылып келе берсе, ага мунун баары мурда талкууланганын жана “жамааттык эс тутумда” жазылып калганын көрсөтүңүз;
* ар дайым жана бардыгын сындоо менен терс баа бергендерди жыйынтык чыгарууда сүйлөөгө уруксат берүү менен токтотууга болот; унчукпаган же көңүлү жок адамды кызыктырууга аракет кылып, ага “бул жөнүндө кандай ойлойсуз?” деген суроо менен кайрылыңыз;
* эгерде ага жооп берүү кыйын болсо, тез эле башка катышуучуга өтүңүз; тыныгууда «катышпай отургандан» эмне үчүн ал талкууга катышпай жатканын билүүгө аракет кылыңыз;
* эгерде дискуссияга катышып жаткан адам өзүнүн абалынан, жаш курагынан, илимий даражасынан пайдаланса же ар кимге кантип, эмне кылуу жана айтуу керектиги боюнча көрсөтмө берсе, тыныгуудан кийин ага алып баруучу болууга чакырып зарыл болгон учурда ага мындай мүмкүнчүлүктү бериңиз.

#### **Дискуссияны уюштуруу кадамдары**

##### 1-кадам. Даярдоо этабы

Даярдоо этабы эреже катары, талкууга 7, 10 күн калганда башталат.

Окуу дискуссиялары өзгөчө башында жакшы даярдалышы керек. Бул этапта алып баруучуну / модераторду / хронометристти / ж.б. аныктоо же тандоо керек. Дискуссияны даярдоо жана өткөрүү үчүн координаторлор убактылуу топту (беш кишиге чейин) түзөт, алардын милдеттери төмөнкүлөр болуп эсептелет:

* катышуучуларды чакыруу
* дискуссиянын темасын тандоо.
* жалпы дискуссияны даярдоо: темадагы көйгөйлүү маселелерди көрсөтүү;
* дискуссияны жемиштүү жана маңыздуу кылуу үчүн бардык катышуучулар өздөштүрүүгө тийиш болгон материалдарды тандоо;
* топтун талкууга даярдыгын текшерүү;
* докладчылардын же эксперттердин чөйрөсүн аныктоо (зарыл болсо);
* өтүүчү жайды, маалыматтык материалдарды, талкуунун жүрүшүн аныктоочу каражаттарды даярдоо ж.б.
* дискуссияны өткөрүү вариантын жана жалпы сабакты өткөрүү вариантын тандоо (мисалы, долбоорлорго өтүү ж.б.);
* акыл калчоолорду өткөрүү;
* эрежелерди иштеп чыгуу;
* Эгерде талкуу туңгуюкка кептелип калса, дискуссия процессинде максаттарды кайра карап чыгуу жана кайра түзүү;
* Пикир келишпестиктерди же кайчы көз караштарды аныктоо жана талкуулоо;
* катышуучулардын сезимдерин ачуусун, дискуссияда болуп жаткан окуяларга реакция катары аларда пайда болгон ой пикирлери менен бөлүшүүсүн камсыздоо;
* катышуучуларга кабарлоо жана маалымат алмашуу үчүн WhatsApp (же башка социалдык мессенджерлерди колдонуу) топторун түзүү

Топтордо талкууга тиешелүү материалдар алдын ала сунушталат жана жөнөтүлөт: тасмага шилтеме; глоссарий; ошондой эле дискуссияга катышуунун эрежелери.

Пайдалуу кеңештер:

Даярдоо этабында ишти пландаштырууда дискуссиянын формасы тандалып алынат, алып баруучунун кириш сөзүнөн кийин талкуу тандалган формада уланат.

Төмөндө дискуссияга киришүүнүн схемалык негизги ыкмалары келтирилген:



Дискуссияга киришүүнүн ыкмалары:

Көйгөйлүү педагогикалык кырдаалды ачып берүү;

Көйгөлүү маселелерди коюу;

Видеосюжетти көрсөтүү;

Көйгөйлүү кырдаалды ролдор менен ойноп берүү;

Карама-каршы ой пикирлерди талдоо;

Альтернативалуу тандоо.

*Дискуссия өткөрүү убагында үч момент маанилүү: убакыт, максат, жыйынтык.*

2-кадам Дискуссияга киришүү

Дискуссия **катышуучуларды тааныштыруу** менен башталат. Алып баруучу катышуучуларга атын же иштеген ишин айтууну сунуш кылат. Андан кийин 5, 10 мүнөттөн ашпоого тийиш болгон алып баруучунун кириш сөзү болот. Алып баруучу кириш сөзүндө талкуунун темасын белгилеп, теманын негизги учурларын ачып жана талкуулоо үчүн темаларды көрсөтүшү керек.

Көтөрүлгөн теманы улантуу үчүн алып баруучу дискуссиянын материалы/дары менен биргелешип таанышууну сунуштайт, ал видеотасма, үзүндүнү чогуу окуу, жаңылыктарды талкуулоо болушу мүмкүн... Максаты: Талкуунун бардык катышуучулары үчүн жалпы «коммуникациялык мейкиндикти» берүү, Вольтер айткандай, «талаш-тартыш баштаардан мурун» “түшүнүктөрдү макулдашып алалы”. Материал менен таанышууну баштоодон мурун (мисалы, кино, видео ж.б. көрүү) катышуучуларга материалдын толук аталышын берүү зарыл жана катышуучулардан ал эмне жөнүндө болору тууралуу өз божомолдорун айтуусун суранууга болот. Жалпысынан киришүү 30 мүнөткө чейин созулушу мүмкүн.

Талкууга киргизүүнүн ыкмалары:

* проблеманы ортого салуу же конкреттүү ишти айтып берүү;
* кино көрсөтүү;
* материалды көрсөтүү (объекттер, иллюстративдик материал, архивдик материалдар ж.б.);
* эксперттерди чакыруу (талкууланып жаткан маселелер боюнча жетиштүү билими бар окуучулар эксперт катары чыга алат);
* учурдагы жаңылыктарды колдонуу;
* кандайдыр бир эпизодду ролдор аркылуу ойноо, оюн коюу;
* дем берүүчү суроолор – өзгөчө “эмне?”, “кантип?”, “эмне үчүн?” ж.б.

Алып баруучунун ушул этаптагы милдеттери:

* регламенттин сакталышын көзөмөлдөө;
* ар бирине ачык айтууга мүмкүнчүлүк берүү, активдүүлүгү азыраак катышуучулардын ишин колдоп жана аларга дем берүү
* дискуссия темасынан четтөөгө жол бербөө;
* дискуссиянын «талаш үчүн талашка» өтүшү жөнүндө эскертип туруу;
* дискуссия жекече тирешүүнүн жана чыр-чатак деңгээлине өтпөшүн байкап туруу;
* дискуссияга катышуучулардын активдүүлүгүн стимулдаштыруу.
* катышуучулардын алдында дискуссиянын көйгөйлөрүн, максаттарын жана милдеттерин коюу;
* маселенин актуалдуулугун жана маанилүүлүгүн, чечилбеген жана маселенин талаштуу жагын көрсөтүү ж.б. аркылуу талкууга түрткү берүү;
* дискуссиянын эрежелерин белгилөө жана анын негизги этаптарын атоо;
* дискуссия учурунда жүрүм-турум эрежелерин белгилөө.

3-кадам Проблеманын дискуссиясы/талкуусу:

Бул этаптын максаты ар кандай пикирлерди, идеяларды, сунуштарды чогултуу жана аларды бири-бирине шайкеш келтирүү. Өткөрүү убактысы 10 мүнөттөн 30 мүнөткө чейин.

Бул этапта алып баруучу дискуссияны эффективдүү алып баруусу үчүн төмөндө келтирилген алгоритмди колдонуу сунуш кылынат:

#### **Дискуссияларды башкаруу цикли**



1. Кырдаал 2. Мамиле 3. Талдоо 4. Чечим

* 1. Кырдаалды сүрөттөп берүү. Бул этапта алып баруучу дискуссиянын темасын белгилеп, ошол эле учурда ар бир адамга кырдаалга өз көз карашын айтууга, проблема боюнча маалымат алмашууга, ар кандай адамдарда болгон фактыларды салыштырууга мүмкүнчүлүк берүү маанилүү. Кырдаал боюнча элдин көз карашы ар башка болуп калышы мүмкүн. Бул этапта алып баруучу бере турган суроолор: Эмне болду? Эмне болуп өттү? Сиз эмнени билесиз? Проблема боюнча кошумчалай турган нерсеңиз барбы?
  2. Мамиле. Бул этапта дискуссиянын алып баруучусу катышуучуларга учурдагы кырдаалга өз мамилесин билдирүүгө мүмкүнчүлүк берет. Мамиле дагы ар кандай болушу мүмкүн. Суроолор: Сиз буга кандай карайсыз?
  3. Талдоо. Бул этапта алып баруучу төмөнкүдөй суроо бериши керек: - Сиз эмне үчүн кырдаалга ушундай мамиледесиз? Ошого жараша сүйлөөчүлөр дагы өз мамилесин аргумент менен түшүндүрүп бериши керек. Натыйжада негизсиз позициялар өзүнөн-өзү жоюлуп, андан ары талкууга аргументтүү пикирлер гана калат.
  4. Чечим. Бул жыйынтыктоочу этапта алып баруучу катышуучуларга маселенин оптималдуу чечимин табууга багыт бериши керек. Бул үчүн мындай суроолорду берсе болот: Эмне кылса болот? Кырдаалды кантип өзгөртүүгө болот? Маселени чечүүгө бизге эмне жардам берет?

Дискуссияны активдештирүү үчүн алып баруучу жасай алат:

* ойду түзүүгө жана аргументтөөгө үндөгөн тактоочу суроолорду бериңиз («Сиз... дегенде эмнени айттыңыз?», «Аргументтүү түрдө, булактарга таянуу менен көрсөтүлгөн абалдын чын/жалган экенин далилдей аласызбы?»);
* айтылгандарды кайра ойлонууга жана тактоого түрткү берүү үчүн айтылган билдирүүнү кайталоо («Сиз... деп айтып жатасыз», «Мен сизди ушундай түшүндүмбү?»);
* катышуучуларды кайра кайталоого, пикирин тактоого үндөө («Мен эмнени айткыңыз келгенин даана түшүнбөй турам, тактап берсеңиз, сураныч»);
* алсыз жана ойлонулбаган ой пикирлерди электен өткөрүү («Бул ушундайбы?», «Сиз эмне айтып жатканыңызга ишенесизби?»)
* карама-каршы мамилеге басым жасоо менен башка көз карашты сунуштоо;
* айтылган ырастоого макул болуп андан абсурддуу тыянактарды чыгаруу ыкмасын колдонуу;
* катышуучулардын кескин реакциясын жана пикир келишпестигин жаратаарын алдын ала билип, бул пикирди төгүнгө чыгарууга жана өз көз карашын билдирүүгө умтулуу менен, өз пикирин билдирүүдө «арына тие турган билдирүү» ыкмасын колдонуу;
* "жок стратегиясын" колдонуу – өзүнүн четке кагуусун негиздебестен катышуучулардын билдирүүлөрүн четке кагуу («Мындай болушу мүмкүн эмес»).

4-кадам Дискуссиянын жыйынтыктарын чыгаруу

Бул акыркы этапта алып баруучу катышуучуларды пайда болгон проблеманы оптималдүү чечүүгө багытташы керек. Бул үчүн мындай суроолорду берсе болот: “Эмне кылууга болот? Кырдаалды кандай өзгөртсө болот? Проблеманы чечүү үчүн бизге эмне жардам бере алат?” 

Бул этапка бүт көңүлдү бөлүү маанилүү жана ага 20 мүнөттөн 30 мүнөткө чейин убакыт берсе болот.

Бул учурда алып баруучу аракет кылышы керек:

● катышуучулардын макулдашылган пикирди иштеп чыгуусун жана жалпы чечимди кабыл алуусуна көз салуу;

● дискуссиянын катышуучуларынын позициялары боюнча толук макулдашууга алып келбеген кырдаалда позициялык тирешүүнүн жана жалпы келишүүлөрдүн аспектилерин аныктоо;

● талкууланып жаткан маселени чечүүдө дискуссиянын натыйжалуулугун баалоого катышуучуларды чакыруу жана ар биринин жалпы ишке кошкон оң ​​салымын белгилөө.

Акыркы этап:

* Дискуссиянын жыйынтыгын чыгарыңыз. Катышуучуларды, байкоочуларды, конокторду, эксперттерди сүйлөөгө чакырыңыз.
* Дискуссияга катышканы үчүн топко ыраазычылык билдириңиз. Дискуссияларды уюштуруунун ыкмалары ар түрдүү. Катышуучулардын максаттарына, милдеттерине жараша жана ошондой эле аянтча - убакыт жана уюштуруу ресурстарына жараша модератор талкууну өткөрүүнүн ыкмасын тандайт.

Эксперттер талкууланып жаткан проблемаларга өз көз караштарын айтып, дискуссиялык клубдун катышуучуларына суроолорду бере алышат.

Дискуссиянын аягындагы жалпы жыйынтык - бул проблеманын үстүндө ой жүгүртүүнүн аягы эмес, андан аркы ой жүгүртүүлөр үчүн багыт, кийинки теманы изилдөөгө өтүү үчүн мүмкүн болуучу башталгыч чекит болуп саналат. Дискуссиянын жүрүшүнө жана мазмунуна туура келген жыйынтык чыгаруунун формасын алдын ала ойлонуу маанилүү. Жыйынтык дискуссиянын жүрүшүн жана топтор макулдашкан негизги корутундуларды жөнөкөй формада кыска кайталоо жана перспективаларды аныктоо менен, же болбосо чыгармачыл формада – плакат түзүү же дубал газета чыгаруу, таанытым, видеоролик, эссе, ырларды, миниатюраларды ж.б. даярдоо менен чыгарылышы ыктымал.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Талааларда:

Ийгиликтүү дискуссия үчүн пайдалуу кеңеш25:

1. Топтун мүчөлөрүнө дискуссиянын темасын жана максатын айтыңыз. Айтылган маселелердин актуалдуулугун ачып, бардык катышуучуларды кызыктырууга аракет кылыңыз. Теманы жана максатты баары бирдей түшүнүшүн текшериңиз.
2. Зарыл болгон учурда уюштуруу тобунун ортосунда ролдорду бөлүштүрүңүз: каттоочу, координатор, байкоочу, эксперт, сынчы ж.б.
3. Топто иштөө эрежелерин аныктаңыз. Топтун мүчөлөрүнөн аларды аткарууга макулдук алыңыз. Эгерде дискуссия жазыла турган болсо, макулдук алыңыз.

1. Дискуссиянын алдында докладчынын баяндамасы, видеоролик, конкреттүү ишти баяндоо, эксперттердин корутундусу менен таанышуу ж.б. болушу мүмкүн.
2. Катышуучуларга талкуу үчүн суроолорду бериңиз. Бул иштин мазмундуу этабын уюштуруунун негизги каражаты. Суроолор талаш-тартыштуу болушу, «учкундун» ролун ойноп, талкууну кызытып, катышуучуларды өз оюн айтууга чакыра тургандай болушу керек.
3. Топ тарабынан кабыл алынган эрежелердин жана убакыттын так сакталышын карманыңыз, антпесе талкуу созулуп кетиши мүмкүн. Талкуунун уялчаак жана пассивдүү катышуучуларына өзгөчө көңүл буруңуз. Ар бир адамдын пикири сиз үчүн маанилүү экенине бекем туруңуз. Кескин баа берүүдөн, үйрөтүүчү тондон, өзүн жогору койгон интонациялардан, өзүңүздүн артыкчылыгыңызды көрсөтүүдөн качыңыз. Темадан четтеген катышуучулардын сөзүн сылыктык менен бөлүңүз. Суроолорду колдонуу менен аларды көйгөйдү талкуулоого багыттаңыз.
4. Эгерде сөз узарып баратса, анда адамдын көңүлүн убакытка буруңуз, андан негизги ойлорго гана көңүл буруусун, сөзүн жыйынтыктап, аягына чыгаруусун сураныңыз. Тактоочу, чагымчыл, жетелөөчү жана башка суроолорду бериңиз. Эгерде талкууда тыныгуу пайда болсо, бир аз чыдамкайлык менен күтүүгө аракет кылыңыз. Талкууда мындай тыныгуулар катышуучулардын активдүүлүгүн стимулдайт жана көбүнчө алып баруучунун активдүү болууга тынымсыз чакыруусуна караганда алда канча пайдалуу. Көз караштардын кайчы келүүсү катышуучулардын ортосундагы чыр-чатакка, жекеликке өтүп кетпесине көз салып туруңуз.
5. Талкуунун аралыгындагы жыйынтыгын чыгарыңыз.
6. Катышуучулардын ар бири кезектешүү менен талкуудан алган таасирлерин кыскача билдирүүгө, комментарий берүүгө, өзү үчүн тиешелүү эскертүүлөрдү жана сунуштарды айтууга мүмкүнчүлүк ала турган “аяктоочу раундду” өткөрүңүз.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#### **Дискуссиялык суроолор**

Дискуссиялык суроолорду коюу методикасында биринчиден, биз эмнени суроо деп эсептей турганыбызды түшүнүү керек.

Суроо – бул кимдир-бирөөгө кайрылуу, бир нерсени тактоо же жаңы маалымат алуу зарылдыгын көрсөткөн билдирүү. Эгерде суроо айтылса, анда суроо интонациясын колдонушат, эгер жазса, аягында суроо белгисин коюшат. Тилде суроо көбүнчө суроолуу сүйлөм түрүндө пайда болот. Риторикалык суроолор өзгөчө болуп саналат. Суроо эки негизги функцияны аткарат: коммуникативдик, анткени адамдардын ортосундагы баарлашууда диалог дайыма суроо-жооптордун байланышын, ал эми таанып билүүчүлүк – маалыматты издөө каражаты катары камтылат.

Суроо негизги инструмент болгон дискуссиялардын модератору үчүн бул нерсени эстен чыгарбоо маанилүү: суроо маңыздуу же туура болушу керек. Суроо мүмкүн болушунча кыска жана так түзүлүшү керек. Узун, татаал, бүдөмүк суроолор аларды түшүнүүнү жана жооп берүүнү кыйындатат; эгерде суроо татаал болсо, анда аны бир нече жөнөкөй суроолорго бөлүү жакшы.

##### ***Суроолордун мисалдары:***

Талкууну ача турган суроолор:

“Эркиндик” деген сөз сизди кандай ойго түртөт?

“Дискриминация” деген сөздү укканда сиз эмне жөнүндө ойлоносуз?

Сунушталган суроолор бардык катышуучуларга бирдей шарттарда талкууга катышууга мүмкүнчүлүк берет.

Көйгөйлүү суроолор:

Ийгиликтүү дискуссиянын өзөгү туура коюлган көйгөйлүү суроо болуп саналат. Маселенин негизги белгиси - карама-каршылыктын болушу жана аны чечүү үчүн маалыматтын жетишпестиги. Карама-каршылыкка туш болгон адам анын эмнеден тураарын, анын маңызы эмнеде экенин түшүнүүгө аракет кылат, башкача айтканда, көйгөйлүү маселени түзүүгө аракет кылат. Проблемалуу суроо – кырдаалдагы карама-каршылыктарды аныктоого багытталган ачык суроо. Көйгөйлүү суроону түзүү менен биз өзүбүзгө жана башкаларга көйгөй эмне экенин түшүнүүгө, аны так түзүүгө жардам беребиз. Бул дайыма эле оңой боло бербейт. Көйгөйлүү суроону туура түзүү үчүн, көйгөйдү жараткан негизги карама-каршылыкты көрүп, "кармап калуу" керек. "Бир жагынан ... - экинчи жагынан ..." формуласы кырдаалдын карама-каршылыгын көрүүгө жардам берет.

Ачык суроолор: Кандай фактыларга (шарттарга, артыкчылыктарга) көңүл бурушубуз керек? Кырдаалды өзгөртүү үчүн эмне кылуу керек? Башкы каармандын жаман жоругун айтып жатканда сиз эмнени көрсөткүңүз келди? Эгерде сиз ушундай позицияда болсоңуз, биринчи аракеттериңиз кандай болот?

###### Жабык суроолор: Сизге фильм жактыбы?

Альтернативалуу суроолор:

Сен маалыматты угуу менен, көрүү менен же айкалыштырып кабыл алууну жактырасыңбы?

Сага телефондон же электрондук почта аркылуу жооп беришимди каалайсыңбы?

Риторикалык суроолор:

Мындай көрүнүштөрдү нормалдуу деп эсептей алабызбы? Кантсе да, бул маселеде биз бир пикирдебиз го?

Чечүүчү суроолор: Сиздин оюңузча, бул... зарылбы?

Чындыгында сизде кандай болуп жатат...? Сиз өзүңүзгө кандай элестетесиз..?

Текшерүүчү суроолор: Бул жөнүндө кандай ойдосуз? Сиз да мен ойлогондой ойлойсузбу?

Жалпылоого мүмкүндүк берүүчү суроолор:

Фактылардын тизмегин карагыла. Аларды кандайдыр бир белгилери менен бириктирүүгө болобу?

Катышуучуларды алар көргөн жалпы жана ар түрдүү белгилерге, ошондой эле кабыл алынган классификациянын жүйөөсүнө негизделген тема боюнча маалыматты ирээтке келтирүүгө багыттайт.

Изилденген фактыларды аныктоого мүмкүндүк берген суроолор:

Фактылардын биринчи тобун карап көргүлөчү. Аны бир же эки сөз менен атай алаар белеңиз? Катышуучулар тема боюнча материалдарды жалпылап , фактыларды тереңирээк изилдеп чыгышы керек.

Тактоого багытталган суроолор:

Окуянын катышуучусу кызыктай кийинип алыптыр деп сиз эмнени айткыңыз келди?

Мындай суроолорду ар кандай формаларда берсе болот:

* Катышуучуну толук түшүнбөсөңүз, айтылган сөздү кайра түзүп айтыңыз:

«Кечиресиз, сизге тасма жакпай калдыбы, мен сизди туура түшүндүмбү?»;

«Түшүндүрүп бериңизчи, сураныч, сиз ... же ... деп ойлодуңуз беле?»;

“Оюңузду башкача айтып бере аласызбы?”

* Айтылгандарды түшүндүрүү же көрсөтүп берүү үчүн мисал сураңыз:

«Сиз экономикалык төмөндөө басаңдады деп айтып жатасыз. Конкреттүү сандарды айта аласызбы?

* Маектештен кайталап же кошумча маалыматтарды берүүнү сураныңыз:

"Мен негедир сизди түшүнбөй жатам. Дагы бир жолу түшүндүрүп бериңизчи...”;

“Мунун ... менен кандай байланышы бар...?

Тактоочу суроолорду формасы боюнча окшош жетелөөчү суроолордон айырмалоо керек. Мындай суроолордун максаты маектештин оюн бизге керектүү жоопко түртүп коюу болуп саналат. Алар адамга басым көрсөтүп, аны баштапкы пикирин өзгөртүүгө мажбурлай алышат.

Талкуунун жүрүшүнө таасир этүүчү суроолор:

Биз кайсы маселени карап жатканыбыз эсиңиздеби, же суроону кайталап коюшум керекпи?

Талкууну жыйынтыктоочу суроолор:

Биздин талкуунун жыйынтыгы катары эмнени так айта алабыз? Муну сиз бир сүйлөм менен айта аласызбы?

###### Жооптор

Дискуссияга даярданууда модератор сөзсүз түрдө мүмкүн боло турган жооптор - берилген суроонун натыйжасында келип чыккан эскертүүлөр же талкууланып жаткан маселеге болгон реакциялар аркылуу ойлонот. Эреже катары, жооп берилген суроого адекваттуу, башкача айтканда, мазмуну жана түзүлүшү боюнча ага шайкеш келиши күтүлөт. Жооптордун ичинен буларды айырмалашат: чын жана жалган; түз жана кыйыр; кыска жана узартылган; толук жана толук эмес.

#### **Дискуссиялардын түрлөрү**

**Дискуссия - пикир алышуу**

Көбүнчө окуу өндүрүштүк проблемаларды биргелешип талкуулоо үчүн колдонулат, аларды чечүү бири-бирин толуктоо, «жеке салымдар» принциби боюнча топтук өз ара аракеттенүү аркылуу же ар кандай көз караштарды макулдашуунун, консенсуска жетүүнүн негизинде жетишүүгө болот.

**Дискуссия - талашуу**

Бир жактуу чечими жок татаал маселелерди ар тараптан кароо үчүн колдонулат. Ал "позициялык каршылашуу" принцибинде курулат жана анын максаты көйгөйдү эле чечүү эмес, студенттерди көйгөй жөнүндө ойлонууга, өз идеяларын жана ишенимдерин "инвентаризациялоодон" өткөрүүгө үндөп, аларды тактоо жана аныктоо болуп саналат; өз көз карашын аргумент менен коргоого жана ошол эле учурда бул маселе боюнча башкалардын өз көз карашына ээ болуу укугун билүү, индивидуалдуу болууга үйрөтүү.

Жалпысынан эффективдүү дискуссиянын шарттары төмөндөгүлөр болуп саналат: студенттердин дискуссияга даярдыгы жана маалыматтуу болушу, материалды эркин билүү, коргоо абалын аргументтөө үчүн ар кандай булактарды тартуу; дискуссияда колдонулган түшүнүктөрдү туура колдонуу, аларды бирдей түшүнүү; жүрүм-турумдун сый болушу, оппоненттин жекелигине асылган билдирүүлөргө жол бербөө; катышуучулардын сөзүнүн регламентин белгилөө; дискуссияга топтордун толук катышуусу, ага ар бир студенттин катышуусу, бул үчүн төмөнкүлөр зарыл:

* студенттерди дискуссиянын темасын аныктоого тартуу, аларга бир нече альтернативалуу темалардын ичинен тема тандоо мүмкүнчүлүгүн берүү;
* дискуссиянын темасын талкуулоо каалоосун ойгото тургандай проблемалуу түзүү;
* баарлашууга жол бербеген тоскоолдуктарды жок кылуу,
* ар бир студентке сүйлөөгө мүмкүнчүлүк берүү,
* студенттерди дискуссияны алып барууга, топтук баарлашуунун эрежелерин жана ченемдерин биргелешип иштеп чыгууга үйрөтүү;

Дискуссияны уюштурууда катышуучуларды дискуссиялык коммуникацияга жайгаштырууга өзгөчө көңүл буруу зарыл, ал дискуссиянын тибине жана түрүнө жараша болот. Эксперименттик изилдөөлөр мейкиндиктеги жайгашуу дискуссияга катышуучулардын позицияларына таасир этээрин далилдейт. Дискуссиянын ар бир түрү үчүн анын катышуучуларын натыйжалуу жайгаштыруунун белгилүү бир схемасы бар экени эксперименталдык түрдө аныкталган. Ошентип, дискуссия – пикир алышууну уюштуруу менен анын жүрүшүндө макулдашылган чечимдерди кабыл алуу зарыл, мындайда катышуучулардын тегерек жайгашуусу көбүрөөк ылайыктуу26. Позициялуу каршылашууга негизделген дискуссия үчүн, ар кандай көз караштарды коргогон катышуучуларды бири-бирине карама-каршы жайгаштыруу жемиштүү болот. Проблеманы этап-этабы менен, адегенде чакан топтордо, андан кийин биргелешип талкуулоо аркылуу уюштурулган дискуссиялар катышуучулардын башкача жайгашуусун талап кылат.

**«Ворк-шоп» дискуссия**

Талкуунун бул түрү жогоруда сүрөттөлгөн классикалык алгоритм боюнча жүргүзүлөт (дискуссия циклин караңыз) жана талкуунун натыйжасында белгилүү бир продуктуну алууга багытталган (дискуссиянын темасы боюнча видеоролик/анимациялык видео, социалдык тармактардагы макалалар, мемдер, дискуссиянын темасы боюнча инфографика жана башка көрүүчү, маалыматтык материалдар).

Дискуссиянын классикалык үлгүсүнөн бир гана айырмасы, эксперт - спикердин сөзүнөн жана дискуссиядан кийин катышуучулар тобу кызыкчылыктары/позициясы боюнча (катышуучулардын санына жараша) топторго бөлүнөт жана дискуссиянын темасы боюнча өзүнүн позициясы боюнча маалыматтык продуктуну түзөт/көрсөтөт. Бул продукт дискуссиянын бардык катышуучуларына сунушталат. Маалымат продуктуларын түзүү үчүн катышуучулардын тандоосуна жараша онлайн ресурстарды жана платформаларды каалагандай колдонууга болот. Иштин башталышында катышуучулар менен колдонула турган программаларды талкуулап алуу зарыл.

#### **Дискуссия – «Позицияны ээле» ыкмасы**

Аргументтөө зарыл болгон эки (үч) көз карашты аныктоо үчүн колдонуу сунушталат. Өз позициясын билдирүү менен катышуучулар иш жүзүндө өз позициясын коргоо жөндөмүн колдонушат; башкаларды угууга үйрөнүшөт; айрым позициялардын кесепеттерин алдын ала айтууну божомолдошот.

Ишти уюштуруу:

1. Катышуучуларга дискуссиялык суроону сунуштаңыз жана алардан сунушталган суроо боюнча өз позициясын аныктоону сураныңыз.

2. Бөлмөнүн (класстын) карама-каршы четтерине: “ооба”, “жок”, “билбейм” (же “ага макулмун/”, “ага макул эмесмин/”, “чече элекмин/”) деген жазуулары бар белгилерди койгула.

3. Катышуучулар тарабынан чечимдин кабыл алынышы тиешелүү белги жайгашкан жерге басып барып, «бут менен добуш берүү» түрү менен көрсөтүлүүгө тийиш.

4. Ар бир топтун катышуучуларына өз позициясын коргоо үчүн аргументтерди келтирүүнү сунуш кылыңыз. Түзүлгөн топторго жаңы аргументтерди алып чыгууга мүмкүнчүлүк бериңиз.

5. Ар кандай көз караштарды билдиргенден кийин, катышуучулардын кимдир бирөө позициясын өзгөрттүбү же кимдир бирөө башка белгиге өтүүнү каалайбы деп сураңыз.

6. Белги алмаштыргандардан алардын өтүү себептерин түшүндүрүп берүүсүн сураңыз (кайсы аргументтер эң салмактуу болгонун көрсөтүңүз).

#### **«Аквариум» дискуссиясы**

Дискуссиянын бул варианты көз карашты аныктоо процессине жана анын аргументациясына багытталгандыгы менен кызыктуу. Ошону менен бирге ал дискуссиялык коммуникация процессинде өзүнүн жүрүм-турумун көрсөтүү, жекече деңгээлде катышуучулардын ортосундагы өз ара аракеттенүүнүн жүрүшүн талдоо жана аны оңдоо ыкмасы катары активдүү колдонулат.

1. Модератор маселе коёт, аны менен дискуссиянын катышуучуларын тааныштырат.

2. Катышуучуларды чакан топторго бириктирет.

3. Модератор же катышуучулар бардык катышуучуларга чакан топтун позициясын билдире турган өкүлдү тандашат.

4. Топторго маселени талкуулоо жана биргелешкен чечимди даярдоо үчүн убакыт берилет.

5. Модератор топтордун өкүлдөрүн, алар алынган көрсөтмөлөргө ылайык өздөрүнүн “чакан тобунун” позициясын билдириши жана коргошу үчүн чогултат. Топто отурган өкүлдөрдөн тышкары эч кимдин сөз сүйлөөгө укугу жок, бирок топтун мүчөлөрүнө өз өкүлдөрүнө жазуу түрүндө көрсөтмөлөрдү берүүгө уруксат берилет.

6. Модератор өкүлдөргө да, топторго да кеңешүү үчүн кыска тыныгууга (1, 2 мүнөт) уруксат бере алат.

7. Топтордун өкүлдөрүнүн ортосунда маселени "аквариумдук" талкуулоо регламентте көрсөтүлгөн убакытта же бир чечимге келгенден кийин аяктайт.

8. Мындай талкуудан кийин бардык катышуучулар тарабынан кабыл алынган чечимге сынчыл талдоо жүргүзүлөт.

Дискуссиянын жүрүшүн жана жыйынтыктарын талдоо талкуунун максатына жараша бир же эки этапта жүргүзүлүшү мүмкүн. Эгерде “аквариумдук” топто өз ара аракеттенүүнүн мүнөзүн талдоо зарыл болсо, модератор анын катышуучуларынан талкуунун жүрүшүнө алардын канааттануусунун же канааттанбоосунун себептерин талдоону суранат.

Андан кийин "талдоочуларга" дискуссиянын жүрүшүнө жана натыйжаларына, анын катышуучуларынын өз ара аракеттенүү мүнөзүнө баа берүү мүмкүнчүлүгү берилет. Акырында модератор катышуучулардын корутундуларын системалаштырат жана биргелешкен иш чаралардын жалпы жыйынтыгын чыгарат.

#### **“Телекөрсөтүүдөгү ток-шоу” стилиндеги дискуссия**

Дискуссия өткөрүүнүн бул формасынын жүрүшүндө бир нече адам аудиториянын алдында көйгөйдү талкуулайт, маалымат берүүнүн жана топто талкуулоонун артыкчылыктарын айкалыштырат. 3, 5 адамдан турган топ башка катышуучулардын катышуусунда тандалган тема боюнча дискуссия жүргүзөт. Көрүүчүлөр талкууга кийинчерээк киришет, алар өз оюн айтышат же катышуучуларга суроолорду беришет. Телекөрсөтүүдөгү ток-шоу стилиндеги дискуссия белгилүү бир тема боюнча ар кандай позицияларды билдирүүгө мүмкүнчүлүк берет.

Ошол эле учурда талкуунун негизги катышуучулары жетиштүү компетенттүү жана дискуссияга жакшы даярдангандыгын эске алуу керек. Ошондой эле бардык катышуучуларга өз пикирин билдирүүгө бирдей мүмкүнчүлүк болушу маанилүү (сүйлөө 3, 5 мүнөттөн ашпашы керек). Алып баруучу же модератор катышуучулардын талкуу темасынан четтеп кетпешин карап туруулары керек.

Дискуссия жүргүзүү методикасы:

1. Алып баруучу ток-шоунун темасын аныктайт жана дискуссиянын эрежелерин кабыл алат.

2. Дискуссияны баштайт: негизги катышуучуларды (3, 5 адам) тааныштырат жана анын темасын жарыялайт.

3. Алгач негизги катышуучулар сүйлөйт. Алардын сөздөрү 20 мүнөттөн ашпайт, андан кийин алып баруучу калган катышуучуларды талкууга катышууга чакырат. “Көрүүчүлөр” өз көз караштарын айтып, суроолорду беришет.

4. Убакыт жетишпей калган учурда "көрүүчүлөрдөн" убакыт жетпей калган суроолорду жазып, "эксперттерге" берүүнү суроого болот.

5. Ток-шоуга катышкан эксперттерге жана көрүүчүлөргө ыраазычылык.

6. Дискуссиянын жыйынтыгын чыгаруу, негизги катышуучулардын билдирүүлөрүнүн кыскача мүнөздөө.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#### **Талааларда**

#### **Фильмдерди жана китептерди талдоодо чыгармачылыл тапшырмалар**

Топто фильм көрүп жана китептерди окуу менен биргелешип талкуулоо, көптөгөн тапшырмаларды чечүүгө жол ачат:

* Психологиялык компетенттүүлүктү өнүктүрүү: ар кандай социалдык типтер (темпераменттин түрлөрү, социалдык ролдор ж.б.) менен таанышуу жана алар менен өз ара аракеттенүүгө үйрөнүү.
* Эмоционалдык чөйрөнү өнүктүрүү. Катышуучуларга эмпатия көндүмдөрүн үйрөтүү, өз сезимдерин (рефлексиясын) жана мамиле кылуу боюнча өнөктөшүнүн (же кино каарманынын) эмоционалдык абалын аныктоо.
* Маселени чечүү көндүмдөрүн өнүктүрүү. Фильм менен иштөө көйгөйдү чечүүнүн көптөгөн жолдору бар экенин көрүүгө, топтун мүчөлөрүнүн жүрүм-турум репертуарын кеңейтүүгө мүмкүндүк берет.
* Стресстен арылуу. Фильм жана аны талдоо эмоционалдык стресстен арылууга мүмкүндүк берет, ошондой эле эс алууну жана жүрүм-турумдагы күтүлбөстүктү үйрөтөт.

**Медиатекстти “эмоционалдык талдоо”**

Фильмдерди жана китептерди талдоодо фантазияны, элестетүүнү, ассоциативдик ой жүгүртүүнү өнүктүрүүчү чыгармачылык тапшырмаларды колдонууга болот.

Тапшырманын аткарылышынын негизги көрсөткүчү: катышуучулардын вербалдык же вербалдык эмес формада (сүрөттөр, комикстер) медиа маданияттын чыгармаларын көрүүдөгү таасирлерин жеткирүү жөндөмдүүлүгү.

#### **Медиатексттин каармандарын талдоо**

Фильмдерди жана көркөм адабияттарды талдоодо медиатексттеги каармандардын психологиялык портретин түшүнүүгө багытталган чыгармачылык тапшырмаларды колдонсо болот:

* башкы каармандын же медиатексттин экинчи орундагы каарманынын атынан аңгеме түзүү: анын мүнөзүнүн өзгөчөлүктөрүн, лексикасын ж.б. сактоо менен («идентификация», «бирге санаа тартуу», «биргелешип түзүү»);
* медиатексттин каарманын өзгөргөн кырдаалга коюу (аталышын, жанрын, убактысын, медиатексттеги аракеттенүү ордун, анын композициясын өзгөртүү менен: башталышы, кульминациясы, чечилиши, эпилог ж.б.; жашы, жынысы, каармандын улуту ж.б.);
* медиатексттеги жансыз объектилердин биринин атынан аңгеме түзүү, ошону менен аңгеменин ракурсун парадоксалдуу, фантастикалуу өзгөчө түргө өзгөртүү;
* медиа маданияттын белгилүү бир чыгармасы менен байланышкан прозалык, поэтикалык, театралдык, сүрөтчүлүк, музыкалык чыгармаларды эстеп, тандооңузду негиздеңиз;
* ар түрдүү курактагы, социалдык, кесиптик, билим жана башка аудиториянын өкүлдөрүнүн монологдорун (гезит - журналдардын редакцияларына, телеканалга, маданият министрлигине ж.б. “каттарды”) түзүү.

#### **Автордун ниетин талдоо**

Фильмдерди жана китептерди талдоодо медиатексттеги автордун ниетин талдоого багытталган чыгармачыл тапшырмаларды колдонууга болот:

* медиатексттин “авторлору” менен “басма сөз жыйыны” темасына театралдык этюд («теле алып баруучу», «сценарист», «режиссер», «актерлор», «оператор», «композитор», «сүрөтчү», «үн оператор», «продюсер” ж. б. менен); дискуссиянын жүрүшүндө «журналисттер» алдын ала даярдалган, кээде кычыктуу суроолорду «авторлорго» беришет, алар өз кезегинде өздөрүнүн гипотетикалык (же мурунку көнүгүүлөрдүн жүрүшүндө иш жүзүндө түзүлгөн) медиатекстти – конкреттүү медиатекстти ж.б. «коргоо үчүн» алдын ала даярданышат;
* «Медиа сынчыларынын эл аралык жолугушуусу» темасындагы театрлаштырылган этюд, анда медиага тиешелүү ар кандай аспектилерди айыптаган, айрым чыгармаларды талдоо ж.б.;

"юридикалык" ролдук этюд, анын ичинде медиатексттин башкы терс каарманынын кылмыштарын "тергөө" процесси бар, медиа маданият чыгармасынын авторлоруна карата "соттук териштирүү";

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### Онлайн жолугушууларда жана жумушта жандануу үчүн виртуалдык оюндар

Зум чалуулардын узак жана тез-тез болушунун психологиялык кесепеттери бар.

Чарчоого жардам берген “зумдан” күйүп кетүү жана төрт өзгөчөлүк жөнүндө кыскача (Стэнфорд университетинин окумуштууларынын изилдөөлөрүнүн негизинде).

* Көз байланышынын көптүгү. Чалуулар учурунда толук экран режимин өчүрүү, маектештердин беттери менен терезечелердин өлчөмүн кичирейтүү жана тышкы клавиатураны колдонуу аркылуу өзүңүз менен монитордун ортосунда көбүрөөк мейкиндикти камсыз кылуу – жолун табуу болуп саналат.
* Чалууда дайыма өзүңүздү көрүү зарылчылыгы. Кадрда туура жайгашканыңызды текшергенден кийин, өзүңүздүн камераңызды көрсөтүү опциясын өчүрүү – жолун табуу.
* Чектелген кыймыл сүйлөө үчүн табигый эмес жана чарчатат. Иш мейкиндигин кыймылды стимулдай тургандай уюштуруу: компьютерге өтө байланып калбоо үчүн тышкы клавиатураны жана камераны колдонуу, өзүңүз менен камеранын ортосундагы аралыкты түзүү – жолун табуу.
* Когнитивдик жүктөмдүн жогорулашы – экрандан сырткары болуп жаткан нерсеге реакция кылуусу мүмкүн болгон маектештин жүзүндөгү өзгөрүүнү же чоочун адамдын жаңсоолорун туура түшүнүү дайыма эле мүмкүн боло бербейт. Жолун табуу – узак чалуулар учурунда маал-маалы менен видеокамераны өчүрүү аркылуу вербалдык эмес активдүүлүктөн тыныгуу жана чечмелөө керек болгон маектештин татаал жаңсоолору менен өзүңүздү оорлоштурбай, экрандан башты буруу).

Онлайн активдүүлүк алаксытуунун сонун жолу болуп саналат. Оюндар онлайн активдүү болууга киришүү гана эмес, ошондой эле окуудагы тыныгуу дагы боло алат.

Оюн мисалдары:

1. Маанайдын барометри. Сиз бүгүн өзүңүздү кандай сезип жатасыз – бардык анкета же эмоционалдык реакция зумда.

2. Сиз азыр кайдасыз (ар кайсы шаарлардан турган аралаш команда үчүн - каалаган анкета ылайыктуу)

3. Өзүңүздүн маанайыңызды тартыңыз – зумдагы вайтбордду активдештирүү:

* ‘Share Screen’ басуу, ‘Whiteboard’ тандоо жана ‘Share’ басуу
* Катышуучулардан жогорку панелдеги ‘Annotate‘ басууну сурануу
* Каалаган инструментти – сүрөт тартуу, формаларды, текстти тандоо.

4. Буюмдарга аңчылык. Экранга көрүнгөн нерсени, айталы, кызыл буюмду жакындатууну сураныңыз.

5. Анкеталарды түзүп жана фонун өзгөртүү: бир сөз менен кандайдыр бир түшүнүктү, тажрыйбаны ж.б. жазуу, команда үчүн кроссворд түзүү, зумдун фону менен ойноо.

6. Айдын чемпионун аныктоо (мыкты окутуучу, окуучу) – ворд клауд.

7 Чын – жалган оюну (инстаграмда жасаса болот).

8. Экрандан командалык сүрөт (социалдык медиада бөлүшсө болот).

9. Онлайн квест бөлмөлөр

10. [Командалык онлайн оюндар](https://quicksave.su/team-games)

### Виртуалдык окутуу үчүн бекер инструменттер

[Zoom](https://zoom.us/) /[Microsoft Команда](https://www.microsoft.com/en-us/microsoft-365/microsoft-teams/log-in) – виртуалдуу дискуссияны өткөрүү үчүн эки мыкты чечим. Анысын да, тигинисин да бекер колдонсо болот (а бирок булардын өздөрүнүн чектөөсү бар), экөө тең анча чоң эмес топтогу сабактар үчүн талкуу бөлмөлөрүн түзүүгө жол ачат.

[Padlet.com](http://ru.padlet.com/) - Түзүү, биргелешип редакциялоо жана маалыматты сактоо үчүн мультимедиялык ресурс.

[Prezi.com](https://prezi.com/) - Экранга чыгаруу менен оригиналдуу слайд-шоуларды – таанытымдарды түзүү үчүн сервис, онлайн сүйлөөнү визуалдуу коштоого эң сонун жарайт.

[Mentimeter](https://www.mentimeter.com/) – интерактивдүү таанытымдарды, сурамжылоолорду түзүү, реалдуу убакыт режиминде добуш бере ала турган, аудитория менен дароо байланышууга мүмкүндүк берген онлайн ресурс.

[Kahoot!](https://kahoot.com/) – билим берүү тесттерин, оюндарды жана викториналарды жасоо үчүн тиркеме.

[Sutori](https://www.sutori.com/) – маалымат такталарын түзүү үчүн онлайн программа.

[Miro](https://miro.com/) – онлайн тактанын жардамы менен аралыктан биргелешип иштөө үчүн платформа.

[Акыл – эстин инструменттери](https://www.mindtools.com/pages/article/planning-training-session.htm) – Билим берүү иш чараларынын пландары боюнча жүктөлгөн шаблондор менен кеңештер.

[Watch2Gether](https://w2g.tv/) - Видеону ар кандай туташуулар боюнча бирдейликке келтирүүчү инструмент, бул сиздин группаңыздагы ар бир адам бир эле учурда видео нускаманы же үйрөтүүчү видеону көрө алат.

[AhaSlides](https://ahaslides.com/ru/?source=blog&medium=button&campaign=landing_site&content=virtual-training-2021-guide) - Интерактивдүү таанытымдарды, сурамжылоолорду, викториналарды, оюндарды жана башкаларды түзүүгө мүмкүндүк берүүчү инструмент. Сиз колдонууга оңой редактор менен таанытым жасай аласыз, сурамжылоо же викторина слайддарын киргизип, андан кийин аудиторияңыз алардын телефондорунда кандай иштээрин же реакция кылаарын көрө аласыз.

**!МААНИЛҮҮ! Төмөндө сунуш кылынгандар жалпы мүнөзгө ээ, дискуссиялык жана дебаттык клубдарды уюштуруунун бардык форматтарында пайдаланылышы мүмкүн.**

ЖАШТАРДЫ КАТЫШУУГА ТАРТУУ ИШТЕРИНИН СТРАТЕГИЯСЫ

Дебат жана дискуссиялык клуб адамдарсыз болушу мүмкүн эмес, клубдун мүчөлөрүнүн милдети жаңы мүчөлөрдү тартуу. Бул адатта, окуу жылынын башында бир жолу жасалат. Бирок, сиз ресурстарга жана мүмкүнчүлүктөргө жараша окуу жылынын каалаган убагында тарта аласыз.

Дебат жана дискуссия клубуна мүчөлөрдү кабыл алууда чечилиши керек болгон биринчи маселе маалымат берүү болуп саналат. Көптөгөн адамдар жөн эле дебаттар жана дискуссиялар эмне экенин билишпейт. Аларга жеткирүү жана көбүрөөк маалымат берүү абдан маанилүү.

Жаштар арасында онлайн жана оффлайн маалымат кампаниясын уюштуруу зарыл. Дебат клубуна жаштарды тартуу үчүн ар кандай кабарларды колдонуңуз. Натыйжалуу стратегия – бул студенттер тандаган факультет жана алар окуган кесип. Сиз алардын карьерасына дебаттардын маанилүүлүгүн түшүндүрүп, ошону менен алардын тандоосуна таасир эте аласыз. Мисалы, студент юрист дебат боюнча билимге кызыкдар, ага эл алдында сүйлөй билүүнүн маанилүүлүгүн түшүндүрүү керек. Ар бир эл аралык адис саясатка кызыгат, дискуссиялар ал үчүн дипломатиялык көндүмдөрүн күчөтүүгө жана иш жүзүндө бекемдөөгө мүмкүнчүлүк түзөт.

Жаш адам клубга мүчө болуу менен кандай пайда табарын көрсөтүү үчүн бардык күч-аракетти жумшоо керек. Ачылыш күнүндө ийгиликке жетишкен тажрыйбалуу дебатчыларды чакырып, көрсөтмөлүү дебат уюштурууга болот. Мүмкүн болсо, башка дебат клубдарынан же шаарларынан дебат коомчулуктарынын мүчөлөрүн чакырыңыз. Жаңы мүчөлөрдү тартуу үчүн көрсөтмөлүү дебаттар өткөрүлөт.

Клубга мүчөлөрдү тартуу үчүн максималдуу жеткиликтүү каналдарды колдонуңуз: социалдык тармактарда жана уюмдун веб-сайтында жарнамалоо, өзүңүздүн байланыш база жана мессенджерлер аркылуу, тартылган спикерлердин маалымат базасы аркылуу да каттарды жөнөтүү.

Сиз маалыматты веб-сайтка, Facebook/Instagram баракчаларына жайгаштыра аласыз, Facebook же башка мессенджерлерде топ түзө аласыз.

Университеттин же окуу жайдын колдоосу менен сиз плакаттарды, футболкаларды жана алдыга илгерилетүү планын түзө аласыз, бул сиздин дискуссия жана дебат клубуңуздун бардык аймактарында жайылышын жогорулатууга жардам берет. Класстардагы клубду таанытымдар да жакшы иштейт, мында сиз клуб жөнүндө айтып бересиз жана угуучуларды көрсөтмөлүү дебаттарга жана дискуссияларга катышууга чакырасыз.

Ошондой эле социалдык тармактарда, мессенджерлерде дискуссия жана дебат клубу ачылып жаткандыгы тууралуу кулактандыруу берип жана катышууну каалагандар (анын ичинде онлайн) анкета/арыз толтурууга болорун айтса болот.

ЭСКЕРТҮҮ! Маалыматты жана анкетаны жайылтуу үчүн ЖОЖго жеткиликтүү болгон бардык байланыш каналдарын, анын ичинде ЖОЖдун сайтын, социалдык тармактардагы баракчаларын, ЖОЖдун гезитин/бюллетенин, дубалга маалымат жайгаштыруу ж.б. колдонуу сунушталат.

Типтүү анкета:

<https://forms.gle/Z4fBBcW4eBQ6YaEp8>

Анкета онлайн жайгаштырылат жана Google Forms кызматы аркылуу түзүлөт. Ал Qr коддору түрүндө да, ошондой эле маалыматты берүүнүн бардык жеткиликтүү каражаттарына (мессенджерлер, электрондук почта, почта тизмелерине салуу ж.б.у.с.) шилтеменин жардамы менен таратылат.

Анкетада паспорттук маалыматтардан тышкары толеранттуулук жаатындагы билим деңгээли боюнча суроолор да бар. Мисалы, толеранттуулук темасы боюнча тренингдерге катышуу же тынчтыкты орнотуу жана диалог темасында иштөө маселеси боюнча бар. Бул жерде дагы суроолор болушу мүмкүн, мисалы: “Тажрыйба алмашууну, белгилүү спикерлер менен (журналисттер, Борбордук Азиядагы изилдөөчүлөр) баарлашууну каалайсызбы, эгер кааласаңыз алардын атын жазыңыз”. Ушул жооптордон кийин эксперт катары кимдерди чакырууну аныктоого болот.

Мүмкүн болгон темалардын тизмеси көрсөтүлүп, респонденттер өздөрү кызыккан темаларды белгилей алышат же темаларды өздөрү көрсөтө алышат. Анкетанын жардамы менен дискуссиялык программаларды же дебаттык турнирлерди пландаштыруу үчүн эң көп талап кылынган тармактардын даана көрүнүшүн билүүгө болот.

Ошондой эле анкетада уюштуруучулук боюнча да суроолор болушу мүмкүн:

* Катышуучулар жумасына канча күн клубда окуп үйрөнө алышат,
* Алар канчалык бат-бат окуп үйрөнө алышат,
* Клубдун жыйындарын өткөрүү кайсы учурга ыңгайлуу,
* Алар кайсы тилде маалымат ала алышат.

Чындыгында кулактандырууда дискуссиялык жана дебаттык клубдар кимдер үчүн уюштурулуп жатканы, башкача максаттуу топторду аныктоо зарыл.

1. **Студенттердин/окутуучулардын мотивациясы же "Жогорку окуу жайдагы дискуссия жана дебат клубуна адамдарды кантип уюштуруу керек"?**

Адегенде жогорку окуу жайынан (мындан ары ЖОЖ) клубга студенттерди/магистранттарды/аспиранттарды/окутуучуларды жана университеттин кызматкерлерин катышуучулар катары тартуу үчүн форманы кыскача көрсөтөбүз.

1. Студенттердин/магистранттардын/аспиранттардын катышуусу

Клубдун ишине катышууга мотивацияны калыптандыруу үчүн адегенде студенттин/магистранттын/аспиранттын алардын жеке планына ылайык милдеттүү ишинин кандай түрлөрүнө дискуссиялык клубдар менен дебат программаларынын жыйындарын даярдоо жана өткөрүүгө катышууну чагылдырууга боло тургандыгын алдын ала аныктап алуу зарыл.

Учурдагы билим берүү стандарттарына ылайык, төмөнкү иштердин ылайыктуу түрлөрүн бөлүп көрсөтүүгө болот:

* студенттин/магистранттын/аспиранттын кандайдыр бир дисциплинаны өз алдынча окуп үйрөнүүсүнүн алкагында (бул колдонмодо каралган темаларга карата булар тарых, философия, дин таануу, культурология, саясат таануу боюнча дисциплиналар болушу мүмкүн) *өз алдынча иштөөсү*;
* студенттин (НИРС)/магистранттын/аспиранттын *илимий-изилдөө иши;*
* коомдук иш чараларга катышуу.

2. ЖОЖдун окутуучуларынын/кызматкерлеринин катышуусу.

Окутуучулардын клубдун ишине катышуусу алардын жеке пландарында, «оң бөлүк» деп аталган бөлүмдө чагылдырылат (мында илимий, окуу-методикалык, уюштуруучулук, методикалык жана тарбиялык иштер боюнча сабактан тышкаркы окуу жүктөмүнүн түрлөрү көрсөтүлгөн). Ушундай жол менен окутуучулар дискуссия жана дебат клубунун ишине катышууга мотивация алышат, анткени ал жалпы окуу жүктөмүнүн бир бөлүгү болуп калат, анын негизинде окутуучунун ставкасы аныкталат.

Клубдун ишине катышып жаткан ЖОЖдун окутуучулары/кызматкерлери уюштуруучулук, коммуникативдик, анын ичинде спикерлерди чакыруу боюнча иштин түрлөрүн жүргүзө алышат; спикерлердин ордунда чыгып сүйлөп, насаатчылык кылуу ж.б. аткара алышат.

МААНИЛҮҮ! Ошол эле учурда бул иштин негизинде студенттер, магистранттар, аспиранттар менен өз ара аракеттенүүдө демократизм, ачык-айкындык, кызматташтык, тең укуктуулук жана ар кандай көз караштарды алардын теориялык жактан негиздүүлүгүнүн жана практикалык жактан маанилүүгүнүн шартында урматтоо принциптерине негизделиши керек.



## ДОСТУК, ЭТНОСТОР АРАЛЫК МАКУЛДАШУУ ЖАНА ТОЛЕРАНТТУУЛУК БОРБОРЛОРУНДАГЫ БИЛИМ БЕРҮҮ ИШ ЧАРАЛАРЫНЫН БАШКА ФОРМАТТАРЫ

Клубдун мүчөлөрү ар кандай өзгөчөлүктөгү көп иш чараларды уюштурушат. Бул иш чаралар катышуучулардын белгилүү бир багыттар боюнча билимин жана көндүмдөрүн кеңейтип, клубдун таанылышын арттырат.

Бул жерде иш чаралардын кээ бир мисалдары:

* Ар кандай семинарларды уюштуруу

Адатта уюштуруучулар дебаттык программалардын ар кандай тармактардагы ийгиликтүү бүтүрүүчүлөрүн семинарларга чакырышат. Алар өздөрүнүн ийгилигинин сырлары менен бөлүшүп, дебаттык программа алардын карьерасына жана жашоосуна кандай таасир эткени тууралуу айтып беришет. Ошондой эле семинарларды өткөрүүгө жарандык активисттер, ишкерлер жана өз ишинин белгилүү кесипкөйлөрү да чакырылат. Мындай семинарларда дебат клубунун көптөгөн мүчөлөрү шыктанып, билимин жана көндүмдөрүн өркүндөтүп, бизнес байланыштарын түзүшөт, өздөрүнүн социалдык долбоорлорун сунуштап, колдоо алышат.

Семинарлар төмөнкүдөй темаларга уюштурулушу мүмкүн:

1. Сынчыл ой жүгүртүү
2. Эл алдында эффективдүү чыгып сүйлөө
3. Жарандык активдүүлүк
4. Чечим кабыл алуу процесстерине катышуу
5. 21-кылымдын көндүмдөрү (креативдүү ойлоно алуу, эмоционалдык интеллект, эффективдүү коммуникациялар ж.б.)
6. Социалдык долбоорлорду иштеп чыгып ишке ашыруу
7. Гендердик теңчилик
8. Экоактивдүүлүк
9. Медиасабаттуулук жана башкалар.

* Актуалдуу темаларга ачык дебаттарды уюштуруу:

Элдин көңүлүн актуалдуу маселеге буруу үчүн дебатчылар сейил бактарында, соода борборлорунда жана башка коомдук жайларда коомдук талкууларды уюштурушат. Ачык дебаттын негизги максаты – элдин көңүлүн тигил же бул маселеге буруу, ошондой эле ушул маселелердин оң жана терс жактарын кароого жардам берүү. Ачык талкуунун жыйынтыгында чечимди көрүүчүлөр кабыл алып, тигил же бул тарапка добуш берет.

Дебат клубунун көптөгөн мүчөлөрү өздөрүнүн келечектеги кесибин же хоббисин дебат менен айкалыштырат, ошондуктан клубда иштөө үчүн жаңы багыттар пайда болот.

* БУУ модели

Бириккен Улуттар Уюмунун модели (БУУ модели) – бул илимий конференция жана ролдук оюн, анын жүрүшүндө катышуучулар бул уюмдун органдарынын иштерин кайталап, дипломатиялык, лидерлик, чечендик жана тилдик жөндөмдөргө жана компромисске келүү жөндөмүнө ээ болушат.

Дебатта алынган билимдер жана көндүмдөр дебат клубунун мүчөлөрүнө БУУнун моделинин конференциясында ийгиликтүү сүйлөөгө жана дипломатиялык жана лидерлик сапаттарга ээ болууга жардам берет.

* Жаш дипломаттардын клубу

Дебат клубунун саясатка жана дипломатияга кызыккан мүчөлөрү жаш дипломаттардын клубун уюштуруп, анда актуалдуу саясий жана дипломатиялык маселелерди талкуулашат. Клубдун мүчөлөрү дебаттын саясий форматын колдонушат, мында белгилүү бир маселени чечүү механизмин камсыз кылуу зарыл. Бул клубдун уюштурулушу мүчөлөрдүн саясий процесстер боюнча билимдерин жогорулатууга, ошондой эле мыйзам долбоорлорун жазуу боюнча чеберчилигин жогорулатууга жардам берет.

* Адабий клуб жана Видеоклуб

Жаңылыктарды жана китептерди окуу дебаттарда жана дискуссияларда ийгиликтин ачкычы болуп саналат, ошондуктан адабият клубу клубдун мүчөлөрүн китеп окууга кызыктыруучу жакшы курал болуп саналат. Клуб өзүнүн мүчөлөрүнүн бири-бири менен жандуу чыгармачылык карым-катнашына шарт түзөт, жигердүү атуулдук позицияны калыптандырууга салым кошот, адабий сындын көндүмдөрүн өнүктүрөт.

Ошентип, биз дискуссияларды активдештирүү жана дебаттык көндүмдөрдү, анын ичинде медиа материалдарда да өнүктүрүүгө салым кошуу үчүн колдонула турган ар кандай дебаттын тегерегиндеги жана дискуссия аянтчаларынын кыскача көрүнүшүн бердик.

## КЛУБДУН ИШ ЧАРАЛАРЫНА ДАЯРДЫК ЖАНА ЧАГЫЛДЫРУУ

## Катышуучуларды жыйнайбыз.

1. Веб-сайттарда дискуссиялык клубдун жолугушуусу тууралуу бардык пайдалуу маалыматтарды катышуучулар үчүн чогултуңуз.
2. Социалдык тармактарда иш чаранын анонсун түзүңүз, анда сиз: Дискуссия клубунун өтүү күнү, баштала турган убактысы жана өтүүчү жерин көрсөтүшүңүз керек.
3. Спикерди жана докладдын мазмунун көрсөтүңүз.
4. Дискуссия клубунун программасын иш чарага эки-үч жума калгандан кечиктирбестен көрсөтүңүз.

Аудиторияны төмөнкүлөр аркылуу көбөйтүңүз:

* Катышуучуларга телефон чалуу жана чакыруу;
* Чакыруу баракчаларын түзүү жана кызыкдар тараптардын арасында таратуу (мессенджерлер, электрондук почта жана башка байланыш каналдары аркылуу);
* Дискуссия клубунун жыйынын жайылтууга медиа каналдарды тартуу (радио/телекөрсөтүү/газеталар ж.б.)
* Шаарыңыздагы Instagram, Facebook, Twitter, YouTube же Telegram каналдары боюнча блогерлерди тартыңыз. Аудиториясы иш чаранын максаттуу аудиториясы менен дал келгендерди тандаңыз.
* Катышуучуларды социалдык медиада пост жазууга шыктандыруу үчүн сценарийиңизге сынак кошуңуз. Мисалы, хэштег менен окуя тууралуу жазгандардын арасында кокустук ыкмасы менен пайдалуу байгелерди уюштуруу менен.

Байгелер тренингдерге катышуу үчүн сертификаттар, пайдалуу адабияттар, долбоордун өнөктөштөрүнүн белектери болушу мүмкүн.

МААНИЛҮҮ! Иш чара жөнүндө маалыматты профилдик афишаларда жарыялоо, электрондук басылмаларда жарыялоолорду уюштуруу, радио же телекөрсөтүү аркылуу түз эфирди уюштуруу. Байланыш каналын сынап көргөнгө чейин аны жокко чыгарбаңыз. Жайгаштыруу боюнча өз ара пайдалуу коммерциялык эмес шарттарда макулдашууга аракет кылыңыз.

## Даярдык көрүү

Бул жерде дебат клубдары жана дискуссия программалары үчүн ачык эшик күндөрүнүн программасын түзүү үчүн кээ бир идеялар бар:

1. Көрсөтмөлүү дебатка катышууга өзүнүз ишенген 10 тажрыйбалуу дебатчыдан сураныңыз; 8и дебат өткөрүп, 2си калыстык кылат.

2. Аудиторияңызга тааныш классикалык теманы тандаңыз (жергиликтүү маселелер, учурдагы улуттук жаңылыктар ж.б.). Дебаттан кийин катышуучулар менен баарлашууга мүмкүн болушунча жакын чечим кабыл алыңыз. Дебат учурунда көп суроолор пайда болушу мүмкүн. Аларга тажрыйбалуу дебатчылар менен бирге жооп бериңиз.

Техникалык сунуштар:

1. Күндү белгилеп, өтө турган жайды ээлеп коюңуз.

2. Плакат түрүндө бир нече чакырууларды чыгарып, университеттин бардык жерлерине илип коюңуз;

3. Аудиторияларга атайын кирип, демилге тууралуу айтып чыгыңыз;

3. Иш чарага көбүрөөк адамды чакыруу үчүн социалдык тармактарды колдонуңуз.

4. Төмөнкү маалыматтарды камтыган жакшы таанытым даярдаңыз:

* Дебаттар менен дискуссиялардын пайдасы
* Студент курактарында дебаттар жана дискуссиялар менен иштеген ийгиликтүү адамдар тууралуу айтып бериңиз.
* Дебат жана дискуссия клубдарынын мүмкүнчүлүктөрү.

5. Кураторлор, администратор жана алып баруучу үчүн брифинг өткөрүңүз. Алар менен бирге дискуссиянын жана дебаттын бардык сценарийин карап чыгыңыз. Экрандар, ноутбуктар, микрофондор, аудио жабдуулар туура иштеп жатканын текшерүү үчүн толук бир сыйра бардыгын карап чыгыңыз. Бардык таанытымдарды дагы бир жолу текшериңиз. Эгер сиз бардыгын алдын ала текшербесеңиз, анда иш чара башталганга чейин пайда болгон жабдуулардын бузулууларын оңдоого убакыт жок болот.

Андан соң дебат жана дискуссиялык клуб ачылып, чыныгы иш башталат. 5-тиркемеде студенттерди клубга тартуу үчүн плакаттардын жана маалыматтык кампаниянын мисалдарын табасыз.

## X күнү иш чаранын жүрүшүн байкап турабыз

Иш чара боло турган күнү сценарийдин бардык пункттарын алдын ала 10, 20 мүнөттүн ичинде кайталаңыз, техниканы иштетиңиз, кураторлорду алардын жоопкерчилигине жараша жайгаштырыңыз.

Иш чаранын башында сиз катышуучулар менен кийин байланышып, пикир алуу же башка клубдук иш чараларга чакырганда керек боло турган байланыш маалыматтарын чогултушуңуз керек.

Аягында клубга кошулууну каалагандардан сурап, онлайн же офлайн режиминде атайын формада катталып коюуну сураныңыз.

Иш чарадан кийин отчет жазыңыз, пост-релиздерди, фоторепортаждарды жарыялаңыз, социалдык тармактардагы ой пикирлерди көңүл коюу менен окуп чыгыңыз, катышуучуларга, конокторго, өнөктөштөргө, спикерлерге ыраазычылык билдириңиз, катышуучулардын пикирлерин чогултуңуз. Фоторепортажда конокторду сүрөттөргө белгилеп, сүрөттөргө геобелгилерди коюңуз.

# ТИРКЕМЕ

## 1-тиркеме

###### Дебаттар боюнча пре-пост тест

1. Дебаттар – бул эрежелер, регламент жана форматы бар баалуулуктардын жана билдирүүлөрдүн уюшкан талашы. Британ парламентинин форматында бир нече командалар катышат, командалардын аттары менен туура вариантты көрсөтүңүз (фракциялар эмес):

Өкмөт, оппозиция,

Биринчи столдор жана экинчи столдор,

Парламент, Оппозиция,

Ачуучу Өкмөт, Ачуучу Оппозиция, Жабуучу Өкмөт,

Жабуучу Оппозиция

1. Командалар тең болгон учурда, салыштыруу учурунда судья POIду кабыл алуу/баш тартууга таянуу менен добуш берүүгө укуктуубу?

● Туура

● Туура эмес

● Жооп берүү кыйын

1. «Бул Палата Израилдин атынан армиядагы милдеттүү кызмат өтөөнү жокко чыгарат” резолюциясында. Аргумент: бул коопсуздукту жогорулатуу релеванттуу эсептелеби?

* Туура
* Туура эмес
* Эгерде Израилдин кызыкчылыктарына байласа, эсептелет.
* Бир дагы жооп туура эмес.

1. Эгерде сиздин тренингде көптөгөн адамдар уктагысы келген учурларда, сиз кандай аракеттерди кыласыз?

* Мындай учурлар үчүн шоколад/энергетиктерди алдын ала алып коюу
* Үндү бийик жана шаңдуу чыгарып сүйлөө
* Көңүл бурбай коюу, анткени тренерди угуу алардын биринчи милдети да
* ~~Энерджайзерлерди өткөрүү (оюндар, воркшоптор~~)

1. Жаңы тандалгандарды уюштурууда эң маанилүү эмне эсептелерин белгилеңиз

* Сапаттуу көрсөтмөлүү оюн
* Жыйноо агитациясы боюнча иштер
* Алдын ала даярдалган жай
* ~~Жогоруда саналгандардын бардыгы.~~

1. Тренердин бир нече функциялары бар. Тренер үчүн милдеттүү эмес функциясын белгилеңиз

* ~~Фасилитатор (тренинг процессин башкаруу, топтун активдүүлүгүнө көмөктөшүү),~~
* Координатор (окуу максаттарын түзүү, тренингдин пландарын түзүү, материалдарды чогултуу),
* Түзүүчү (өз көз карашына жараша дебаттык клубдун/тренингдин катышуучуларын тандоо),
* Аналитик (окутууга болгон муктаждыктарды изилдөө, тренингдин максаттарын аныктоо).

1. Көп сүйлөгөн көйгөйлүү угуучу менен кантип иштөө керек?

* ~~Сүйлөө үчүн убакытты белгилеп, аны так аткарыңыз. Башкалар сүйлөгөндөн кийин ага сөз бериңиз. Андан убакытты унутпоону сураныңыз.~~
* Таанытымдарды өткөрүүдө аны башкы оппонент катары дайындап, кесиптештерди көңүл коюп угууну сураныңыз.
* Анын ар бир айткандарын кубаттаңыз. Ар бир адам, анын ичинде бул катышуучу да өз оюн айта алышы үчүн айланма системаны колдонуңуз.
* Семинардын темасы боюнча конкреттүү суроолорду бериңиз. Эгер ал жоопту билсе, жакшы. Ал сиздин жардамчыңыз.

1. Тренингдин катышуучусунун суроосунун жообун эгер сиз билбесеңиз, эмне кылыш керек?

* Баары бир жооп берүүгө аракет кылыңыз, катышуучулар сизден эксперт катары күмөн санабашы керек.
* Суроону аягына калтырып өткөрүп жиберсеңиз болот, анан баары унутулат.
* Мындай жагдайга туш болбоо үчүн суроолорду эч качан кабыл албаңыз.
* ~~Жоопту билбей турганыңызды ачык айтыңыз жана жоопту чогуу табуу үчүн аудиторияга айтыңыз же жок дегенде суроону ойлонуп көрүү керек.~~

1. Төмөндө тизмектелгендердин кайсынысы тренингди интерактивдүү алып баруунун ыкмасы эмес экенин тандаңыз.

* Слайддардын жардамы менен таанытымдар;
* Жалпы / топтук дискуссия;
* ~~Лекция;~~
* Акыл калчоо;

1. Тренинг үчүн жумушчу мейкиндигин уюштурууда тренер эмнени эске алышы керек?

* Катышуучулардын саны жөнүндө;
* Өтө турган жайдын формасы жана өлчөмү жөнүндө;
* Колдонулуучу жабдуулардын ыңгайлуулугу жөнүндө;
* Кичи топтордогу иштердин көлөмү жөнүндө;
* ~~Жогоруда тизмектелгендердин бардыгын~~.

1. Төмөндө тизмектелгендердин кайсынысы адамдын дебат клубунан көңүл калуусунун белгиси болуп саналат?

* Кызыгуунун жок болушу;
* Билинбестик жана демилгелердин жоктугу;
* Актануулардын санынын көп болушу;
* Жолугушууларда жана жыйындарда түшүндүрүүсүз жок болуу;
* ~~Жогоруда тизмектелгендердин бардыгы.~~

1. Төмөндө тизмектелгендердин ичинен милдеттерди аткаруу үчүн, сиздин дебаттык клубдун өнүгүүсү үчүн кайсыларын кошосуз?

* ~~Биз клубдун ичиндеги милдеттер боюнча бөлүшөбүз, иш планын жана дебат клубунун жыйналыштарынын календарын түзөбүз, ар бир жолугушуунун программасын/темасын иштеп чыгабыз;~~
* Чогулгандан кийин ойлонобуз, иш үстүндөгү импровизация ийгиликтин ачкычы.
* Биз бир жооптуу адамды дайындайбыз, ал бардык уюштуруу маселелери менен алектенип, андан ары эмне кылууну ойлонот.
* Биздин дебат клубу бардык милдеттенмелерден, графиктерден жана башка формалдуулуктардан таптакыр эркин болот. Дебаттар менен ар ким каалагандай, качан кааласа, каерде кааласа алектенет.

## 2-тиркеме

Раунд №\_\_\_\_\_\_ Убакыт \_\_\_\_\_\_\_\_\_ Комната № \_\_\_\_\_\_

Тема: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |
| --- | --- | --- | --- | --- | --- | --- | --- |
| АӨ (\_\_\_\_\_\_\_\_\_\_\_\_\_\_\_\_\_\_\_\_\_\_) | | Упайлар | Рангалар | АО (\_\_\_\_\_\_\_\_\_\_\_\_\_\_\_\_\_\_\_\_\_\_) | | Упайлар | Рангалар |
| 1) | |  |  | 1) | |  |  |
| 2) | |  |  | 2) | |  |  |
| Орун: | Сумма: |  |  | Орун: | Сумма: |  |  |
| Эскертүү: | | | | Эскертүү: | | | |
| ЖӨ (\_\_\_\_\_\_\_\_\_\_\_\_\_\_\_\_\_\_\_\_\_\_) | | Упайлар | Рангалар | ЖО (\_\_\_\_\_\_\_\_\_\_\_\_\_\_\_\_\_\_\_\_\_\_) | | Упайлар | Рангалар |
| 1) | |  |  | 1) | |  |  |
| 2) | |  |  | 2) | |  |  |
| Орун: | Сумма: |  |  | Орун: | Сумма: |  |  |
| Эскертүү: | | | | Эскертүү: | | | |

## 3-тиркеме

**Спикерлердин шкаласы27**

**50-60** – сөз сүйлөө кеп болуп эсептелбейт. Спикер өз ой толгоолорунда дискуссиянын предметине тийишпейт, ырастоолор аргумент катары берилбейт. Логикалык иш жокко эсе. Же болбосо бардык кеп туура эмес, билип туруп жасалган каталарга, жалпылоолорго, фактыларга негизделген.

**60-65** – кепте логиканын башаты бар, бирок алар мурдагыдай эле дискуссиянын предмети менен байланышкан эмес. Кээде тезистер темага тиешелүү болот, бирок аларга корогон убакыт бардык кептин жарыбаган үлүшүнө ээ.

**65-69** – Сөздө аздыр-көптүр формалдаштырылган аргументтерди ырастаган логикалык чынжырларды түзүү боюнча иштер бар, бирок алардын көбү темада такыр эле мааниге ээ эмес, башкача айтканда, мыйзам долбоорун кабыл алуу/жокко чыгаруу үчүн жетиштүү негиз эмес. Же сөздө актуалдуу жана потенциалдуу маанилүү тезистер болушу мүмкүн, бирок алар далилденбейт.

**70(+)** – «сөздүн мазмунунун дискуссиянын предметине шайкештигинин чеги». Спикер бул тема эмне жөнүндө экенин жалпысынан түшүнөт жана сүйлөөдө актуалдуулук боюнча маселе жок. Ошол эле учурда темадагы эң орчундуу аргументтер жетиштүү деңгээлде иштелип чыккан эмес. Спикер сөзүнүн негизсиз көп бөлүгүн экинчи орундагы майда аргументтерге («темада маанилүү эмес» менен чаташтырбоо керек) коротот, булар бирден болгондо мыйзам долбоорун кабыл алуу/четке кагуу үчүн жетиштүү негиз болуп саналбайт, бирок жалпысынан башкалар менен теңегенде чечим кабыл алууга катыша алат. Алардын өнүгүү деңгээлин **71-73** диапазондогу кептин орду аныктайт.

**73-74** болгон кепте адатта борбордук (негизги) идея майда-чүйдөсүнө чейин өнүктүрүлөт, бирок баары бир далилдөөдө олуттуу жерлер кала берет, алар жетиштүү аргумент болууга жол бербейт. Жалпылап айтканда, кепте экинчи майда аргументтер тарапка бир топ оошуп кетип, же чечүүчү аргументтерде “фаталдык” логикалык түшүп калуулар бар.

**75** – «Татыктуу сөз». Оппоненти жок сөз теманы кабыл алуу/баш тартуу үчүн жетиштүү себептердин жыйындысы сыяктуу көрүнөт. Кепте негизги (маанилүү) идеялар бар. Маанисиз аргументтер жок, ал эми майда-барат аргументтер азыраак убакытты талап кылат, же алар жок. Бардык аргументтер эреже катары, "негизги" логиканын деңгээлинде далилденет (тема менен жарыяланган пайданын/зыяндын/баанын ортосундагы байланыш боштуктарсыз жана логикалык каталарсыз, бардык зарыл болгон минималдуу деталдаштыруу менен жүргүзүлөт).

**76-79** - Сүйлөө убактысынын басымдуу бөлүгү теманын маанилүү аспектилерине жумшалат, мында 1) алардын далилдөө деталдары минималдуу (негизги) логикага караганда бир топ жогору жана/же 2) спикер өз идеяларынын салмагын далилдөө менен ийгиликтүү иштейт (зыян/жакшылык/баалуулук).

**80-85** - Эреже катары, сөз бүтүндүккө ээ: далилдин бардык бөлүктөрү өз ара байланышта жана теманы түшүндүргөн бирдиктүү системаны билдирет (өзүнчө аргументтердин ордуна). Кубулушту талкуулоодо/талдоодо кептин ар бир элементинин орду спикер тарабынан көрсөтүлөт. Негизгиси, эки тараптан тең иш жүрүп жатат – идеялардын өзүн далилдөө бул тема/бул дискуссия үчүн алардын маанилүүлүгүн далилдөө менен ийгиликтүү айкалыштырылган. Бул сөздүн түзүлүш деңгээлиндеги «бүтүндүгү» ​​жок эле ишке ашырууга болот - айталы, эгерде ар бир идеяны спикер өзүнүн антагонисттик идеясы менен өзүнчө ийгиликтүү таразалап алса. Көбүнчө спикер дискуссиянын предметин терең түшүнгөндүгүн көрсөтөт, бирок дайыма жогоруда айтылган максаттарга жетүү үчүн жардам бере турган нукта көрсөтөт.

## 4-тиркеме

Дебат жана дискуссия клубунун мүчөлөрүнүн кодексинин клуб мүчөлөрү үчүн принциптери:

Биринчи принцип: Клуб окуу үчүн түзүлгөн

Дебаттын жана дискуссиянын биринчи максаты – окутуп үйрөтүү. Ошон үчүн дебаттык турнирде жеңишке жетүү эмес, үйрөтүү маанилүү. Клуб мүчөлөрүнө заманбап демократиялык коомдо ийгиликке жетүү үчүн зарыл болгон билим жана көндүмдөрдү алууга жардам берүү үчүн түзүлгөн.

**Экинчи принцип: Чынчылдык**

Дебаттар жана дискуссия - бул чындыкты издөө, ошондуктан чынчылдык клубдун негизи болуп саналат. Дебатчылар аргументтерде чынчыл болушу керек.

Үчүнчү принцип: Сыйлоо

Дебаттар жана дискуссиялар катышуучулардын ким экендигине тиешеси жок (катышуучулар ар кандай диндерден, улуттардан, жыныстардан, расалардан ж.б. болушу мүмкүн), алар идеялар жана алардын кагылышуусу, ошондой эле кандай идеялар адамзат үчүн пайдалуу экендигине гана тиешелүү. Катышуучулар оппоненттин жекелегине өтпөстөн, идеяларды жана аргументтерди, жүйөөлөрдү жана фактыларды жокко чыгарышы керек.

**Дебат жана дискуссия клубунун мүчөлөрүнүн кодекси:**

1. Башка адамдарды урматтоо: ар бир адамды урматтоо жана сабырдуулук – бул дебат клубунун бардык мүчөлөрү үчүн кымбат болгон негизги баалуулуктар болушу керек. Бардык клуб мүчөлөрү айырмачылыктарына карабастан бирдей;
2. Дебаттар жана дискуссиялар куру полемика болбошу керек: иш чаралар чындыкты табууга багытталышы керек. Атаандаштык жана жеңишке умтулуу талкууланып жаткан маселелерди түшүнүүгө жана изилдөөгө болгон каалоодон жогору турбашы керек;
3. Толеранттуулук: иш чаралар башка адамдардын көз караштарына сабырдуулукту, жалпы баалуулуктарды издөөгө, клубга катышкан адамдардын ортосундагы айырмачылыктарды кабыл алууга көмөктөшүүгө тийиш;
4. Дебаттар жана дискуссиялар үгүттөө каражаты катары колдонулбашы керек: Саясий талкууга алып келиши мүмкүн болгон актуалдуу маселелерди талдап чыгуунун маанилүүлүгүн түшүнүү менен, дебаттар айрым адамдардын идеяларын жайылтпоого тийиш;
5. Конструктивдүү диалог: дебаттарда жана дискуссияларда идеяларды жана аргументтерди гана сынга алууга жол берилет. Клуб маданий алмашууну өнүктүрүүгө тийиш. Катышуучулар колдонгон тил жана жаңсоолор алардын башкаларга (оппоненттерге) болгон сый-урматын чагылдырышы керек;
6. Адилеттүү жеңиш: Дебаттагы аргументтер далилденген фактылардан гана турушу керек. Дебатчылар эч качан фактыларды, мисалдарды же пикирлерди атайылап бурмалоого жол бербеши керек;
7. Оппоненттерди угуу: атаандаштарын кунт коюп угуп, дебат учурунда алардын сөзүн бурмалабоо үчүн бардыгын жасоого аракет кылуу керек.

Тренерлер үчүн кодекс:

* тренерлер дебатчылардын жеке салымына, тренингдерди өткөрүүдө жана даярдоодо идеялардын эркин алмашуусуна түрткү бериши керек;
* тренерлер дебатчылар үчүн достук атмосфераны камсыз кылышы керек;
* тренерлер катышуучуларга даярдануу учурунда багыт берип турушу керек, бирок алар үчүн аргументтерди келтирбеши керек;
* тренерлер катышуучуларга аларды күчтөндүрүү үчүн жаңы мүмкүнчүлүктөрдү көрсөтүшү керек;
* тренерлер менен дебатчылардын ортосундагы мамиле өз ара ишенимге жана сыйлоого негизделиши керек;
* тренер бардык катышуучуларга бирдей мамиле жасап, бардыгы үчүн бирдей атмосфераны түзүшү керек.

Калыстар үчүн кодекс:

* Калыстар бейтарап, адилет болушу керек
* Калыстар өз алдынча чечим кабыл алышы керек жана башка калыстардын чечимдерин сыйлашы керек, чечимдерди кабыл алууда чынчыл болуу зарыл;
* Дебатта калыстардын ролу «жазалоо» эмес, үйрөтүү. Ошондуктан, калыстар конструктивдүү пикирлерин билдириши керек;
* Калыстар дебат учурунда жана андан кийин калыс оюнду кубаттап, позитивдүү чөйрөнүн болушуна көмөктөшүүгө тийиш;
* Калыстар өз чечимин жазуу жүзүндө (протокол) жана оозеки түрдө так түшүндүрүп бериши керек.

## **6-тиркеме**

**Дебат турнирин уюштуруу боюнча чек баракча**

**Пландаштыруу:**

**Жыл башында**

´Кайсы күнгө коюуну чечиңиз – администрациядан сураңыз, ошол күндөргө башка иш чараларды текшериңиз, жакын жердеги университеттер катышабы же жокпу, адамдар кандай турнирди (раунддар, күндөр) каалап жатканын байкаштырыңыз.

´Турнирлердин графигин түзүңүз - көп убакыт калтырыңыз, имараттан имаратка баруу убакыттарын, дебаттар үчүн 2 саат, өзгөчө узак түшкү тыныгуулар, эгерде алар кампустан кетиш керек болсо, тыныгууларды карап көрүңүз.

´Турнирдин башкы калыстарын табыңыз жана алардан дебат раунддарына тема жазууну сураныңыз. ТЭБди алып бара турган адамды табыңыз. (жыйынтыктардын таблицасы)

´Чакырууларды таратыңыз – аларды почта менен жибериңиз, башка турнирлердеги жыйынтыктар менен пакеттерге салыңыз, аларды өзүңүз көргөн башка тренерлерге өз колуңуз бериңиз, чакырууну дебаттарды таратууларга кошуңуз, ал үчүн веб-баракча ачыңыз.

´Бюджетти пландаңыз. Сиздин жыйымдар сиздин чыгашаларды көрсөтүп тургандай жасаңыз. Өнөктөштөргө жардам сурап сурап кайрылыңыз.

**Ишке ашыруу:**

**Турнирге чейин бир нече жума калганда**´ ´Башка шаарлардан/өлкөлөрдөн мүчөлөр болсо, жайгаша турган жерди ээлеп коюңуз.

´Сыйлыктарды алдын ала сатып алыңыз, аларга буйрутма берүүнү күтпөңүз, оюп түшүрүүнү жасатып коюңуз.

´Бюллетендерди - шаблондорду алып басып чыгарыңыз, сизде жетиштүү бюллетендер бар экенин текшериңиз, анын ичинде тандоо турлары да болууга тийиш.

´Тамак-ашты алдын ала пландап алыңыз – кейтеринг кызматы менен кампустун аянтында тамак уюштурууну макулдашыңыз, же тыныгуу учурунда берүү үчүн өзүңүздүн тамак-ашты берүүнү ойлонуңуз. Таттууларды сатып алып коюңуз.

´Рекламалык кабарды соцтармактарда, кампуста жайгаштырыңыз, аны сиздин иш чараны билгиси келген бардык администраторлорго жибериңиз.

´Түшкөнүн байкап туруп, билдирүүлөрдү кабыл алыныз, адамдардын келе турганын тактоо үчүн аларга чалыңыз, алар биле элек болсо да, командалар менен калыстардын тизмесинин документин түзүп коюңуз.

**Турнирдин алдында:**

**Башталууга бир нече күн калганда**

'Кампуста каттоону пландаштырыңыз, адамдардан муну жасоону сураныңыз. Бардык алынган каражаттардын (уюштуруу салымдары) эсебин алыңыз. Мүмкүн болушунча чектерди алыңыз.

´Кандай тамак-аш болот жана алар үчүн ким жооптуу экенин тактаңыз.´ Командалардын жана калыстардын санын эсептеп, калыстардын жетиштүү экенине ынаныңыз. Эгер жетпесе, аларды издеп баштаңыз.

'Дагы бир жарнамалык релизди чыгарыңыз.

´Жазуу үчүн саламдашуу китепчесин жүгүртмө, кампустун картасы жана жакын жердеги тамактануу жайларына кантип жетүү маалыматтары менен даярдаңыз. Аны каттоо учурунда таратып берүү үчүн басып чыгарыңыз, турнир учурунда таратып туруңуз.

´Эгер болсо өнөктөштөрдүн логотиптери менен баннер чыгарыңыз, турнир үчүн сүрөткө түшө турган жерди ойлонуңуз.

´Ыктыярчылар командасын даярдаңыз жана алардын ортосундагы милдеттерди бөлүштүрүңүз.

**Турнир учурунда:**

**Өткөрүү убагында**

´Ыктыярчылар командасына эртең менен брифинг жасаңыз

´Бюллетендерди таратуу жана чогултуу үчүн стол коюңуз.

´Сетка үчүн компьютердик программалык камсыздоону колдонуңуз. (Tournaman, Tabmaker же Excel)

´Жыйынтыктарды түшүүсүнө жараша киргизип туруңуз.

´Жеңүүчүлөргө жана сыйлануучуларга сыйлыктарды тапшырыңыз.

**Турнирден кийин:**

**Бир нече күндөн кийин**

´Турнирдин жыйынтыктарын соцтармактарга жарыялаңыз.

Чыгымдар тууралуу финансылык отчет даярдаңыз, эгер сурашса бериңиз.

´Сизге жардам берген адамдардын бардыгына ыраазычылык билдириңиз.

´Жаңы турнирди уюштуруу үчүн мындан сабактарды алыңыз.

## 9-тиркеме

Дебаттарды өткөрүү үчүн болжолдуу темалардын тизмеси

1. Бул Палата индустриалдык өсүш коомдун түзүлүшүн бузуп жана зордук-зомбулукту пайда кылууда деп эсептейт.
2. Бул Палата тынчтыкты орнотуу үчүн аскердик күчтү колдонот.
3. Бул Палата коопсуздукту камсыздоо үчүн сөз эркиндигин чектейт.
4. Бул Палата курчап турган чөйрө үчүн экономикалык өсүштү курмандыкка чалат.
5. Бул Палата мораль маданияттан көз каранды деп эсептейт (“Жалпы адамзаттык мораль жок”).
6. Бул Палата эркектер жана аялдар бардык ишти аткарууда тең деп эсептейт.
7. Бул Палата жаныбарларды илимий максаттарга колдонуу аморалдуу деп эсептейт.
8. Бул Палата оң басмырлоону колдойт.
9. Бул Палата социалдык стереотиптер адамдарга көнүшүүгө жардам берет деп эсептейт.
10. Бул Палата жеке баалуулуктар топтукуна караганда маанилүү деп эсептейт.
11. Бул Палата балдар өз ата-энелерин угууга милдеттүү эмес деп эсептейт.
12. Бул Палата алсыз жыныс түшүнүгү эскирди деп эсептейт.
13. Бул Палата феминизм бул аялдардын укуктары жөнүндө гана деп эсептейт.
14. Бул Палата инклюзивдүү мектепти түзүү бул жомок деп эсептейт.
15. Бул Палата майыптыгы бар адамдар кадимки мектептерде окушу керек деп эсептейт.
16. Бул Палата жеке мектептер жакырларды басмырлайт деп эсептейт.
17. Бул Палата социалдык жыргалчылыктарга бирдей жетүүнү камсыздоо мүмкүн эмес деп эсептейт.
18. Бул Палата этноортомчулук бул келечек деп эсептейт.
19. Бул Палата улутчулдук нацизмдин башталышы деп эсептейт.
20. Бул Палата империалисттер уурдалган байлыкты кайтаруусу керек деп эсептейт.
21. Бул Палата дин темасына тамаша кылуу орунсуз деп эсептейт.
22. Бул Палата технологиялардын өнүгүшү теңсиздикти күчөтөт деп эсептейт.
23. Бул Палата технологиялар адамды алмаштырат деп эсептейт.
24. Бул Палата адамзат прогресстин катастрофалык кылтагында деп эсептейт.
25. Бул Палата блогерлер өзүнүн контентинин кесепеттери үчүн жоопкерчилик тартыш керек деп эсептейт.
26. Бул Палата блогерлерди ЖМКга теңейт.
27. Бул Палата альтруизм дүйнөнү сактайт деп эсептейт.
28. Бул Палата партиялар менен аткаминерлердин кайрымдуулук менен алектенүүсүнө тыюу салыш керек деп эсептейт.
29. Бул Палата башка адам үчүн жоопкерчиликти албаш керек деп эсептейт.
30. Бул Палата сынчыл ой жүгүртүү бул дүйнөнү татаалдантат деп эсептейт.
31. Бул Палата чыгармачылык мамлекет тарабынан каржыланбоосу керек деп эсептейт.
32. Бул Палата коомдо бир идеология болбош керек деп эсептейт.
33. Бул Палата командада иштөө адамдын жекече ийгиликтерин чектейт деп эсептейт.
34. Бул Палата мектеп балдардын креативдүүлүгүн чектейт деп эсептейт.
35. Бул Палата бардык эле маселелерди сүйлөшүү жолу менен чечүүгө болбойт деп эсептейт.
36. Бул Палата демократия өзүн идеология катары түгөттү деп эсептейт.
37. Бул Палата ресурстар үчүн күрөш – жаңы дүйнөлүк согуш деп эсептейт.
38. Бул Палата жаштарды патриоттуулукка тарбиялоо азыркы доордун талаптарына жооп бербейт деп эсептейт.
39. Бул Палата мамлекеттик ЖМК болбошу керек деп эсептейт.
40. Бул Палата цирктер жана зоопарктар жабылышы керек деп эсептейт.